cyanic-selkie/wikianc huggingface dataset:
ᱧᱮᱛᱮᱞ
ᱧᱮᱛᱮᱞ ᱫᱚ ᱥᱮᱫᱟᱭ ᱡᱩᱜᱽ ᱨᱮᱱᱟᱜ ᱢᱤᱫ ᱢᱟᱨᱠᱮᱴᱤᱝ ᱵᱮᱵᱚᱥᱛᱟ ᱥᱮ ᱦᱚᱨᱟ ᱠᱟᱱᱟ᱾ ᱡᱟᱦᱟᱸ ᱨᱮᱱᱟᱜ ᱢᱩᱬᱩᱛ ᱡᱚᱥ ᱫᱚ ᱛᱟᱦᱮᱸ ᱠᱟᱱᱟ ᱛᱮᱭᱟᱨ ᱟᱠᱟᱫ ᱯᱨᱳᱰᱟᱠᱴ ᱥᱮ ᱚᱱᱟ ᱨᱮᱱᱟᱜ ᱜᱩᱱᱢᱟᱱ ᱠᱚ ᱯᱟᱛᱷᱟᱢ ᱥᱮ ᱥᱟᱹᱜᱤᱧ ᱧᱮᱱᱮᱞᱚᱢ ᱫᱟᱨᱟᱭᱛᱮ ᱫᱩᱱᱤᱭᱟᱹ ᱨᱮᱱ ᱦᱚᱲ ᱠᱚᱣᱟᱜ ᱢᱚᱱᱮᱭ ᱜᱚᱦᱚᱲ ᱛᱟᱠᱚ ᱢᱟ᱾ ᱰᱷᱤᱛ ᱚᱞ, ᱦᱮᱱᱰᱵᱤᱞ ᱟᱨ ᱯᱳᱥᱴᱟᱨ ᱫᱟᱨᱟᱭᱛᱮ ᱟᱹᱰᱤ ᱜᱟᱱ ᱥᱮᱨᱢᱟ ᱮᱰᱵᱷᱮᱴᱟᱡᱽᱢᱮᱱᱴ ᱦᱩᱭ ᱟᱜᱩ ᱟᱠᱟᱱᱟ᱾ ᱮᱠᱚᱵᱤᱝᱥᱚ ᱥᱚᱛᱟᱵᱫᱤᱨᱮ ᱰᱤᱡᱤᱴᱟᱞ ᱵᱮᱵᱚᱥᱛᱟ ᱠᱷᱟᱹᱛᱤᱨ ᱮᱰᱵᱷᱮᱴᱟᱡᱽᱢᱮᱱᱴ ᱱᱟᱣᱟ ᱱᱟᱣᱟ ᱨᱩᱯ ᱮ ᱧᱟᱢ ᱟᱠᱟᱫᱟ᱾
ᱢᱮᱞᱼᱞᱮᱪᱽ
Flacourtia ramontchi ᱟᱯᱷᱨᱤᱠᱟᱞ ᱨᱮᱭᱟᱜ ᱟᱹᱰᱤ ᱟᱭᱢᱟ ᱟᱨ ᱮᱥᱤᱭᱟ ᱨᱮᱭᱟᱜ ᱥᱤᱛᱩᱝ ᱟᱨ ᱨᱟᱵᱟᱝ ᱯᱤᱲ ᱨᱮᱭᱟᱜ ᱵᱟᱦᱟ ᱫᱟᱨᱮ ᱞᱮᱠᱟᱱ ᱢᱤᱫ ᱡᱚ ᱵᱟᱦᱟ ᱫᱟᱨᱮ ᱠᱟᱱᱟ ᱾ ᱮᱯᱷ ᱤᱱᱰᱤᱠᱟ ᱟᱨ ᱮᱯᱷ ᱨᱟᱢᱱᱴᱟᱪᱤ ᱡᱟᱦᱟ ᱡᱟᱦᱟ ᱠᱚᱨᱮ ᱡᱩᱫᱟᱹᱡᱩᱫᱟᱹ ᱫᱟᱨᱮ ᱞᱮᱠᱟᱛᱮ ᱵᱟᱪᱷᱱᱟᱣᱚᱜᱼᱟ ᱾ ᱣᱯᱨᱩᱢ ᱱᱚᱳᱭᱟ ᱫᱟᱨᱮ ᱫᱚ ᱢᱟᱹᱥᱛᱤ ᱠᱟᱭᱛᱮ ᱜᱟᱡᱟᱲᱚᱜᱼᱟ ᱟᱨ ᱫᱟᱨᱮ ᱨᱮ ᱰᱟᱹᱨ ᱠᱚ ᱢᱟᱹᱥᱛᱤ ᱜᱮ ᱛᱟᱦᱮᱱ ᱜᱮᱭᱟ ᱾ ᱫᱟᱨᱮ ᱰᱟᱹᱨ ᱟᱨ ᱜᱟᱡᱟᱲ ᱢᱮᱥᱟᱛᱮ ᱱᱚᱳᱭᱟ ᱫᱟᱨᱮ ᱒᱕ ᱯᱷᱩᱴ (᱗.᱖ ᱢᱤᱴᱟᱨ) ᱦᱟᱵᱤᱪ ᱚᱥᱟᱨᱚᱜ ᱟ ᱟᱨ ᱫᱟᱨᱮ ᱫᱚ ᱕᱐ ᱯᱷᱩᱴ (᱑᱕ ᱢᱤᱴᱟᱨ) ᱦᱟᱵᱤᱪ ᱩᱥᱩᱞᱚᱜᱼᱟ ᱾ ᱫᱟᱨᱮ ᱨᱮᱭᱟᱜ ᱰᱟᱹᱨ ᱨᱮ ᱪᱮᱲᱮ ᱪᱩᱯᱲᱤᱭᱟᱜ ᱵᱮᱞᱮ ᱞᱮᱠᱟᱱ ᱥᱟᱠᱟᱢ ᱛᱟᱦᱮᱱᱟ ᱾ ᱱᱚᱳᱭᱟ ᱨᱮᱭᱟᱜ ᱤᱛᱟᱹ ᱫᱚ ᱪᱮᱲᱮ ᱪᱩᱯᱲᱤ ᱜᱮ ᱦᱟᱱᱛᱮ ᱱᱟᱛᱮ ᱨᱮᱠᱚ ᱯᱟᱥᱱᱟᱳ ᱟ ᱾ ᱵᱮᱳᱦᱟᱨ ᱢᱮᱞ-ᱞᱮᱪᱽ ᱡᱚ ᱫᱚ ᱠᱟᱴᱤᱪᱽ ᱜᱮᱭᱟ, ᱑ ᱤᱱᱪᱤ ᱫᱟᱹᱨᱭᱟᱹ ᱟᱨ ᱟᱨᱟᱜ ᱠᱳᱫ ᱨᱚᱝ ᱵᱮᱞᱮ ᱟ ᱾ ᱱᱤᱭᱟᱹ ᱡᱚ ᱨᱮ ᱜᱟᱵᱮ ᱟᱨ ᱖ ᱠᱷᱚᱱ ᱑᱐ ᱜᱚᱴᱟᱝ ᱡᱟᱝ ᱛᱟᱦᱮᱱᱟ ᱾ ᱜᱟᱵᱮ ᱛᱮᱫ ᱫᱚ ᱥᱟᱥᱟᱝ ᱟᱨ ᱵᱟᱝ ᱠᱷᱟᱱ ᱯᱳᱰ ᱜᱮ ᱟᱨ ᱡᱚᱡᱚ ᱢᱮᱥᱟ ᱦᱮᱲᱮᱢ ᱜᱮ ᱥᱤᱵᱤᱞᱟ ᱾ ᱱᱚᱳᱭᱟ ᱫᱚ ᱵᱮᱨᱮᱞ ᱛᱮ ᱡᱚᱢ ᱟᱨ ᱵᱟᱝ ᱠᱷᱟᱱ ᱥᱤᱞᱤ ᱜᱩᱸᱰᱟᱹ ᱠᱟᱛᱮ  ᱦᱚᱸ ᱡᱚᱢ ᱜᱟᱱᱚᱜᱼᱟ ᱾ ᱥᱟᱠᱟᱢ, ᱨᱮᱦᱮᱫ ᱵᱮᱳᱦᱟᱨᱚᱜ ᱜᱮᱭᱟ ᱨᱟᱱ ᱢᱩᱨᱜᱟᱹᱱ ᱞᱟᱜᱤᱫ (ᱵᱤᱧ ᱜᱮᱨ ᱮᱢᱟᱱ ᱨᱮ) ᱾ ᱫᱟᱨᱮ ᱨᱮᱭᱟᱜ ᱪᱷᱟᱞ ᱫᱚ ᱵᱟᱛᱽ ᱨᱩᱳᱭᱟ ᱨᱮ ᱵᱷᱟᱜᱮ ᱠᱟᱢᱤᱭᱟ ᱢᱮᱱᱛᱮ ᱠᱟᱛᱷᱟᱹᱣ ᱢᱮᱱᱟᱜᱼᱟ ᱾ ᱫᱟᱨᱮ ᱨᱮᱭᱟᱜ ᱟᱭᱢᱟ ᱜᱮ ᱨᱟᱱ ᱢᱩᱨᱜᱟᱹᱱ ᱨᱮ ᱠᱟᱹᱢᱤ ᱞᱟᱜᱟᱜᱼᱟ, ᱢᱮᱱᱮᱛ ᱠᱷᱳᱜ, ᱱᱤᱣᱢᱳᱱᱤᱭᱟ ᱾ ᱱᱚᱳᱭᱟ ᱫᱟᱜ ᱥᱮᱫ ᱨᱩᱳᱭᱟᱹ ᱨᱮᱦᱚᱸ ᱵᱮᱳᱦᱟᱨᱚᱜ ᱜᱮᱭᱟ ᱾ ᱡᱟᱱᱩᱢ ᱡᱷᱟᱱᱴᱤ ᱟᱨ ᱥᱟᱦᱟᱱ ᱞᱟᱜᱤᱫ ᱦᱚᱸ ᱦᱚᱲ ᱠᱩ ᱵᱮᱳᱦᱟᱨ ᱜᱮᱭᱟ ᱾ ᱱᱟᱦᱮᱞ ᱵᱚᱸ ᱴᱟ ᱦᱚᱸ ᱡᱩᱛ ᱜᱟᱱᱟᱜᱼᱟ ᱾ ᱟᱨᱡᱟᱣ ᱢᱮᱞ ᱞᱮᱪᱽ ᱫᱟᱨᱮ ᱫᱚ ᱡᱟᱱᱩᱢ ᱡᱷᱟᱱᱴᱤ ᱞᱮᱠᱟᱛᱮ ᱜᱮ ᱢᱟᱹᱥᱤ ᱠᱚ ᱩᱨᱩᱢᱟ ᱾ ᱱᱚᱳᱭᱟ ᱫᱟᱨᱮ ᱟᱢᱮᱨᱤᱠᱟ ᱡᱩᱠᱛᱚᱨᱟᱥᱴᱨᱚ ᱨᱮᱭᱟᱜ ᱯᱷᱞᱳᱨᱤᱰᱟᱨᱮ ᱠᱳ ᱟᱨᱡᱟᱳ ᱵᱟᱲᱟ ᱞᱮᱫᱟ ᱾ ᱟᱨ ᱱᱤᱛᱚᱜ ᱫᱚ ᱟᱭᱢᱟ ᱫᱤᱥᱟᱹᱢ ᱨᱮᱜᱮ ᱚᱠᱟᱴᱷᱟ ᱫᱟᱨᱮ ᱢᱮᱱᱛᱮ ᱧᱮᱞ ᱧᱟᱢᱟᱜ ᱠᱟᱱᱟ ᱾
ᱠᱷᱩᱸᱴᱤ
ᱠᱷᱩᱸᱴᱤ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱠᱷᱩᱸᱴᱤ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱮᱛᱚᱢ ᱪᱷᱚᱴᱟᱱᱟᱜᱽᱯᱩᱨ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱟᱨ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱒᱔ ᱦᱚᱱᱚᱛ ᱠᱷᱚᱱᱟᱜ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱷᱩᱸᱴᱤ ᱦᱚᱱᱚᱛ ᱫᱚ ᱑᱒ ᱥᱮᱯᱴᱮᱢᱵᱚᱨ ᱒᱐᱐᱗ ᱨᱮ ᱨᱟᱺᱪᱤ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱠᱮᱫᱟ ᱠᱚ ᱾ ᱱᱚᱣᱟ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱵᱤᱨᱥᱟᱹ ᱞᱟᱲᱟᱣᱱᱟ ᱟᱜ ᱱᱚᱣᱟ ᱠᱟᱹᱢᱤ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱞᱚᱦᱟᱨᱫᱟᱜᱟ ᱛᱟᱭᱚᱢ ᱒᱐᱑᱑ ᱫᱷᱟᱹᱵᱤᱡ, ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ (᱒᱔ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱰ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱠᱷᱩᱸᱴᱤ ᱫᱚ 23.07188°N, 85.28021°W ᱮᱛᱚᱢ ᱡᱷᱟᱨᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾
ᱦᱚᱭ ᱫᱟᱜ
ᱦᱚᱭ ᱫᱟᱜ ᱴᱨᱚᱯᱤᱠᱟᱞ (Tropical) ᱡᱟᱹᱯᱩᱫ ᱵᱤᱨ ᱠᱟᱱᱟ ᱾ ᱰᱮᱦᱮᱨ ᱛᱮᱫ ᱡᱟᱹᱯᱩᱫ ᱡᱩᱞᱟᱭ ᱠᱷᱚᱱ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱦᱩᱭᱩᱜᱼᱟ ᱱᱚᱣᱟ ᱯᱚᱱᱚᱛ ᱨᱮ ᱜᱩᱴ ᱡᱟᱹᱯᱩᱫ ᱨᱮᱱᱟᱜ ᱙᱐% ᱠᱷᱚᱱ ᱰᱮᱦᱮᱨ ᱦᱩᱭᱩᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱩᱸᱴᱤ ᱨᱤᱱ ᱦᱚᱲ ᱮᱞ ᱫᱚ ᱓᱖,᱓᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱭᱟᱜ ᱔᱘% ᱢᱮᱱᱟᱜᱼᱟ ᱾ ᱠᱷᱩᱸᱴᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱓.᱑᱒% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱓.᱐᱐% ᱠᱷᱚᱱ ᱫᱚ ᱰᱮᱦᱮᱨ ᱜᱮ ᱢᱮᱱᱟᱜᱼᱟ ᱺ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱘.᱖᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱗.᱓᱙% ᱢᱮᱱᱟᱜᱼᱟ ᱾ ᱠᱷᱩᱸᱴᱤ ᱨᱮ, ᱑᱓.᱐᱙% ᱦᱚᱲ ᱮᱞ ᱫᱚ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱭᱩᱴᱤᱞᱤᱴᱤ ᱥᱟᱨᱵᱤᱥ
ᱫᱟᱜ ᱨᱮᱱᱟᱜ ᱥᱟᱯᱞᱟᱭ ᱨᱮᱱᱟᱜ ᱭᱩᱴᱤᱞᱤᱴᱤ ᱥᱮᱵᱟ ᱨᱮᱱᱟᱜ ᱠᱟᱢᱤ ᱢᱮᱱᱟᱜᱼᱟ, ᱡᱟᱦᱟᱸᱭ ᱞᱟᱹᱜᱛᱤ ᱞᱟᱹᱜᱤᱫ ᱛᱮ ᱡᱚᱛᱚ ᱚᱲᱟᱜ ᱨᱮ ᱠᱷᱩᱞᱮ ᱠᱩᱸᱧ ᱵᱟᱝᱠᱷᱟᱱ ᱫᱟᱦ ᱠᱤᱨᱤᱧ ᱞᱟᱹᱜᱤᱫ ᱦᱮᱸᱰ ᱯᱟᱸᱯ ᱨᱮᱱᱟᱜ ᱭᱩᱴᱤᱞᱤᱴᱤ ᱠᱟᱱᱟ ᱾ ᱰᱟᱠ ᱥᱮᱵᱟ ᱰᱮᱦᱮᱨ ᱥᱠᱤᱞᱯᱷᱩᱞ ᱯᱨᱚᱵᱷᱮᱴ ᱦᱩᱭᱩᱜ ᱟ ᱾
ᱦᱚᱲᱢᱚ ᱥᱟᱶᱟᱨ
ᱠᱷᱩᱸᱴᱤ ᱨᱮ ᱢᱤᱫ ᱥᱤᱵᱷᱤᱞ ᱟᱥᱯᱟᱛᱟᱞ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱫᱤᱥᱩᱣᱟᱹ ᱠᱚ ᱞᱟᱹᱜᱤᱫ ᱢᱮᱰᱤᱠᱟᱞ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱩᱰᱟᱹᱱ ᱜᱟᱹᱰᱤ ᱛᱮ
ᱨᱟᱺᱪᱤ ᱨᱮ ᱵᱤᱨᱥᱟᱹ ᱢᱩᱱᱰᱟᱹ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱟᱣᱟ ᱠᱷᱩᱸᱴᱤ ᱠᱷᱚᱱ ᱫᱚ ᱥᱩᱨ ᱥᱩᱨᱯᱩᱨ ᱓᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱨᱮᱞ ᱜᱟᱰᱤ ᱛᱮ
ᱠᱷᱩᱸᱴᱤ ᱨᱮ ᱨᱮᱞ ᱥᱴᱮᱥᱚᱱ ᱵᱟᱱᱩᱜᱼᱟ ᱾ ᱠᱷᱩᱸᱴᱤ ᱨᱮ ᱞᱟᱹᱜᱤᱫ ᱥᱩᱨ ᱥᱴᱮᱥᱚᱱ ᱫᱚ ᱦᱟᱴᱤᱭᱟ ᱨᱮᱞ ᱥᱴᱮᱥᱚᱱ ᱠᱟᱱᱟ ᱾ ᱰᱷᱮᱨ ᱛᱮᱫ ᱦᱚᱲ ᱫᱚ ᱦᱟᱴᱤᱭᱟ ᱨᱮᱞ ᱥᱴᱮᱥᱚᱱ ᱵᱟᱝᱠᱷᱟᱱ ᱨᱟᱺᱪᱤ ᱥᱴᱮᱥᱚᱱ ᱫᱷᱟᱹᱵᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱛᱮ ᱵᱟᱥ ᱵᱟᱝᱠᱷᱟᱱ ᱴᱮᱠᱥᱤ ᱥᱮᱵᱟ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱧᱮᱧᱮᱞ ᱴᱷᱟᱶ ᱨᱮᱱᱟᱜ ᱡᱟᱴᱟᱜ
ᱯᱟᱸᱪᱜᱷᱟᱜᱷ ᱡᱷᱟᱨᱱᱟ : ᱠᱷᱩᱸᱴᱤᱼᱪᱟᱸᱭᱵᱟᱥᱟ ᱰᱟᱦᱟᱨ ᱨᱮ ᱠᱷᱩᱸᱴᱤ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱯᱟᱸᱪᱜᱷᱟᱜᱷ ᱡᱷᱟᱨᱱᱟ ᱢᱮᱱᱟᱜᱼᱟ ᱾ ᱱᱟᱣᱟ ᱢᱚᱲᱮ ᱡᱷᱟᱨᱱᱟ ᱩᱥᱩᱞ ᱴᱷᱟᱶ ᱠᱷᱚᱱ ᱚᱸᱰᱚᱠᱚ ᱟ ᱟᱨ ᱡᱷᱟᱨᱱᱟ ᱨᱮᱱᱟᱜ ᱫᱟᱦ ᱯᱤᱠᱱᱤᱠ ᱥᱯᱚᱨᱴ ᱨᱮᱱᱟᱜ ᱨᱩᱯ ᱨᱮ ᱢᱮᱱᱟᱜᱼᱟ, ᱱᱚᱸᱰᱮ ᱱᱟᱜ ᱫᱟᱦ ᱞᱟᱛᱟᱨ ᱩᱢᱩᱜ ᱨᱮᱱᱟᱜ ᱜᱮᱭᱟᱱ ᱢᱮᱱᱟᱜᱼᱟ ᱾
ᱡᱤᱞ ᱠᱚᱣᱟᱜ ᱯᱟᱨᱠ : ᱯᱟᱨᱠ ᱨᱮ ᱮᱢᱟᱱ ᱵᱟᱜᱟᱱ ᱢᱮᱱᱟᱜᱼᱟ, ᱜᱤᱫᱽᱨᱟᱹ ᱞᱟᱹᱜᱤᱫ ᱯᱟᱴᱷᱰᱟᱦᱟᱨ ᱟᱨ ᱮᱱᱮᱡ ᱯᱟᱨᱠ ᱾ ᱱᱚᱸᱰᱮ ᱱᱟᱜ ᱢᱩᱬ ᱡᱟᱴᱟᱜ (attraction) ᱯᱟᱨᱠ ᱥᱟᱯᱷᱟᱨᱤ ᱢᱮᱱᱟᱜᱼᱟ ᱾
ᱟᱸᱜᱽᱨᱟᱵᱟᱫᱤ ᱢᱚᱱᱫᱤᱨ : ᱠᱷᱩᱸᱴᱤ ᱥᱩᱨ ᱟᱸᱜᱽᱨᱟᱵᱟᱫᱤ ᱢᱤᱫ ᱢᱚᱱᱫᱤᱨ ᱚᱲᱟᱜ ᱠᱟᱱᱟ ᱾ ᱢᱚᱱᱫᱤᱨ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱨᱤᱥᱤ ᱥᱟᱸᱠᱨᱟᱪᱟᱨᱭ ᱥᱣᱟᱢᱤ ᱥᱣᱟᱨᱩᱯᱟᱪᱟᱸᱫ ᱥᱚᱨᱥᱚᱛᱤ ᱤᱫᱤ ᱛᱮ ᱟᱢᱨᱮᱥᱚᱨ ᱫᱷᱟᱢ ᱠᱮᱫᱼᱟ ᱠᱚ ᱾ ᱢᱚᱱᱫᱤᱨ ᱨᱮ ᱵᱷᱟᱜᱣᱟᱱ ᱥᱤᱵᱷ, ᱵᱷᱟᱜᱣᱟᱱ ᱜᱚᱱᱮᱥ, ᱨᱟᱢᱼᱥᱤᱛᱟ ᱟᱨ ᱦᱟᱱᱩᱢᱟᱱ ᱞᱮᱠᱟᱱ ᱦᱤᱱᱫᱩ ᱫᱮᱣᱛᱟ ᱠᱚᱣᱟᱜ ᱥᱟᱢᱟᱵᱮᱥ ᱢᱮᱱᱟᱜᱼᱟ ᱾
ᱯᱮᱨᱣᱟᱜᱷᱟᱜ : ᱡᱷᱟᱨᱠᱷᱚᱸᱰ ᱨᱮ ᱡᱷᱟᱨᱱᱟ ᱠᱷᱚᱱ ᱫᱚ ᱢᱤᱫ ᱛᱚᱨᱯᱟ ᱵᱞᱚᱠ ᱥᱩᱨ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾ ᱟᱫᱚ, ᱨᱟᱵᱟᱝ ᱡᱚᱜ ᱫᱚ ᱠᱨᱤᱥᱢᱟᱥ ᱟᱨ ᱱᱟᱣᱟ ᱥᱟᱞ ᱨᱮᱱᱟᱜ ᱥᱩᱨᱥᱩᱨᱯᱩᱨ ᱱᱚᱣᱟ ᱢᱤᱫ ᱯᱤᱠᱱᱤᱠ ᱴᱷᱟᱶ ᱢᱮᱱᱟᱜᱼᱟ ᱾
ᱯᱟᱛᱟ ᱟᱨ ᱮᱱᱮᱡ
ᱠᱷᱩᱸᱴᱤ ᱨᱮ ᱮᱢᱟᱱ ᱡᱟᱹᱛᱤᱭᱟᱜ ᱦᱚᱲᱟᱜ ᱚᱲᱟᱜ ᱢᱮᱱᱟᱜᱼᱟ ᱾ ᱯᱟᱛᱟ ᱫᱚ ᱟᱹᱰᱤ ᱨᱟᱹᱥᱠᱟᱹ ᱛᱮ ᱠᱚ ᱢᱟᱱᱟᱣᱟ, ᱛᱤᱨᱞᱟᱹ ᱟᱨ ᱮᱥᱯᱮᱥᱮᱞ (special) ᱨᱩᱯ ᱛᱮ ᱫᱮᱦᱟᱛ ᱨᱤᱱ ᱯᱟᱛᱟ ᱞᱮᱠᱟ ᱯᱷᱟᱹᱜᱩᱱ, ᱥᱟᱨᱦᱩᱞ, ᱫᱟᱥᱮᱱ, ᱴᱩᱥᱩ, ᱠᱟᱨᱟᱢ ᱮᱢᱟᱱ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱷᱩᱸᱴᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱦᱤᱥᱟᱨ ᱦᱚᱱᱚᱛ
ᱦᱤᱥᱟᱨ ᱦᱚᱱᱚᱛ ᱫᱚ ᱠᱚᱭᱮ ᱥᱤᱧᱚᱛ ᱦᱟᱨᱤᱭᱟᱱᱟ ᱯᱚᱱᱚᱛ ᱨᱮᱭᱟᱜ ᱵᱟᱨ-ᱜᱮᱞ-ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱦᱚᱱᱚᱛ ᱠᱟᱱᱟ᱾ ᱱᱤᱭᱟ. ᱦᱤᱥᱟᱨ ᱱᱟᱝᱜᱽᱨᱟᱦᱟ ᱜᱮ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ᱾ ᱟᱨ ᱦᱤᱥᱟᱨ ᱞᱟᱛᱟᱨ ᱨᱮ ᱜᱮ ᱱᱤᱭᱟ. ᱦᱚᱱᱚᱛ ᱦᱚ ᱢᱮᱱᱟᱜ ᱟᱠᱟᱫᱟ᱾ ᱚᱛ- ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟ.ᱵᱽ ᱛᱮ ᱦᱤᱭᱟ. ᱦᱚᱱᱚᱛ ᱫᱚ ᱞᱮᱠᱷᱟᱜᱩᱴ:- ᱓,᱙᱘᱓ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟ. ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ:-᱑,᱕᱗᱓,᱑᱑᱗ ᱡᱚᱱᱟ᱾
ᱯᱟ.ᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱤᱭᱟ. ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱖.᱐᱘% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱠᱚ ᱞᱟᱲ ᱪᱲᱟ ᱮᱝᱟ ᱟᱨ ᱓.᱑᱑% ᱯᱟᱧᱡᱟᱵᱤ ᱯᱟ.ᱨᱥᱤ ᱠᱚ ᱨᱚᱲᱮᱫᱟ ᱟᱠᱚᱣᱟᱜ ᱯᱟ.ᱦᱤᱞ ᱯᱟ.ᱨᱥᱤ ᱞᱮᱠᱟ ᱛᱮ᱾ ᱦᱟᱨᱭᱟᱱᱣᱤ ᱯᱟ.ᱨᱥᱤ ᱫᱚ ᱥᱟᱝᱜᱮ ᱨᱚᱲᱚᱜ ᱦᱩᱰᱤᱧ ᱯᱟ.ᱨᱥᱤ ᱠᱟᱱᱟ᱾
ᱫᱷᱚᱨᱚᱢ
ᱦᱤᱥᱟᱨ ᱦᱚᱱᱚᱛ ᱨᱮ ᱥᱟᱭ ᱡᱟᱲᱟ ᱙᱘% ᱦᱤᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱟᱨ ᱔0,000 ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱠᱚ ᱫᱚ ᱡᱚᱭᱱ ᱫᱷᱚᱨᱚᱢ ᱟᱨ ᱥᱤᱠᱷ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱦᱤᱥᱟᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱗᱔᱒,᱘᱑᱕ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱫᱟ ᱜᱟᱢᱵᱤᱭᱟ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱮᱵᱽᱨᱟᱥᱠᱟ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱗᱖ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱔᱓᱘ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱓.᱓᱘%᱾ ᱦᱤᱥᱟᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱗᱑ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱓.᱒%᱾
ᱡᱟ.ᱛ ᱜᱟᱛᱟᱠ
ᱱᱳᱭᱟ. ᱦᱚᱱᱚᱛ ᱨᱮᱱ ᱧᱩᱢᱚᱜᱚᱜ ᱞᱮᱠᱟ ᱡᱟ.ᱛᱤ ᱠᱚ ᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱡᱟᱴ, ᱵᱤᱥᱱᱚᱭ, ᱥᱟᱱᱤ, ᱵᱟᱱᱤᱭᱟ, ᱜᱩᱡᱡᱟᱨ, ᱟᱦᱤᱨ, ᱨᱟᱡᱽᱯᱩᱛ, ᱠᱩᱢᱦᱟᱨ, ᱟᱨᱚᱨᱟ, ᱪᱟᱢᱟᱨ ᱟᱨ ᱵᱟᱞᱢᱤᱠᱤ ᱮᱢᱟᱱ ᱠᱚ᱾ ᱡᱟᱴ ᱡᱟ.ᱛ ᱫᱚ ᱦᱚᱱᱚᱛ ᱨᱮᱱ ᱡᱚᱛᱚ ᱠᱷᱚᱱ ᱥᱟᱝᱜᱮ ᱩᱛᱟ.ᱨ ᱡᱟ.ᱛ ᱠᱟᱱᱟ ᱠᱚ᱾ ᱩᱱᱠᱩ ᱦᱚ ᱵᱟᱨ ᱛᱷᱚᱠ ᱨᱮᱱ ᱢᱮᱱᱟᱜ ᱠᱚᱣᱟ ᱫᱮᱥᱣᱟᱞᱤ ᱟᱨ ᱵᱚᱜᱽᱲᱤ᱾ ᱵᱤᱥᱱᱚᱭ ᱡᱟ.ᱛᱤ ᱫᱚ ᱟᱥᱚᱠᱟᱭ ᱛᱮ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ, ᱦᱚᱱᱚᱛ ᱨᱮ ᱯᱮ ᱵᱽᱨᱟᱢᱤᱱᱥ ᱢᱮᱱᱟᱜ ᱠᱚᱮᱟ ᱡᱮᱞᱮᱠᱟ:- ᱜᱳᱣᱲ, ᱵᱤᱭᱟᱥ ᱟᱨ ᱠᱷᱟᱱᱰᱣᱟᱞᱟ᱾ ᱰᱷᱮᱨ ᱟᱨᱚᱨᱟ ᱜᱮ ᱯᱟᱪᱷᱮ ᱯᱟᱧᱡᱟᱵᱽ ᱠᱷᱚᱱ ᱠᱚ ᱦᱮᱡ ᱟᱠᱟᱱᱟ ᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱠᱮᱪᱮᱫ ᱛᱟᱭᱚᱢ, ᱵᱟᱱᱤᱭᱟ ᱫᱚ ᱯᱮ ᱜᱟᱛᱟᱠ ᱨᱮ ᱦᱟ.ᱴᱤᱧ ᱟᱠᱟᱱᱟ ᱟᱜᱟᱨᱣᱟᱞ, ᱚᱥᱣᱟᱞ ᱟᱨ ᱢᱟᱦᱮᱥᱣᱥᱨᱤ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱵᱷᱳᱲᱵᱮᱰᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱵᱷᱳᱲᱵᱮᱰᱟ (Bholbda) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱙᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱘᱙ ᱜᱚᱴᱟᱝ ᱠᱚᱲᱟ ᱟᱨ ᱔᱐᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱗᱙᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱐᱘ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓ᱹ᱕᱕% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱘᱙ ᱜᱚᱴᱟᱝ ᱠᱚᱲᱟ ᱟᱨ ᱔᱐᱘ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱔᱙, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱔᱕᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱕ᱹ᱓᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱑ᱹ᱔᱕ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱙ᱹ᱑᱓ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱠᱩᱥᱩᱢᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱴᱵᱟᱫᱽᱲᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱢᱟᱨᱟᱝ ᱡᱟᱢᱫᱟ
ᱢᱟᱨᱟᱝ ᱡᱟᱢᱫᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱢᱟᱨᱟᱝ ᱡᱟᱢᱫᱟ ᱟᱹᱲᱟ, ᱡᱟᱦᱟᱸᱭ ᱭᱟᱜ ᱟᱹᱲᱟ ᱠᱟᱱᱟ ᱵᱤᱨ ᱴᱷᱚᱴᱟ, ᱥᱟᱢᱟᱝ ᱥᱤᱧᱚᱛ ᱨᱮ ᱢᱤᱫ ᱵᱤᱨ ᱵᱩᱨᱩ ᱴᱟᱹᱰᱤ ᱴᱷᱚᱴᱟ ᱨᱮ ᱞᱟᱜᱩ ᱦᱩᱭᱩᱜᱼᱟ ᱾ ᱢᱟᱨᱟᱝ ᱡᱟᱢᱫᱟ ᱨᱮᱱᱟᱜ ᱵᱟᱧᱪᱟᱣ ᱠᱚᱢ ᱠᱷᱚᱱ ᱠᱚᱢ ᱜᱮᱛᱩᱨᱩᱭ ᱠᱮᱱᱴᱮᱱᱟᱨᱤ ᱫᱷᱟᱵᱤᱡ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱨᱟᱝ ᱡᱟᱢᱫᱟ ᱨᱤᱱ ᱦᱚᱲ ᱮᱞ ᱫᱚ ᱕᱐,᱕᱙᱐ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱫᱚ ᱕᱒% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱔᱘% ᱢᱮᱱᱟᱜᱼᱟ ᱾ ᱢᱟᱨᱟᱝ ᱡᱟᱢᱫᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱕᱒% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱠᱚᱢ ᱜᱮ ᱢᱮᱱᱟᱜ ᱠᱚᱣᱟ; ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱖᱒% ᱟᱨ ᱛᱤᱨᱞᱟᱹ ᱠᱚᱣᱟᱜ ᱓᱘% ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱗% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱥᱟᱞ ᱠᱚ ᱢᱮᱱᱟᱜ ᱠᱚᱣᱟ ᱾
ᱠᱟᱹᱣᱰᱤ ᱟᱹᱨᱤ
ᱢᱟᱨᱟᱝ ᱡᱟᱢᱫᱟ ᱟᱢᱟᱜ ᱠᱷᱟᱫᱟᱱ ᱨᱮᱱᱟᱜ ᱯᱚᱥᱵᱤᱞᱴᱤ (possibility) ᱢᱮᱱᱟᱜᱼᱟ, ᱱᱚᱣᱟ ᱦᱚᱭᱫᱟᱦ ᱚᱵᱚᱥᱛᱟ ᱟᱨ ᱱᱚᱣᱟ ᱟᱹᱰᱤ ᱞᱚᱜᱚᱱ ᱵᱟᱲᱦᱟᱣ ᱠᱟᱱᱟ ᱢᱮᱬᱦᱮᱫ ᱵᱮᱯᱟᱨ ᱞᱟᱹᱜᱤᱫ ᱛᱮ ᱠᱚ ᱥᱮᱱᱚᱜᱼᱟ ᱾ ᱱᱚᱸᱰᱮ ᱟᱹᱰᱤ ᱜᱟᱱ ᱯᱷᱮᱢᱚᱥ ᱠᱚᱢᱯᱟᱱᱤ ᱢᱮᱱᱟᱜᱼᱟ : ᱑) ᱡᱤᱱᱫᱟᱞ ᱢᱟᱭᱤᱸᱥ ᱒) ᱴᱚᱨᱤᱭᱟᱱ ᱓) ᱥᱮᱞ ᱔) ᱥᱮᱥᱟ ᱜᱚᱣᱟ ᱕) ᱮᱥᱥᱮᱞ ᱢᱟᱭᱱᱤᱸᱡ ᱖) ᱟᱨᱡᱮ ᱢᱤᱞᱥ ᱞᱤᱢᱤᱴᱮᱰ ᱗) ᱢᱟᱸ ᱠᱟᱞᱤ ᱴᱮᱞᱤᱠᱚᱢ, ᱢᱟᱨᱟᱝ ᱡᱟᱢᱫᱟ ᱨᱮ ᱑᱐᱐ ᱠᱷᱚᱱ ᱰᱮᱦᱮᱨ ᱢᱟᱭᱤᱸᱥ ᱟᱨ ᱒᱐᱐ ᱠᱨᱮᱥᱚᱨ ᱢᱮᱱᱟᱜᱼᱟ ᱾ ᱑) ᱥᱨᱤ ᱴᱨᱮᱵᱮᱱᱤ ᱢᱮᱱᱟᱨᱟᱞᱥ ᱒) ᱮᱢᱡᱮᱮᱢ ᱢᱤᱱᱟᱨᱟᱞᱥ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱓) ᱡᱟᱜᱫᱤᱥ ᱟᱭᱥᱠ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱔) ᱥᱨᱤ ᱵᱟᱞᱟᱡᱤ ᱢᱤᱱᱟᱨᱟᱞᱥ ᱕) ᱡᱟ ᱢᱟᱛᱟ ᱫᱤ ᱠᱨᱮᱥᱚᱨ ᱖) ᱡᱟᱭ ᱢᱟᱸ ᱛᱟᱨᱟ ᱢᱤᱱᱟᱨᱟᱞᱥ (ᱯᱤ) ᱞᱤᱢᱤᱴᱮᱰ ᱜᱩᱯᱛᱟ) ᱜᱩᱯᱛᱟ ᱢᱚᱵᱟᱭᱤᱞ ᱥᱳᱯ ᱟᱨ ᱵᱮᱯᱟᱨ ᱯᱚᱤᱸᱴ ᱥᱟᱭᱵᱟᱨ ᱠᱮᱭᱯᱷᱮ MMTC, ᱢᱟᱭᱱᱤᱸᱡ ᱟᱨ ᱫᱷᱟᱛᱩ ᱵᱮᱯᱟᱨ ᱱᱤᱜᱟᱢ ᱥᱤᱧᱚᱛ ᱥᱚᱨᱠᱟᱨ ᱞᱤᱢᱤᱴᱮᱰ ᱢᱮᱱᱟᱜᱼᱟ ᱾ ᱱᱚᱣᱟ ᱢᱤᱫ ᱵᱮᱯᱟᱨ ᱠᱟᱱᱟ ᱟᱫᱚ ᱡᱮᱜᱮᱫ ᱡᱟᱜᱟᱛ ᱵᱟᱡᱟᱨ ᱨᱮ ᱢᱟᱭᱱᱤᱸᱡ ᱨᱮᱱᱟᱜ ᱴᱨᱟᱝᱥᱯᱚᱴ ᱞᱟᱹᱜᱤᱫ ᱡᱤᱢᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱟᱭᱱᱤᱸᱡ ᱟᱨ ᱟᱭᱨᱮᱱ ᱟᱨ ᱢᱮᱬᱦᱮᱫ ᱵᱮᱯᱟᱨ ᱨᱮᱱᱟᱜ ᱢᱤᱫ ᱤᱸᱴᱟᱨᱯᱷᱮᱥ ᱨᱮᱱᱟᱜ ᱨᱩᱯ ᱨᱮ ᱠᱟᱢᱤ ᱠᱟᱱᱟ ᱠᱚ ᱾
ᱱᱚᱣᱟ ᱴᱷᱚᱛᱟ ᱨᱮ ᱢᱤᱱᱨᱟᱞ (Minerals) ᱢᱮᱱᱟᱜᱼᱟ - ᱵᱮᱨᱮᱞ ᱢᱮᱬᱦᱮᱫ ᱟᱨ ᱵᱮᱨᱮᱞ ᱢᱮᱸᱜᱱᱤᱡ ᱢᱟᱭᱱᱤᱸᱡ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱰᱮᱦᱮᱨ ᱛᱮᱫ ᱠᱷᱟᱫᱟᱱ ᱵᱤᱨ ᱴᱷᱚᱛᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱤᱨᱤᱵᱩᱨᱩ ᱟᱨ ᱢᱮᱜᱷᱟᱦᱟᱛᱩᱵᱩᱨᱩ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱞᱚᱠᱟᱞ ᱯᱟᱹᱨᱥᱤ ᱫᱚ - ᱠᱤᱨᱤᱵᱩᱨᱩ ᱨᱮᱱᱟᱜ ᱟᱹᱲᱟ ᱫᱚ ᱦᱟᱛᱤ ᱭᱟᱜ ᱦᱟᱥᱟ ᱟᱨ ᱢᱮᱜᱷᱟᱦᱟᱛᱩᱵᱩᱨᱩ ᱨᱮᱱᱟᱜ ᱟᱹᱲᱟ ᱫᱚ ᱼ ᱨᱤᱢᱤᱞ ᱦᱟᱥᱟ ᱾ ᱵᱚᱠᱟᱨᱚ ᱥᱴᱤᱞ ᱯᱞᱟᱸᱴ, ᱥᱤᱝᱵᱷᱩᱢ ᱨᱮᱱᱟᱜ ᱢᱟᱨᱟᱝ ᱡᱟᱢᱫᱟ ᱟᱨ ᱳᱰᱤᱥᱟ ᱠᱷᱚᱱ ᱵᱮᱨᱮᱞ ᱢᱮᱬᱦᱮᱫ ᱠᱚ ᱤᱫᱤ ᱭᱟ᱾
ᱦᱚᱨ ᱰᱟᱦᱟᱨ
ᱠᱚᱞᱠᱟᱛᱟ / ᱴᱟᱴᱟᱱᱚᱜᱚᱨ ᱟᱨ / ᱵᱷᱩᱵᱽᱱᱮᱥᱣᱚᱨ / ᱴᱟᱴᱟᱱᱚᱜᱚᱨ / ᱨᱟᱺᱪᱤ (ᱥᱮᱫᱛᱮ ᱪᱟᱸᱭᱵᱟᱥᱟ) ᱠᱷᱚᱱ ᱵᱟᱥ ᱛᱮ ᱢᱟᱨᱟᱝ ᱡᱟᱢᱫᱟ ᱥᱮᱴᱮᱨ ᱫᱟᱨᱮ ᱭᱟ ᱟ ᱠᱚ ᱾ ᱱᱤᱛᱚᱜ ᱵᱚᱨᱛᱚᱢᱟᱱ, ᱥᱚᱲᱚᱠ ᱵᱮᱱᱟᱣ ᱟᱠᱟᱱᱟ ᱟᱨ ᱴᱨᱮᱱ ᱛᱮ ᱦᱚᱸ ᱥᱮᱱᱚᱜ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱛᱮ ᱡᱚᱲᱟᱣ ᱟᱠᱟᱱᱟ (ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱵᱟᱨᱵᱤᱞ ᱗ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ) ᱾ ᱢᱟᱨᱟᱝ ᱡᱟᱢᱫᱟᱼᱦᱟᱵᱲᱟᱼᱴᱟᱴᱟᱱᱚᱜᱚᱨᱼᱵᱟᱨᱵᱤᱞ ᱞᱟᱭᱤᱱ ᱨᱮᱱᱟᱜ ᱴᱟᱴᱟᱱᱚᱜᱚᱨᱼᱵᱟᱨᱵᱤᱞ ᱠᱷᱚᱸᱰ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱵᱚᱨᱛᱚᱢᱟᱱ ᱨᱮ ᱦᱟᱵᱲᱟ ᱡᱟᱸᱠᱥᱚᱱ ᱠᱷᱚᱱ ᱢᱤᱫ ᱴᱨᱮᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱴᱨᱮᱱ ᱧᱩᱛᱩᱢ = ᱑᱒᱐᱒᱑/᱑᱒᱐᱒᱒ ᱦᱟᱵᱲᱟ ᱡᱟᱱ ᱥᱟᱛᱟᱵᱫᱤ ᱮᱠᱥᱯᱨᱮᱥ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱯᱷᱩᱨᱜᱟᱹᱞ ᱢᱟᱦᱟᱸ (ᱥᱤᱧᱚᱛ)
ᱥᱤᱧᱚᱛ ᱨᱮᱭᱟᱜ ᱯᱷᱩᱨᱜᱟᱹᱞ ᱢᱟᱦᱟᱸ ᱫᱚ ᱥᱟᱱᱟᱢ ᱠᱚ ᱜᱮᱠᱚ ᱥᱟᱹᱜᱩᱱ ᱫᱟᱨᱟᱢᱟ ᱾ ᱢᱤᱫ ᱦᱚᱲᱟᱜ ᱡᱤᱭᱚᱱ ᱨᱮ ᱱᱚᱶᱟ ᱨᱮᱭᱟᱜ ᱞᱟᱹᱠᱛᱤ ᱡᱟᱦᱟᱸ ᱛᱤᱱᱟᱹᱜ ᱛᱟᱦᱮᱸᱱᱟ, ᱫᱤᱥᱚᱢ ᱞᱟᱹᱜᱤᱫ ᱦᱚᱸ ᱱᱚᱶᱟ ᱫᱚ ᱚᱱᱠᱟ ᱜᱮ ᱞᱟᱹᱠᱛᱤ ᱯᱟᱲᱟᱣ ᱜᱚᱫᱚᱜᱼᱟ ᱾ ᱡᱚᱛᱚ ᱥᱮᱨᱢᱟ ᱜᱮ ᱑᱕ ᱚᱜᱚᱥᱴ ᱱᱚᱶᱟ ᱫᱚᱠᱚ ᱢᱟᱱᱟᱣᱟ ᱾ ᱑᱙᱔᱗ ᱥᱟᱞᱮᱨᱮ ᱱᱚᱶᱟ ᱢᱟᱦᱟᱸ ᱦᱤᱞᱚᱜ ᱤᱸᱜᱽᱨᱟᱹᱡᱽ ᱠᱚᱣᱟᱜ ᱜᱚᱵᱚᱞ ᱠᱷᱚᱱ ᱵᱷᱟᱨᱚᱛᱤᱭᱟᱹ ᱟᱨᱵᱟᱝ ᱥᱤᱧᱚᱛ ᱫᱤᱥᱩᱣᱟᱹ ᱠᱚ ᱨᱟᱲᱟ ᱫᱩᱜ ᱠᱟᱛᱮ ᱯᱷᱩᱨᱜᱟᱹᱞ ᱡᱤᱭᱚᱱ ᱡᱤᱣᱤᱫᱚᱜ ᱨᱮᱭᱟᱜ ᱛᱟᱠ ᱠᱚ ᱧᱟᱢ ᱞᱮᱜᱼᱟ ᱾ ᱱᱚᱶᱟ ᱫᱚ ᱵᱷᱟᱨᱚᱛ ᱨᱮᱭᱟᱜ ᱢᱤᱫ ᱫᱤᱥᱚᱢ ᱯᱟᱨᱟᱵᱽ ᱠᱟᱱᱟ ᱾ ᱡᱚᱛᱚ ᱥᱮᱨᱢᱟ ᱜᱮ ᱱᱚᱶᱟ ᱢᱟᱦᱟᱸᱨᱮ ᱵᱷᱟᱨᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱟᱞ ᱠᱤᱞᱟ ᱨᱮᱭᱟᱜ ᱵᱮᱲᱦᱟᱭ ᱠᱷᱚᱱ ᱫᱤᱥᱚᱢ ᱦᱚᱲ ᱮ ᱥᱟᱹᱜᱩᱱ ᱫᱟᱨᱟᱢ ᱥᱟᱨᱦᱟᱣ ᱠᱚᱣᱟ ᱾
᱑᱕ ᱚᱜᱚᱥᱴ ᱑᱙᱔᱗ ᱦᱤᱞᱚᱜ ᱵᱷᱟᱨᱚᱛ ᱨᱤᱱᱤᱡ ᱯᱩᱭᱞᱩ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨ ᱞᱟᱞ ᱱᱮᱦᱨᱩ ᱫᱚ ᱫᱤᱞᱞᱤ ᱨᱮ ᱞᱟᱞ ᱠᱤᱞᱞᱟ ᱨᱮᱭᱟᱜ ᱞᱟᱦᱚᱨ ᱜᱮᱴ ᱪᱮᱛᱟᱱ ᱨᱮ ᱵᱷᱟᱨᱚᱛᱤᱭᱟᱹ ᱦᱟᱜ ᱪᱤᱨ ᱮ ᱦᱤᱯᱤᱲ ᱞᱮᱜᱼᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱛᱤᱠᱤᱱᱟᱜ ᱟᱹᱭᱩᱨ ᱛᱮ ᱵᱷᱟᱨᱚᱛ ᱯᱷᱩᱨᱜᱟᱹᱞ ᱦᱩᱞ ᱨᱮ ᱦᱚᱲ ᱠᱚ ᱟᱹᱰᱤ ᱜᱟᱺᱦᱤᱨ ᱫᱷᱟᱹᱵᱤᱡ ᱵᱟᱝ ᱦᱤᱸᱥᱟᱹ ᱟᱨ ᱱᱮᱢᱚᱸᱥ ᱦᱚᱨ ᱛᱮ ᱢᱤᱪᱷᱤᱞ ᱠᱚ ᱪᱟᱹᱞᱩ ᱠᱮᱜᱼᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱹᱢ ᱤᱸᱜᱽᱨᱟᱹᱡᱽ ᱠᱚ ᱵᱷᱟᱨᱚᱛ ᱫᱚ ᱫᱷᱚᱨᱚᱢ ᱫᱟᱨᱟᱭ ᱛᱮ ᱠᱚ ᱠᱮᱪᱟᱜ ᱦᱟᱴᱤᱧ ᱠᱮᱜᱼᱟ, ᱡᱟᱦᱟᱸ ᱫᱚ ᱵᱷᱟᱨᱚᱛ ᱟᱨ ᱯᱟᱠᱤᱥᱛᱟᱱ ᱞᱮᱠᱟᱛᱮ ᱥᱟᱢᱟᱝ ᱛᱮ ᱦᱮᱡ ᱮᱱᱟ ᱾ ᱦᱟᱹᱴᱤᱧ ᱮᱱ ᱛᱟᱭᱚᱢ ᱵᱟᱱᱟᱨ ᱫᱤᱥᱚᱢ ᱨᱮ ᱦᱤᱸᱥᱟᱹ ᱥᱩᱭᱟᱹ ᱨᱮᱭᱟᱜ ᱥᱮᱸᱜᱮᱞ ᱡᱩᱞ ᱨᱟᱠᱟᱵ ᱮᱱᱟ ᱟᱨ ᱱᱚᱶᱟ ᱫᱟᱨᱟᱭ ᱛᱮ ᱟᱹᱰᱤ ᱜᱟᱱ ᱵᱮᱼᱜᱷᱚᱴᱚᱱ ᱡᱟᱱᱟᱢ ᱮᱱᱟ ᱾ ᱫᱤᱥᱚᱢ ᱠᱮᱪᱟᱜ ᱦᱟᱹᱴᱤᱧ ᱮᱱ ᱠᱷᱟᱹᱛᱤᱨ ᱢᱟᱹᱱᱢᱤ ᱡᱟᱹᱛᱤᱭᱟᱜ ᱱᱟᱜᱟᱢ ᱨᱮ ᱱᱩᱱᱟᱹᱜ ᱵᱟᱹᱲᱛᱤ ᱦᱚᱲ ᱠᱚᱣᱟᱜ ᱢᱤᱫ ᱴᱷᱟᱶ ᱠᱷᱚᱱ ᱟᱨ ᱢᱤᱫ ᱴᱷᱟᱶ ᱥᱮᱱᱚᱜ ᱨᱮᱭᱟᱜ ᱫᱚ ᱛᱤᱥ ᱦᱚᱸ ᱵᱟᱝ ᱧᱮᱞ ᱟᱠᱟᱱᱟ ᱾ ᱱᱚᱶᱟ ᱮᱞᱮᱞ ᱫᱚ ᱞᱟᱹᱭ ᱞᱟᱵᱟᱲ ᱑. ᱔᱕ ᱠᱚᱨᱚᱲ ᱛᱟᱦᱮᱸ ᱠᱟᱱᱟ ᱾ ᱑᱙᱕᱑ ᱥᱟᱞ ᱨᱮᱭᱟᱜ ᱦᱚᱲ ᱦᱤᱥᱟᱹᱵᱽ ᱫᱟᱨᱟᱭ ᱛᱮ ᱵᱟᱰᱟᱭ ᱧᱟᱢᱚᱜᱼᱟ, ᱫᱤᱥᱚᱢ ᱠᱮᱪᱟᱜ ᱦᱟᱹᱴᱤᱧ ᱥᱚᱸᱜᱮ ᱗᱒,᱒᱖,᱐᱐᱐ ᱢᱩᱥᱚᱞᱢᱟᱱ ᱵᱷᱟᱨᱚᱛ ᱵᱟᱹᱜᱤ ᱠᱟᱛᱮ ᱯᱟᱠᱤᱥᱛᱟᱱ ᱠᱚ ᱥᱮᱱ ᱮᱱᱟ ᱟᱨ ᱗᱒,᱔᱙,᱐᱐᱐ ᱦᱤᱸᱫᱩ ᱟᱨ ᱥᱤᱠᱷ ᱯᱟᱠᱤᱥᱛᱟᱱ ᱵᱟᱹᱜᱤ ᱠᱟᱛᱮ ᱵᱷᱟᱨᱚᱛ ᱠᱚ ᱦᱮᱡ ᱟᱠᱟᱱᱟ ᱾
ᱱᱚᱶᱟ ᱫᱤᱱᱨᱮ ᱪᱤᱨ ᱦᱤᱯᱤᱲ ᱠᱟᱹᱢᱤᱦᱚᱨᱟ, ᱯᱟᱨᱮᱰ ᱟᱨ ᱛᱤᱱᱟᱹᱝ ᱜᱟᱱ ᱨᱟᱹᱥᱠᱟᱹ ᱨᱚᱢᱚᱡᱽ ᱥᱟᱶᱛᱮ ᱯᱩᱨᱟᱹ ᱵᱷᱟᱨᱚᱛ ᱫᱤᱥᱚᱢ ᱨᱮ ᱢᱟᱱᱟᱣ ᱦᱩᱭᱩᱜᱼᱟ ᱾ ᱥᱤᱧᱚᱛᱤᱭᱟᱹ ᱠᱚ ᱱᱤᱭᱟᱹ ᱫᱤᱱᱨᱮ ᱟᱠᱚᱣᱟᱜ ᱦᱚᱨᱚᱜ ᱵᱟᱸᱫᱮ, ᱥᱟᱢᱟᱱ, ᱚᱲᱟᱜ ᱟᱨ ᱜᱟᱹᱰᱤ ᱢᱚᱴᱚᱨ ᱠᱚᱨᱮ ᱫᱤᱥᱚᱢ ᱫᱩᱞᱟᱹᱲ ᱪᱤᱛᱟᱹᱨ ᱥᱚᱫᱚᱨ ᱠᱟᱛᱮ ᱱᱚᱶᱟ ᱠᱩᱥᱤ ᱨᱟᱹᱥᱠᱟᱹ ᱫᱤᱱ ᱠᱚ ᱢᱟᱱᱟᱣ ᱵᱟᱛᱟᱣᱟ ᱟᱨ ᱜᱷᱟᱨᱚᱸᱡᱤᱭᱟᱹ ᱟᱨ ᱜᱟᱛᱮ ᱠᱚ ᱥᱟᱶ ᱥᱮᱞᱮᱫ ᱠᱟᱛᱮ ᱫᱤᱥᱚᱢ ᱫᱩᱞᱟᱹᱲ ᱜᱟᱭᱟᱱ ᱠᱚ ᱧᱮᱞᱟ, ᱟᱨ ᱫᱤᱥᱚᱢ ᱫᱩᱞᱟᱹᱲ ᱥᱮᱨᱮᱧ ᱠᱚᱠᱚ ᱟᱸᱡᱚᱢᱟ ᱾
ᱪᱮᱫᱟᱜ ᱢᱟᱱᱟᱣ ᱦᱩᱭᱩᱜᱼᱟ
ᱯᱷᱩᱨᱜᱟᱹᱞ ᱫᱚ ᱟᱵᱚᱣᱟᱜ ᱡᱟᱱᱟᱢ ᱚᱫᱷᱤᱠᱟᱨ ᱠᱟᱱᱟ ᱾ ᱢᱟᱹᱱᱢᱤ ᱪᱤᱨᱜᱟᱹᱞ ᱡᱤᱭᱚᱱ ᱡᱤᱣᱤᱫᱚᱜ ᱮ ᱠᱷᱚᱡᱚᱜᱼᱟ ᱾ ᱡᱟᱦᱟᱸᱱᱟᱜ ᱮᱛᱮᱫ ᱠᱷᱟᱹᱛᱤᱨ ᱯᱷᱩᱨᱜᱟᱹᱞ ᱡᱤᱭᱚᱱ ᱮ ᱟᱫ ᱞᱮᱠᱷᱟᱱ, ᱟᱡᱟᱜ ᱡᱤᱭᱚᱱ ᱜᱚᱵᱚᱞ ᱨᱮ ᱛᱟᱦᱮᱸᱱᱟ ᱾ ᱯᱷᱩᱨᱜᱟᱹᱞ ᱡᱤᱭᱚᱱ ᱠᱷᱚᱱ ᱥᱟᱺᱜᱤᱧ ᱨᱮ ᱛᱟᱦᱮᱸ ᱠᱟᱛᱮ ᱩᱱᱤ ᱱᱟᱦᱟᱪᱟᱨ ᱠᱚᱪᱚᱞᱚᱸᱰ ᱛᱟᱞᱟᱨᱮ ᱡᱤᱭᱚᱱ ᱠᱷᱮᱢᱟᱣ ᱦᱩᱭ ᱟᱭᱟ ᱾ ᱯᱷᱩᱨᱜᱟᱹᱞᱚᱜ ᱞᱟᱹᱜᱤᱫ ᱩᱱᱤ ᱦᱟᱹᱛᱭᱟᱹᱨ ᱟᱯᱱᱟᱨ ᱦᱩᱭ ᱟᱭᱟ ᱾ ᱫᱤᱥᱚᱢ ᱨᱮᱭᱟᱜ ᱱᱚᱝᱠᱟᱱ ᱟᱱᱟᱴ ᱚᱠᱛᱚᱨᱮ ᱚᱯᱮᱞᱚᱜᱼᱟ ᱠᱚ ᱢᱤ-ᱢᱤᱫᱴᱟᱹᱝ ᱵᱤᱨ ᱵᱷᱟᱱᱴᱟ ᱾ ᱯᱷᱩᱨᱜᱟᱹᱞ ᱡᱤᱭᱚᱱ ᱞᱟᱹᱜᱤᱫ ᱩᱱᱠᱩ ᱫᱤᱥᱩᱣᱟᱹ ᱠᱚ ᱪᱤᱨᱜᱟᱹᱞ ᱠᱚᱣᱟ ᱾ ᱯᱷᱩᱨᱜᱟᱹᱞ ᱟᱢᱮᱴ ᱞᱟᱹᱜᱤᱫ ᱟᱹᱰᱤ-ᱟᱹᱰᱤ ᱫᱤᱥᱚᱢ ᱫᱩᱞᱟᱹᱲᱤᱭᱟᱹ ᱡᱤᱣᱤ ᱠᱚ ᱟᱞᱟᱭ ᱛᱟᱠᱚᱣᱟ ᱾ ᱯᱷᱩᱨᱜᱟᱹᱞ ᱢᱤᱪᱷᱤᱞ ᱨᱮ ᱥᱮᱞᱮᱫ ᱠᱟᱛᱮ ᱟᱭᱢᱟ ᱵᱤᱨ ᱵᱷᱟᱱᱴᱟ ᱫᱤᱥᱚᱢ ᱞᱟᱹᱜᱤᱫ ᱠᱚ ᱫᱟᱬᱮᱜᱼᱟ ᱾ ᱩᱱᱠᱩᱣᱟᱜ ᱛᱩᱯᱤᱥᱟ, ᱟᱞᱟᱭ ᱟᱨ ᱥᱚᱱᱚᱛ ᱡᱤᱭᱚᱱ ᱩᱭᱦᱟᱹᱨ ᱠᱟᱛᱮ ᱜᱮ ᱟᱵᱚ ᱯᱷᱩᱨᱜᱟᱹᱞ ᱢᱟᱦᱟᱸ ᱫᱚᱵᱚᱱ ᱢᱟᱱᱟᱣ ᱵᱟᱛᱟᱣᱟ ᱾ ᱯᱷᱩᱨᱜᱟᱹᱞ ᱦᱩᱞ ᱨᱮᱭᱟᱜ ᱱᱟᱜᱟᱢ, ᱧᱟᱢ ᱟᱠᱟᱱ ᱯᱷᱩᱨᱜᱟᱹᱞ ᱨᱮᱭᱟᱜ ᱯᱟᱨᱟᱝᱜᱚᱛ, ᱟᱨ ᱫᱤᱥᱚᱢ ᱪᱤᱨ ᱨᱮᱭᱟᱜ ᱢᱟᱹᱱ ᱵᱟᱹᱲᱛᱤ ᱦᱚᱪᱚᱭ ᱨᱮᱭᱟᱜ ᱩᱭᱦᱟᱹᱨ ᱪᱮᱛᱟᱱ ᱨᱮ ᱯᱷᱩᱨᱜᱟᱹᱞ ᱢᱟᱦᱟᱸ ᱛᱟᱠ ᱮ ᱮᱢᱚᱜᱼᱟ ᱾ ᱫᱤᱥᱚᱢ ᱟᱨ ᱫᱤᱥᱚᱢ ᱨᱮᱭᱟᱜ ᱥᱟᱱᱟᱢ ᱯᱟᱲᱟ ᱠᱷᱚᱱ ᱱᱟᱯᱟᱭ ᱞᱟᱹᱜᱤᱫ ᱥᱟᱱᱟᱢ ᱫᱤᱥᱚᱢ ᱦᱚᱲ ᱠᱤᱨᱤᱭᱟᱹ ᱛᱮᱠᱚ ᱛᱚᱞ ᱨᱩᱣᱟᱹᱲᱚᱜᱼᱟ ᱾
ᱯᱷᱩᱨᱜᱟᱹᱞ ᱢᱤᱪᱷᱤᱞ ᱨᱮᱭᱟᱜ ᱠᱷᱟᱴᱚ ᱢᱟᱪᱷᱟ ᱱᱟᱜᱟᱢ
ᱟᱹᱰᱤ ᱥᱮᱨᱢᱟ ᱫᱷᱟᱹᱵᱤᱡ ᱮᱴᱟᱜ ᱫᱤᱥᱚᱢ ᱨᱤᱱ ᱜᱚᱵᱚᱞᱤᱭᱟᱹ ᱵᱷᱟᱨᱚᱛ ᱨᱮᱠᱚ ᱛᱟᱦᱮᱸᱭᱮᱱ ᱠᱷᱟᱹᱛᱤᱨ ᱵᱷᱟᱨᱚᱛᱤᱭᱟᱹ ᱠᱚ ᱱᱟᱦᱟᱪᱟᱨ, ᱠᱚᱪᱚᱞᱚᱸᱰ ᱟᱨ ᱚᱱᱦᱮᱲᱟ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱑᱘᱕᱗ ᱥᱟᱞᱮᱨᱮ ᱵᱷᱟᱨᱚᱛᱤᱭᱟᱹ ᱯᱟᱭᱠᱚ ᱠᱚᱫᱚ ᱤᱸᱜᱽᱨᱟᱹᱡᱽ ᱥᱚᱨᱠᱟᱨ ᱵᱤᱨᱩᱫᱷᱨᱮ ᱢᱤᱪᱷᱤᱞ ᱮ ᱫᱚᱦᱚ ᱠᱮᱜᱼᱟ ᱾ ᱵᱷᱟᱨᱚᱛᱤᱭᱟᱹ ᱠᱚᱣᱟᱜ ᱢᱚᱱᱮᱨᱮ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱪᱤᱨᱜᱟᱹᱞᱚᱜ ᱨᱮᱭᱟᱜ ᱧᱮᱞ ᱧᱟᱢᱮᱱᱟ ᱾ ᱠᱚᱸᱜᱽᱨᱮᱥ ᱠᱚᱣᱟᱜ ᱯᱩᱭᱞᱩ ᱫᱩᱯᱲᱩᱵ ᱑᱘᱘᱕ ᱥᱟᱞᱮᱨᱮ ᱵᱚᱢᱵᱮ ᱨᱮ ᱛᱚᱨᱟᱣ ᱦᱩᱭ ᱮᱱᱟ ᱾ ᱜᱳᱯᱟᱞ ᱠᱨᱩᱥᱱᱚ ᱜᱳᱠᱷᱞᱮ, ᱵᱟᱞ ᱜᱚᱝᱜᱟᱫᱷᱚᱨ ᱛᱤᱞᱚᱠ, ᱫᱟᱫᱟᱵᱷᱟᱭᱤ ᱱᱟᱨᱳᱡᱤ ᱟᱹᱰᱤ ᱦᱚᱲ ᱱᱚᱶᱟ ᱢᱤᱪᱷᱤᱞ ᱨᱮ ᱞᱟᱹᱠᱛᱤᱭᱟᱱ ᱴᱷᱟᱶ ᱠᱚ ᱦᱟᱛᱟᱣ ᱠᱮᱜᱼᱟ ᱾ ᱑᱙᱑᱙ ᱥᱟᱞᱨᱮ ᱡᱟᱞᱤᱭᱟᱱᱟᱣᱟᱞᱟᱵᱟᱜᱽ ᱨᱮ ᱡᱟᱦᱟᱸ ᱢᱤᱫ ᱚᱜᱷᱚᱴᱚᱱ ᱜᱚᱯᱚᱡ ᱦᱩᱭ ᱞᱮᱱᱟ, ᱚᱱᱟᱨᱮ ᱟᱹᱰᱤᱜᱟᱱ ᱢᱟᱥᱩᱢ, ᱵᱤᱱ-ᱦᱟᱹᱛᱭᱟᱹᱨ ᱠᱩᱲᱤ-ᱠᱚᱲᱟ ᱟᱨ ᱜᱤᱫᱽᱨᱟᱹ-ᱯᱤᱫᱽᱨᱟᱹ ᱠᱚᱣᱟᱜ ᱡᱤᱭᱚᱱ ᱢᱩᱪᱟᱹᱫ ᱞᱮᱱᱟ ᱾ ᱱᱚᱝᱠᱟᱱ ᱜᱷᱚᱴᱚᱱ ᱠᱷᱚᱱ ᱫᱩᱜ ᱛᱟᱦᱮᱸᱱ ᱞᱟᱹᱜᱤᱫ ᱵᱷᱟᱨᱚᱛᱤᱭᱟᱹ ᱠᱚᱣᱟᱜ ᱦᱩᱞ ᱩᱭᱦᱟᱹᱨ ᱫᱚ ᱟᱨᱦᱚᱸᱭ ᱨᱤᱦᱤᱴ ᱠᱮᱜᱼᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱧᱮᱞ-ᱟᱹᱭᱩᱨ ᱛᱮ ᱱᱚᱶᱟ ᱫᱩᱜᱚᱜ ᱦᱩᱞ ᱫᱚ ᱞᱟᱦᱟ ᱤᱫᱤᱭᱮᱱᱟ ᱾ ᱑᱙᱒᱑ ᱥᱟᱞᱮᱨᱮ ᱵᱷᱟᱨᱚᱛᱤᱭᱟᱹ ᱠᱚ ᱵᱟᱝ-ᱥᱚᱦᱚᱫ ᱢᱤᱪᱷᱤᱞ ᱨᱮ ᱥᱮᱞᱮᱫ ᱠᱟᱛᱮ ᱵᱷᱟᱨᱚᱛ ᱨᱮ ᱤᱸᱜᱽᱨᱟᱹᱡᱽ ᱥᱚᱨᱠᱟᱨᱟᱜ ᱜᱚᱵᱚᱞ ᱠᱚ ᱵᱷᱟᱺᱰᱩᱣᱟᱹᱭ ᱨᱮᱭᱟᱜ ᱠᱚ ᱠᱩᱨᱩᱢᱩᱴᱩ ᱠᱮᱜᱼᱟ ᱾ ᱫᱤᱥᱩᱣᱟᱹ ᱠᱚ ᱵᱟᱦᱨᱮ ᱫᱤᱥᱚᱢ ᱨᱮᱭᱟᱜ ᱡᱤᱱᱤᱥ ᱠᱚ ᱵᱟᱠᱚ ᱦᱟᱛᱟᱣ ᱞᱮᱜᱼᱟ ᱾ ᱫᱤᱥᱚᱢᱨᱮ ᱥᱚᱛᱭᱟᱜᱨᱚᱦᱚ ᱢᱤᱪᱷᱤᱞ ᱟᱨ ᱦᱚᱸ ᱨᱤᱦᱤᱴ ᱛᱮ ᱞᱟᱦᱟ ᱤᱫᱤᱭᱮᱱᱟ ᱾ ᱢᱚᱦᱚᱛᱢᱟ ᱜᱟᱱᱫᱷᱤ ᱵᱤᱱ-ᱦᱤᱸᱥᱟᱹ ᱰᱟᱦᱟᱨ ᱛᱮ ᱢᱤᱪᱷᱤᱞ ᱮ ᱞᱟᱦᱟ ᱤᱫᱤ ᱠᱮᱜᱼᱟ ᱾
ᱵᱷᱟᱨᱚᱛ ᱵᱟᱹᱜᱤ ᱢᱤᱪᱷᱤᱞ ᱨᱮᱭᱟᱜ ᱠᱟᱹᱠᱞᱟᱹ ᱮᱢ ᱥᱟᱶᱛᱮ ᱤᱸᱜᱽᱨᱟᱹᱡᱽ ᱥᱚᱨᱠᱟᱨ ᱵᱷᱟᱨᱚᱛ ᱠᱷᱚᱱ ᱞᱟᱜᱟ ᱠᱚ ᱨᱮᱭᱟᱜ ᱠᱩᱨᱩᱢᱩᱴᱩ ᱛᱚᱸᱜᱮ ᱛᱟᱦᱮᱸᱭᱮᱱᱟ ᱾ ᱯᱚᱸᱰᱤᱛ ᱡᱚᱵᱟᱦᱚᱨ ᱞᱟᱞ ᱱᱮᱦᱨᱩ, ᱥᱚᱨᱫᱟᱨ ᱵᱚᱞᱞᱚᱵᱷᱵᱷᱟᱭᱤ ᱯᱚᱴᱮᱞ, ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ, ᱟᱨ ᱜᱟᱱᱫᱷᱤᱡᱤ ᱱᱚᱝᱠᱟ ᱜᱮ ᱟᱹᱰᱤᱜᱟᱱ ᱱᱮᱛᱟ ᱫᱟᱨᱟᱭ ᱛᱮ ᱵᱷᱟᱨᱚᱛ ᱯᱷᱩᱨᱜᱟᱹᱞ ᱨᱮᱭᱟᱜ ᱵᱟᱝ ᱛᱷᱤᱨ ᱠᱩᱨᱩᱢᱩᱴᱩ ᱞᱟᱦᱟ ᱤᱫᱤᱭᱮᱱᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱵᱟᱝᱼᱦᱤᱸᱥᱟᱹ ᱦᱚᱨᱛᱮᱭ ᱛᱟᱲᱟᱢ ᱟᱠᱟᱫ ᱵᱮᱲᱟᱨᱮ ᱱᱮᱛᱟᱡᱤ ᱢᱤᱫ ᱟᱡᱟᱫᱽᱼᱦᱤᱸᱫᱽ  ᱯᱟᱭᱠᱚ ᱜᱟᱫᱮᱞ ᱮ ᱛᱤᱸᱜᱩ ᱠᱮᱜᱼᱟ ᱾ ᱡᱚᱛᱚ ᱦᱩᱞᱜᱟᱹᱨᱤᱭᱟᱹ ᱦᱟᱜ ᱜᱮ ᱢᱤᱫᱴᱟᱹᱝ ᱡᱚᱥ ᱛᱟᱦᱮᱸ ᱠᱟᱱᱟ ᱵᱷᱟᱨᱚᱛ ᱯᱷᱩᱨᱜᱟᱹᱞ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱧᱮᱞ ᱟᱹᱭᱩᱨ ᱛᱮ ᱫᱤᱥᱚᱢ ᱫᱤᱥᱩᱣᱟᱹ ᱯᱷᱩᱨᱜᱟᱹᱞ ᱢᱤᱪᱷᱤᱞ ᱨᱮᱠᱚ ᱥᱮᱞᱮᱫ ᱮᱱᱟ ᱾ ᱜᱟᱱᱫᱷᱤᱡᱤ ᱭᱟᱜ ᱵᱟᱝᱼᱦᱤᱸᱥᱟᱹ ᱦᱟᱹᱛᱭᱟᱹᱨ ᱵᱮᱵᱷᱟᱨ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱟᱹᱰᱤᱜᱟᱱ ᱜᱚᱲᱚ ᱥᱚᱦᱚᱫ ᱦᱩᱭ ᱮᱱᱟ ᱾
ᱪᱮᱫ ᱞᱮᱠᱟ ᱢᱟᱱᱟᱣ-ᱵᱟᱛᱟᱣ ᱦᱩᱭᱩᱜᱼᱟ
ᱯᱩᱨᱟᱹ ᱡᱮᱜᱮᱛ ᱨᱮ ᱵᱷᱟᱨᱚᱛᱤᱭᱟᱹ ᱠᱚ ᱫᱟᱨᱟᱭ ᱛᱮ ᱱᱚᱶᱟ ᱥᱟᱹᱜᱩᱱ ᱢᱟᱸᱦᱟ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜᱼᱟ ᱾ᱞᱟᱠᱷᱭᱟᱫᱤᱯ, ᱟᱱᱰᱟᱢᱟᱱ ᱟᱨ ᱱᱤᱠᱳᱵᱚᱨ ᱰᱷᱤᱯ ᱨᱮᱦᱚᱸ ᱱᱚᱶᱟ ᱢᱟᱦᱟᱸ ᱫᱚ ᱢᱟᱱᱟᱣ ᱵᱟᱛᱟᱣ ᱦᱩᱭᱩᱜᱼᱟ ᱾ ᱵᱟᱦᱨᱮ ᱫᱤᱥᱚᱢ ᱨᱮᱠᱚ ᱛᱟᱦᱮᱸᱱ ᱠᱟᱱ ᱵᱷᱟᱨᱚᱛᱤᱭᱟᱹ ᱠᱚᱦᱚᱸ ᱯᱷᱩᱨᱜᱟᱹᱞ ᱢᱟᱦᱟᱸ ᱫᱚᱠᱚ ᱢᱟᱱᱟᱣ ᱵᱟᱛᱟᱣ ᱜᱮᱭᱟ ᱾ ᱟᱥᱲᱟ, ᱵᱤᱨᱫᱟᱹᱜᱟᱲ ᱟᱨᱵᱟᱝ ᱞᱮᱠᱟᱱ ᱞᱮᱠᱟᱱ ᱥᱚᱨᱠᱟᱨᱤ ᱵᱟᱝ-ᱥᱚᱨᱠᱟᱨᱤ ᱜᱟᱶᱛᱟ ᱠᱚᱦᱚᱸ ᱯᱷᱩᱨᱜᱟᱹᱞ ᱢᱟᱦᱟᱸ ᱵᱟᱵᱚᱫᱽ ᱥᱟᱡᱟᱣ ᱥᱟᱯᱲᱟᱣ ᱦᱩᱭ ᱠᱚᱜᱼᱟ ᱾
ᱢᱟᱱᱟᱣ ᱨᱮᱭᱟᱜ ᱨᱟᱹᱥᱠᱟᱹ
ᱞᱮᱠᱟᱱ-ᱞᱮᱠᱟᱱ ᱨᱚᱝ ᱠᱟᱜᱚᱡᱽ, ᱵᱟᱦᱟ, ᱟᱨ ᱵᱤᱡᱽᱞᱤ ᱢᱟᱨᱥᱟᱞ ᱛᱮ ᱥᱟᱡᱟᱣ ᱟᱠᱟᱱᱟᱜ ᱟᱹᱰᱤ ᱞᱟ~ᱥᱟᱬᱦᱮᱫ ᱜᱮ ᱧᱮᱞᱚᱜᱼᱟ ᱾ ᱪᱮᱛᱮᱫᱤᱭᱟᱹ ᱠᱚ ᱟᱥᱲᱟ ᱫᱚᱛᱚᱼᱯᱮᱸᱴ ᱦᱚᱨᱚᱜ ᱠᱟᱛᱮ ᱟᱥᱲᱟ ᱵᱟᱹᱠᱷᱩᱞ ᱨᱮᱠᱚ ᱥᱮᱴᱮᱨ ᱢᱤᱫᱩᱜᱼᱟ ᱾ ᱪᱮᱛᱮᱫᱤᱭᱟᱹ ᱠᱚᱣᱟᱜ ᱟᱲᱟᱝ ᱠᱷᱚᱱ ᱵᱚᱸᱫᱮ ᱢᱟᱛᱚᱨᱚᱢ, ᱯᱷᱩᱨᱜᱟᱹᱞ ᱵᱷᱟᱨᱚᱛ ᱨᱮᱭᱟᱜ ᱡᱤᱛᱠᱟᱹᱨ, ᱟᱨ ᱢᱚᱦᱟᱛᱢᱟ ᱜᱟᱱᱫᱷᱤᱭᱟᱜ ᱡᱤᱛᱠᱟᱹᱨ ᱟᱲᱟᱝ ᱛᱟᱨᱠᱚ ᱠᱟᱛᱮ ᱚᱛ-ᱥᱮᱨᱢᱟ ᱨᱮ ᱛᱟᱹᱠᱤᱡ ᱢᱤᱫᱩᱜᱼᱟ ᱟᱨ ᱥᱩᱨ ᱥᱩᱯᱩᱨ ᱨᱮ ᱢᱮᱱᱟᱜ ᱠᱚ ᱦᱚᱲ ᱦᱚᱯᱚᱱ ᱠᱚᱣᱟᱜ ᱨᱟᱹᱥᱠᱟᱹ ᱥᱟᱨᱥᱟᱣᱜᱼᱟ ᱾ ᱮᱱ. ᱥᱤ. ᱥᱤ., ᱥᱠᱟᱣᱴ, ᱟᱨ ᱨᱮᱰ ᱠᱨᱚᱥ ᱜᱤᱫᱽᱨᱟᱹ ᱠᱚᱣᱟᱜ ᱫᱚ ᱢᱚᱱᱮ ᱨᱤᱡᱷᱟᱹᱣ ᱜᱚᱫᱚᱜ ᱞᱮᱠᱟᱱ ᱯᱟᱨᱮᱰ ᱦᱚᱸ ᱦᱩᱭᱩᱜᱼᱟ ᱾ ᱱᱮᱣᱛᱟ ᱟᱠᱟᱱ ᱢᱟᱨᱟᱝ ᱯᱮᱲᱟ ᱠᱚ ᱫᱟᱨᱟᱭ ᱛᱮ ᱪᱤᱨ ᱦᱤᱯᱤᱲ ᱦᱩᱭᱩᱜᱼᱟ ᱾ ᱪᱮᱛᱮᱫᱤᱭᱟᱹ ᱠᱚᱣᱟᱜ ᱟᱲᱟᱝ ᱨᱟᱦᱟ ᱠᱷᱚᱱ ᱟᱸᱡᱚᱢ ᱦᱮᱡ ᱜᱚᱫᱚᱜᱼᱟ, "ᱡᱚᱱᱚ ᱜᱚᱬᱚ ᱢᱚᱱᱚ ᱚᱫᱷᱤᱱᱟᱭᱚᱠᱚ ᱡᱚᱭᱚ ᱦᱮ ᱵᱷᱟᱨᱚᱛᱚ ᱵᱷᱟᱜᱽᱭᱚ ᱵᱤᱫᱷᱟᱛᱟ" ᱾ ᱤᱱᱟᱹ ᱛᱟᱭᱚᱢ ᱥᱮᱴᱮᱨ ᱟᱠᱟᱱ ᱢᱟᱨᱟᱝ ᱯᱮᱲᱟ ᱠᱚ ᱯᱷᱩᱨᱜᱟᱹᱞ ᱢᱟᱦᱟᱸ ᱵᱟᱵᱚᱫᱽ ᱜᱟᱞᱚᱪ ᱠᱚ ᱮᱢ ᱵᱟᱲᱟ ᱠᱟᱛᱮ ᱞᱮᱠᱟᱱ-ᱞᱮᱠᱟᱱ ᱠᱟᱹᱢᱤᱦᱚᱨᱟ ᱨᱮ ᱡᱤᱛᱠᱟᱹᱨ ᱟᱠᱟᱱ ᱪᱮᱛᱮᱫᱤᱭᱟᱹ ᱠᱚ ᱥᱤᱨᱯᱷᱟᱹ ᱪᱟᱯᱟᱞ ᱦᱩᱭᱩᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
https://en.m.wikipedia.org/wiki/Independence_Day_(India)
ᱵᱨᱤᱡᱽᱢᱚᱦᱟᱱ ᱞᱟᱞ ᱢᱩᱸᱡᱟᱞ
ᱵᱨᱤᱡᱽᱢᱚᱦᱟᱱ ᱞᱟᱞᱟ ᱢᱩᱸᱡᱟᱞ(ᱯᱚᱸᱡᱟᱵᱤ ᱺ ਬ੍ਰਿਜਮੋਹਨ ਲਾਲ ਮੁੰਜਾਲ; ᱑ ᱡᱩᱞᱟᱭ ᱑᱙᱒᱕- ᱑ ᱱᱚᱣᱮᱢᱵᱚᱨ ᱒᱐᱑᱕) ᱥᱤᱧᱚᱛ ᱨᱤᱱ ᱵᱟᱰᱟᱭᱟᱱ ᱚᱫᱭᱚᱜᱤᱠ ᱜᱷᱟᱨᱟᱱᱮ ᱦᱤᱨᱚ ᱜᱩᱴ ᱨᱤᱱᱤᱡ ᱥᱚᱸᱥᱛᱷᱟ ᱯᱟᱠ ᱥᱮ ᱪᱮᱭᱟᱨ ᱢᱮᱱ ᱛᱟᱦᱮᱸᱜ ᱠᱟᱱᱟᱭ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱ ᱓᱐ ᱮᱞᱮᱞ ᱨᱤᱱᱤᱡ ᱥᱟᱱᱟᱢ ᱠᱷᱚᱱ ᱠᱤᱥᱟᱬ ᱦᱚᱲ ᱨᱮ ᱠᱷᱚᱱ ᱢᱤᱫ ᱮ ᱛᱟᱦᱮᱸᱜ ᱠᱟᱱᱟ᱾
᱒᱐᱒᱓ ᱠᱨᱤᱠᱮᱴ ᱡᱮᱜᱮᱛ ᱠᱟᱯ
᱒᱐᱒᱓ ᱟᱭᱤᱥᱤᱥᱤ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱠᱚᱲᱟ ᱟᱜ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱨᱮᱱᱟᱜ ᱑᱓ ᱟᱱᱟᱜ ᱤᱰᱤᱥᱚᱱ ᱦᱩᱭᱩᱜ ᱼᱟ, ᱟᱫᱚ ᱙ ᱯᱷᱮᱵᱨᱩᱣᱟᱨᱤ ᱠᱷᱚᱱ ᱒᱖ ᱢᱟᱨᱪ ᱒᱐᱒᱓ ᱫᱷᱟᱹᱵᱤᱡ ᱥᱤᱧᱚᱛ ᱤᱫᱤ ᱛᱮ ᱦᱩᱭᱩᱜ ᱟ ᱾ ᱱᱚᱣᱟ ᱯᱩᱭᱞᱩ ᱵᱟᱨ ᱦᱩᱭᱩᱜ ᱚᱠᱚᱭ ᱠᱚᱢᱯᱮᱴᱤᱥᱚᱱ ᱯᱩᱨᱟᱹ ᱛᱟᱨᱟ ᱠᱷᱚᱱ ᱥᱤᱧᱚᱛ ᱨᱮ ᱦᱩᱭᱩᱜ ᱟ ᱾ ᱛᱟᱭᱚᱢ ᱯᱮ ᱤᱰᱤᱥᱚᱱ ᱫᱚ ᱠᱮᱡ ᱞᱮᱠᱟᱛᱮ ᱱᱚᱸᱰᱮ ᱦᱚᱥᱴ ᱞᱮᱱᱟ ᱛᱟᱦᱮᱸᱫ ᱼ ᱑᱙᱘᱗, ᱑᱙᱙᱖, ᱟᱨ ᱒᱐᱑᱑ ᱾
ᱵᱨᱤᱡᱽᱢᱚᱦᱟᱱ ᱞᱟᱞ ᱢᱩᱸᱡᱟᱞ
ᱮᱛᱚᱦᱚᱵᱽ ᱡᱤᱭᱚᱱ
ᱱᱩᱭᱟᱜ ᱡᱚᱱᱚᱢ ᱑᱙᱒᱓ ᱨᱮ ᱟᱣᱤᱵᱷᱟᱡᱤᱛ ᱥᱤᱧᱚᱛ ᱨᱮᱱᱟᱜ ᱠᱚᱢᱟᱞᱤᱭᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱜ ᱟᱭ ᱡᱟᱦᱟᱸᱭ ᱫᱚ ᱱᱤᱛᱟᱝ ᱯᱟᱠᱤᱥᱛᱟᱱ ᱨᱤᱱᱤᱡ ᱯᱚᱸᱡᱟᱵᱽ ᱨᱮᱱᱟᱜ ᱴᱚᱴᱷᱟ ᱴᱚᱵᱟ ᱴᱮᱠ ᱥᱤᱝ ᱨᱮ ᱢᱮᱱᱟᱜ ᱟ᱾ ᱢᱩᱸᱡᱟᱞ ᱒᱐ ᱥᱮᱨᱢᱟ ᱦᱟᱹᱵᱤᱡ ᱨᱮ ᱑᱙᱔᱔ ᱨᱮ ᱟᱡ ᱤᱡ ᱟᱯᱱᱟᱨ ᱯᱮᱭᱟ ᱵᱚᱭᱦᱟ ᱫᱚᱭᱟᱱᱚᱸᱫᱽ, ᱥᱟᱛᱭᱟᱱᱚᱸᱫᱽ ᱟᱨ ᱚᱴᱯᱨᱚᱠᱟᱥ ᱥᱟᱶ ᱯᱟᱠᱤᱥᱛᱟᱱ ᱨᱤᱱᱤᱡ ᱠᱟᱢᱟᱞᱤᱭᱟ ᱠᱷᱚᱱ ᱟᱢᱨᱤᱛ ᱥᱟᱨ ᱦᱮᱡ ᱮᱱᱟᱭ ᱟᱨ ᱩᱱᱤ ᱫᱚ ᱥᱟᱭᱠᱤᱞ ᱨᱮᱱᱟᱜ ᱠᱚᱞᱯᱩᱨᱡᱚ ᱨᱮᱱᱟᱜ ᱠᱟᱨᱚᱵᱟᱨ ᱮ ᱮᱛᱚᱦᱚᱵᱽ ᱞᱮᱫᱟ᱾
ᱚᱨᱩᱱᱫᱷᱚᱛᱤ ᱜᱷᱚᱥ
ᱚᱨᱩᱱᱫᱷᱚᱛᱤ ᱜᱷᱚᱥ  (᱒᱕ ᱱᱚᱵᱷᱮᱢᱵᱚᱨ ᱑᱙᱓᱙ – ᱒᱕ ᱡᱩᱞᱟᱭ ᱒᱐᱑᱖) ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫᱴᱟ.ᱝ ᱰᱤᱯᱞᱚᱢᱟ.ᱴ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ U.N ᱚᱯᱷᱤᱥ ᱨᱮ ᱦᱚᱸ ᱠᱟ.ᱢᱤ ᱞᱮᱫ ᱟᱭ ᱟᱨ ᱟᱡᱟᱜ ᱚᱠᱛᱚ ᱨᱮ ᱩᱱᱤ ᱫᱚ U.N ᱚᱯᱷᱤᱥ ᱨᱤᱱᱤᱡ ᱛᱷᱟᱱᱤᱛ(permanent) ᱥᱚᱦᱮᱛ ᱦᱚᱸᱭ ᱛᱚᱦᱮᱸ ᱠᱟᱱᱟ ᱟᱨ‌ CTBT ᱨᱮᱭᱟᱜ ᱫᱩᱯᱩᱲᱩᱵ ᱨᱮ  ,᱑᱙᱖᱖ - ᱡᱮᱱᱤᱵᱷᱟ ᱨᱮ ᱦᱚᱸ ᱫᱩᱯᱩᱲᱩᱵ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱚᱱᱠᱟ ᱜᱮ ᱟᱡᱟᱜ ᱵᱮᱥ ᱠᱟ.ᱢᱤ ᱧᱮᱞ ᱛᱮ ᱩᱱᱤ ᱫᱚ ᱨᱤᱯᱚᱵᱽᱞᱤᱠ ᱚᱯᱷ ᱠᱚᱨᱤᱭᱟ ᱟᱨ ᱟᱨᱟ.ᱵᱽ ᱨᱤᱯᱟ.ᱵᱽᱞᱤᱠ ᱚᱯ ᱤᱡᱤᱯᱴ ᱨᱮ ᱮᱢᱵᱟᱥᱮᱰᱚᱨ ᱠᱚ ᱦᱟᱛᱟᱣ ᱠᱮᱫᱮᱭᱟ ᱾
ᱵᱨᱤᱡᱽᱢᱚᱦᱟᱱ ᱞᱟᱞ ᱢᱩᱸᱡᱟᱞ
ᱣᱭᱟᱯᱟᱨᱤ ᱩᱫᱭᱚᱜᱽᱯᱚᱛᱤ
ᱛᱟᱭᱚᱢ ᱛᱮ ᱩᱱᱤ ᱞᱩᱫᱷᱤᱭᱟᱱᱟ ᱪᱟᱞᱟᱣ ᱮᱱᱟᱭ, ᱡᱟᱦᱟᱸ ᱫᱚ ᱩᱱᱤ ᱨᱤᱱᱤᱡ ᱟᱡ ᱨᱮᱱ ᱯᱮᱭᱟ  ᱵᱚᱭᱦᱟ ᱠᱚ ᱥᱟᱶ ᱥᱟᱭᱠᱤᱞ ᱨᱮᱱᱟᱜ ᱯᱟᱨᱴᱥ ᱠᱚ ᱟᱠᱨᱤᱝᱟ ᱮ ᱮᱦᱚᱵ ᱠᱮᱫᱟ᱾ ᱑᱙᱕᱔ ᱨᱮ ᱩᱱᱤ ᱦᱤᱨᱚ ᱥᱟᱭᱠᱤᱞ ᱞᱤᱢᱤᱴᱮᱰ ᱨᱮᱱᱟᱜ ᱛᱷᱟᱯᱚᱱ ᱠᱮᱫᱟᱭ ᱟᱨ ᱯᱟᱨᱴᱥ ᱠᱚ ᱟᱠᱨᱤᱧ  ᱠᱚ ᱤᱠᱟᱹ ᱠᱟᱛᱮᱜ ᱥᱟᱭᱠᱤᱞ ᱨᱮᱱᱟᱜ ᱦᱤᱸᱰᱤᱞ, ᱯᱷᱚᱨᱠ ᱮᱢᱟᱱ ᱠᱚ ᱵᱟᱱᱟᱣ ᱮᱦᱚᱵ ᱠᱮᱫᱟᱭ᱾
ᱚᱨᱩᱱᱫᱷᱚᱛᱤ ᱜᱷᱚᱥ
ᱡᱤᱭᱚᱱ
ᱟᱨᱩᱱᱫᱷᱚᱛᱤ ᱜᱷᱚᱥ ᱫᱚ ᱢᱤᱫᱴᱟ.ᱝ ᱵᱮᱸᱜᱚᱞᱤ ᱜᱷᱟᱨᱚᱸᱡᱽ ᱠᱷᱚᱱ ᱮ ᱦᱮᱡ ᱞᱮᱱᱟ, ᱩᱱᱤᱭᱟᱜ ᱡᱟᱱᱟᱢ ᱫᱚ ᱢᱩᱢᱵᱟᱭ ᱨᱮ ᱦᱩᱭ ᱞᱮᱱᱟ ᱾ ᱚᱸᱰᱮ ᱩᱱᱤ ᱫᱚ ᱠᱮᱛᱷᱮᱰᱨᱟᱞ ᱟᱨ ᱡᱚᱦᱱ ᱠᱮᱱᱚᱱ ᱥᱠᱩᱞ ᱨᱮ ᱠᱚ ᱯᱟᱲᱦᱟᱣ ᱠᱮᱫᱮᱭᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱫᱚ ᱞᱮᱰᱤ ᱵᱨᱟᱵᱚᱨᱱ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱮᱱᱟᱭ ᱟᱡᱟᱜ Undergraduate ᱠᱚᱨᱥ ᱫᱚᱭ ᱥᱟᱹᱛ ᱠᱮᱫ-ᱟ ᱾ ᱟᱨᱦᱚᱸ ᱩᱱᱤ ᱫᱚ ᱵᱤᱥᱣᱟ ᱵᱷᱟᱨᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱥᱟᱱᱛᱤᱱᱤᱠᱮᱛᱚᱱ ᱨᱮ ᱦᱚᱸᱭ ᱯᱟᱲᱦᱟᱣ ᱮᱱᱟ ᱾ ᱩᱱᱤ ᱫᱚ ᱨᱩᱢᱟ ᱯᱟᱞ ᱟᱨ ᱵᱷᱟᱥᱠᱚᱨ ᱜᱷᱚᱥ ᱤᱡ ᱵᱚᱠᱚᱛ ᱠᱩᱲᱤ ᱠᱟᱱᱟᱭ ᱾ ᱨᱩᱢᱟ ᱯᱟᱞ ᱫᱚ ᱥᱩᱯᱨᱤᱢ ᱠᱚᱴ ᱨᱤᱱᱤᱡ ᱢᱤᱫᱴᱟ.ᱝ ᱩᱠᱤᱞ ᱠᱟᱱᱟᱭ ᱟᱨ ᱵᱷᱟᱥᱠᱚᱨ ᱜᱷᱚᱥ ᱫᱚ ᱯᱨᱚᱥᱟᱨ ᱵᱷᱟᱨᱛᱤ ᱨᱤᱱᱤᱡ ᱢᱟᱲᱟᱝ ᱪᱮᱭᱟᱨᱢᱮᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱠᱤᱱ ᱨᱤᱱ ᱟᱨᱦᱚᱸ ᱥᱟᱹᱜᱟᱹᱭ ᱟᱱ ᱦᱚᱲ ᱠᱚ ᱦᱚᱸ ᱢᱮᱱᱟᱜ ᱠᱚᱣᱟ, ᱥᱟᱜᱚᱨᱤᱠᱟ ᱜᱷᱚᱥ ᱟᱨ ᱥᱚᱧᱡᱚᱭ ᱜᱷᱚᱥ ᱡᱟᱦᱟᱸᱭ ᱫᱚ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱠᱟᱱᱟ ᱠᱤᱱ ᱾ ᱩᱱᱠᱤᱱ ᱫᱚ ᱚᱨᱩᱱᱫᱷᱚᱛᱤ ᱫᱚ ᱠᱤᱱ ᱠᱟ.ᱠᱤ ᱟᱭᱟ ᱾ ᱥᱚᱧᱡᱚᱭ ᱜᱷᱚᱥ ᱫᱚ ᱢᱤᱫᱴᱟ.ᱝ ᱡᱚᱨᱱᱟᱞᱤᱥᱴ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱭᱩᱱᱟᱭᱴᱮᱰ ᱞᱤᱵᱽᱨᱮᱥᱚᱱ ᱯᱷᱨᱚᱸᱴ ᱚᱯ ᱟᱥᱚᱢ(ULFA) ᱠᱷᱚᱱᱟᱜ ᱢᱤᱫᱴᱟ.ᱝ ᱟᱛᱚᱝᱠᱚᱵᱟᱫᱤ ᱮ ᱜᱚᱡ ᱠᱮᱫᱮᱭᱟ ᱾
ᱵᱨᱤᱡᱽᱢᱚᱦᱟᱱ ᱞᱟᱞ ᱢᱩᱸᱡᱟᱞ
ᱣᱭᱟᱯᱟᱨᱤ ᱩᱫᱭᱚᱜᱽᱯᱚᱛᱤ
᱑᱙᱕᱖ ᱨᱮ ᱯᱟᱸᱡᱟᱵ ᱥᱚᱨᱠᱟᱨ ᱫᱚ ᱥᱟᱭᱠᱤᱞ ᱵᱟᱱᱟᱣ ᱨᱮᱱᱟᱜ ᱞᱟᱭᱤᱥᱮᱸᱥ ᱮ ᱮᱦᱚᱵ ᱠᱮᱫ ᱟ᱾ ᱱᱚᱶᱟ ᱞᱟᱭᱤᱥᱮᱸᱥ ᱩᱱᱤ ᱠᱚᱢᱯᱟᱱᱤ ᱫᱚ ᱧᱟᱢ ᱠᱮᱫᱟᱭ ᱟᱨ ᱡᱟᱦᱟᱸ ᱠᱷᱚᱱ ᱩᱱᱤᱭᱟᱜ ᱡᱮᱜᱮᱛ ᱫᱚ ᱵᱚᱫᱚᱞ ᱮᱱᱟ᱾ ᱥᱚᱨᱠᱟᱨ ᱠᱷᱚᱱ ᱖ ᱞᱟᱠᱷ ᱴᱟᱠᱟ ᱨᱮᱱᱟᱜ ᱣᱤᱛᱛᱤᱭᱚ ᱜᱚᱲᱚ ᱟᱨ ᱟᱡᱤᱡ ᱯᱩᱸᱡᱤ ᱠᱚ ᱥᱟᱶ ᱦᱤᱨᱚ ᱥᱟᱭᱠᱤᱞ ᱠᱚ ᱢᱟᱨᱟᱝ ᱥᱛᱟᱨ ᱨᱮᱱᱟᱜ ᱮᱠᱟᱞ' ᱨᱮᱱᱟᱜ ᱫᱚᱨᱡᱟ ᱮᱢ ᱦᱩᱭ ᱮᱱᱟ᱾ ᱥᱟᱭᱠᱤᱞ ᱵᱟᱱᱟᱣ ᱨᱮ ᱠᱟᱫᱟᱢ ᱮ ᱫᱚᱦᱚ ᱠᱮᱫᱟ᱾ ᱚᱱᱟ ᱚᱠᱛᱮ ᱠᱚᱢᱯᱟᱱᱤ ᱨᱮᱱᱟᱜ ᱥᱟᱞᱟᱱᱟ ᱮᱦᱚᱵᱚᱜ ᱨᱮᱱᱟᱜ ᱫᱟᱲᱮ ᱗,᱕᱐᱐ ᱥᱟᱭᱠᱤᱞ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱑᱙᱗᱕ ᱦᱟᱹᱵᱤᱡ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱟᱭᱠᱤᱞ ᱠᱚᱢᱯᱟᱱᱤ ᱵᱟᱱᱟᱣ ᱦᱩᱭ ᱩᱛᱟᱨ ᱟᱠᱟᱱ ᱛᱟᱦᱮᱸᱜ ᱠᱟᱱᱟ ᱟᱨ ᱑᱙᱘᱖ ᱨᱮ ᱦᱤᱨᱚ ᱥᱟᱭᱠᱤᱞ ᱨᱮᱱᱟᱜ ᱧᱩᱛᱩᱢ ᱜᱤᱱᱤᱡᱽ ᱵᱩᱠ‌ ᱨᱮ ᱡᱮᱜᱮᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱠᱚᱢᱯᱟᱱᱤ ᱨᱮᱱᱟᱜ ᱧᱩᱛᱩᱢ ᱞᱮᱠᱟᱛᱮ ᱫᱟᱨᱡ ᱦᱩᱭ ᱮᱱᱟ᱾
ᱦᱤᱨᱚ ᱦᱚᱸᱰᱟ
ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱢᱤᱫ ᱴᱩ ᱣᱦᱤᱞ ᱠᱚᱢᱯᱟᱱᱤ ᱮ ᱡᱷᱤᱡ ᱠᱮᱫᱟ, ᱡᱟᱦᱟᱸ ᱫᱚ ᱚᱱᱟ ᱨᱮᱱᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱜ ᱠᱟᱱᱟ ᱦᱤᱨᱚ ᱢᱮᱡᱮᱥᱴᱤᱠ ᱠᱚᱢᱯᱟᱱᱤ᱾ ᱱᱚᱶᱟ ᱨᱮ ᱩᱱᱤ ᱫᱚ ᱢᱮᱡᱮᱥᱴᱤᱠ ᱥᱠᱩᱴᱟᱨ ᱥᱮ ᱢᱚᱯᱮᱰ ᱵᱟᱱᱟᱣ ᱮ ᱮᱦᱚᱵ ᱞᱮᱫᱟ᱾ ᱑᱙᱘᱔ ᱨᱮ ᱩᱱᱤ ᱫᱚ ᱡᱟᱯᱟᱱ ᱨᱮᱱᱟᱜ ᱢᱟᱨᱟᱝ ᱚᱴᱚ ᱠᱚᱢᱯᱟᱱᱤ ᱦᱚᱸᱰᱟ ᱠᱷᱚᱱ ᱠᱚᱨᱟᱨ ᱦᱩᱭ ᱮᱱᱟ ᱟᱨ ᱱᱚᱸᱰᱮ ᱠᱷᱚᱱ  ᱜᱭ ᱡᱮᱜᱮᱛ ᱨᱮ ᱠᱚᱨᱣᱚᱴ ᱵᱚᱫᱚᱞ ᱮᱱᱟ᱾ ᱩᱱᱤ ᱦᱚᱸᱰᱟ ᱥᱟᱶ ᱥᱮᱞᱮᱫ ᱠᱟᱛᱮᱜ ᱦᱟᱨᱤᱭᱟᱬᱟ   ᱨᱮᱱᱟᱜ ᱫᱷᱟᱨᱩᱦᱮᱲᱟ ᱨᱮ ᱯᱞᱟᱸᱴ ᱮ ᱞᱟᱜᱟᱣ ᱠᱮᱫᱟ᱾ ᱑᱓ ᱟᱯᱨᱤᱞ ᱑᱙᱘᱕ ᱨᱮ ᱦᱤᱨᱚ- ᱦᱚᱸᱰᱟ ᱨᱮᱱᱟᱜ ᱢᱟᱲᱟᱝ ᱵᱟᱭᱤᱠ ᱥᱤᱰᱤ ᱑᱐᱐ ᱦᱟᱴ ᱨᱮ ᱦᱮᱡ ᱮᱱᱟ᱾ ᱦᱤᱨᱚ ᱜᱩᱴ ᱨᱮ  ᱩᱱᱟᱹᱜ ᱯᱨᱚᱜᱟᱛᱤ ᱨᱮ ᱦᱮᱡ ᱮᱱᱟ᱾ ᱦᱤᱨᱚ ᱜᱩᱴ ᱨᱮ ᱩᱱᱟᱹᱜ ᱯᱨᱚᱜᱟᱛᱤ ᱦᱩᱭ ᱮᱱᱟ ᱡᱮ ᱒᱐᱐᱒  ᱦᱟᱹᱵᱤᱡ ᱘᱖ ᱞᱟᱠᱷ ᱦᱤᱨᱚ ᱦᱚᱸᱰᱟ ᱢᱚᱴᱚᱨ ᱥᱟᱭᱠᱤᱞ ᱥᱟᱭᱠᱤᱞ ᱟᱠᱨᱤᱧ ᱦᱩᱭ ᱩᱛᱟᱨ ᱟᱠᱟᱱ ᱛᱟᱦᱮᱸᱜ ᱠᱟᱱᱟ ᱟᱨ ᱫᱤᱱᱟᱭ᱑᱓᱐᱐᱐ ᱢᱚᱴᱚᱨ ᱥᱟᱭᱠᱤᱞ ᱨᱮᱱᱟᱜ ᱮᱛᱚᱦᱚᱵᱽ ᱤᱫᱤᱜ ᱛᱮᱜᱮ ᱛᱟᱦᱮᱸᱜ ᱠᱟᱱ ᱛᱟᱦᱮᱱᱟ᱾ ᱥᱟᱶ ᱩᱯᱠᱨᱚᱢ ᱠᱷᱚᱱ ᱡᱩᱫᱟᱹ ᱠᱟᱛᱮᱜ ᱦᱩᱭ ᱛᱟᱭᱚᱢ ᱦᱤᱨᱚ ᱜᱩᱴ ᱫᱚ ᱚᱱᱠᱟᱱ ᱫᱤᱥᱚᱢ ᱨᱮ ᱱᱤᱨᱭᱟᱛ ᱞᱟᱹᱜᱤᱫ ᱛᱮ ᱵᱷᱟᱸᱠ ᱮ ᱧᱟᱢ ᱠᱮᱫ ᱟ ᱡᱟᱦᱟᱸ ᱦᱚᱸᱰᱟ  ᱨᱮᱱᱟᱜ ᱠᱟᱨᱚᱵᱟᱨ ᱢᱟᱲᱟᱝ ᱠᱷᱚᱱ ᱜᱮ ᱛᱟᱦᱮᱸᱜ ᱠᱟᱱᱟ ᱟᱨ ᱥᱟᱶ ᱩᱯᱠᱨᱚᱢ ᱨᱮᱱᱟᱜ ᱱᱟᱛᱮ ᱦᱤᱨᱚ-ᱦᱚᱸᱰᱟ ᱫᱚ ᱚᱸᱰᱮ ᱢᱟᱞ ᱟᱠᱨᱤᱧ ᱨᱮᱱᱟᱜ ᱫᱚᱨᱠᱟᱨ ᱵᱟᱝ ᱛᱟᱦᱮᱸᱜ ᱠᱟᱱᱟ᱾
ᱚᱨᱩᱱᱫᱷᱚᱛᱤ ᱜᱷᱚᱥ
ᱠᱮᱨᱤᱭᱚᱨ
ᱩᱱᱤ ᱫᱚ ᱑᱙᱗᱑ ᱭᱩᱫᱷᱚ ᱠᱷᱚᱱ ᱜᱮ ᱟᱹᱰᱤ ᱜᱟᱱ ᱠᱟ.ᱢᱤ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱞᱟ.ᱜᱤᱫ ᱮ ᱠᱟ.ᱢᱤ ᱞᱮᱫ-ᱟ, ᱢᱤᱫᱴᱟ.ᱝ ᱤᱱᱴᱚᱨᱵᱷᱤᱣ ᱨᱮ ᱩᱱᱤᱭ ᱢᱮᱱ ᱞᱮᱫ-ᱟ ᱡᱮ ᱚᱠᱟ ᱡᱚᱠᱷᱟᱜ ᱩᱱᱤ ᱫᱚ ᱠᱚᱞᱠᱟᱛᱟ ᱠᱚ ᱵᱷᱮᱡᱟ ᱠᱮᱫᱮᱭᱟ ᱩᱱ ᱡᱚᱠᱷᱟᱜ ᱫᱚ ᱩᱱᱤ ᱱᱟᱣᱟ ᱜᱮ ᱪᱟᱹᱠᱨᱤ ᱧᱟᱢ ᱞᱮᱫ ᱟᱭ ᱾ ᱱᱟᱶᱟ ᱫᱤᱞᱞᱤ ᱠᱷᱚᱱ ᱩᱱᱤ ᱚᱰᱚᱨ ᱮ ᱧᱟᱢ ᱞᱮᱫ-ᱟ ᱡᱮ ᱩᱱᱤ ᱫᱚ ᱠᱚᱞᱠᱟᱛᱟ ᱨᱮ ᱱᱟᱣᱟ ᱛᱮᱭᱟᱨ ᱟᱠᱟᱱ ᱵᱟᱝᱞᱟᱫᱮᱥ ᱦᱮᱰᱠᱣᱟᱴᱚᱨ (ᱩᱱᱡᱚᱠᱷᱟᱜ ᱵᱟᱝᱞᱟᱫᱮᱥ ᱦᱮᱰᱠᱣᱟᱴᱚᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱩᱪᱷᱤᱢ ᱵᱚᱝᱜᱚ ᱯᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ) ᱨᱮ ᱠᱟ.ᱢᱤ ᱞᱮᱫ ᱟᱭ ᱾ ᱤᱱᱟᱹ ᱛᱟᱭᱚᱢ ᱰᱤᱯᱞᱚᱢᱮᱴ ᱨᱮᱭᱟᱜ ᱞᱮᱠᱷᱟ ᱠᱟ.ᱢᱤ ᱚᱸᱰᱮ ᱛᱚᱨᱟᱣ ᱠᱮᱫ ᱟᱭ ᱚᱸᱰᱮ ᱪᱟᱞᱟᱣ ᱠᱟᱛᱮ ᱾ ᱩᱱᱤ ᱫᱚ ᱢᱤᱫᱴᱟ.ᱝ ᱤᱱᱴᱚᱨᱵᱷᱤᱣ ᱨᱮ ᱢᱮᱱ ᱞᱮᱫ ᱟᱭ ᱡᱮ ᱑᱙᱗᱑ ᱨᱮᱱᱟᱜ ᱡᱟᱦᱟᱸ ᱞᱟᱹᱰᱷᱟᱹᱭ ᱦᱩᱭ ᱮᱱᱟ ᱚᱸᱰᱮ ᱫᱚ ᱩᱱᱤ ᱠᱷᱟᱨᱟᱯ ᱯᱚᱨᱤᱵᱮᱥ ᱨᱮᱭ ᱛᱟᱦᱮᱸ ᱠᱟᱱᱟ ᱾
ᱥᱟ.ᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ:ᱨᱟᱡᱽᱱᱮᱛᱟ
ᱯᱷᱮᱥᱵᱩᱠ
ᱯᱷᱮᱥᱵᱩᱠ ᱫᱚ ᱢᱤᱫ ᱚᱱᱞᱟᱭᱤᱱ ᱥᱟᱹᱜᱟᱹᱭᱟᱱ ᱥᱟᱭᱤᱴ ᱠᱟᱱᱟ ᱾ ᱱᱚᱶᱟ ᱨᱮ ᱟᱭᱢᱟ ᱜᱟᱛᱮ ᱠᱚ ᱥᱟᱶ ᱨᱚᱲ-ᱨᱚᱯᱚᱲ, ᱠᱟᱛᱷᱟ ᱮᱯᱮᱢ, ᱪᱤᱛᱟᱹᱨ, ᱵᱷᱤᱰᱤᱭᱚ ᱮᱢᱟᱱ ᱠᱚ ᱦᱟᱹᱯᱟᱹᱴᱤᱧ ᱜᱟᱱᱚᱜ-ᱟ ᱾ ᱱᱚᱶᱟ ᱫᱚ ᱤᱱᱴᱚᱨᱱᱮᱴ ᱫᱟᱨᱟᱭ ᱛᱮ ᱫᱩᱥᱚᱢ, ᱫᱤᱥᱚᱢ ᱵᱟᱨᱦᱮ, ᱪᱤᱱᱦᱟᱹᱣ ᱚᱪᱤᱱᱦᱟᱹᱣ ᱦᱚᱲ ᱥᱟᱞᱟᱜ ᱦᱚᱸ ᱥᱟᱹᱜᱟᱹᱭ ᱛᱚᱯᱚᱞ ᱜᱟᱱᱚᱜ-ᱟ ᱾ ᱱᱤᱛᱚᱜ ᱯᱷᱮᱥᱵᱩᱠ ᱨᱤᱱ ᱵᱮᱵᱷᱟᱨᱤᱭᱟᱹ ᱠᱚᱣᱟᱜ ᱮᱞ ᱕᱐ ᱠᱳᱴᱤ (crore) ᱠᱷᱚᱱ ᱦᱚᱸ ᱵᱟᱹᱲᱛᱤ ᱟᱠᱚ ᱾ ᱦᱟᱨᱵᱷᱟᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱞᱟᱛᱟᱨ ᱥᱚᱱᱮᱨ ᱫᱚᱥᱟᱨ ᱥᱮᱨᱢᱟ ᱯᱟᱹᱴᱷᱩᱣᱟᱹ ᱢᱟᱨᱠ ᱡᱩᱠᱚᱨᱵᱚᱨᱜᱽ ᱒᱘ ᱚᱠᱴᱚᱵᱚᱨ ᱒᱐᱐᱓ ᱥᱟᱞᱮᱨᱮ ᱯᱷᱮᱥᱢᱟᱥ (ᱯᱷᱮᱥᱵᱩᱠ ᱨᱮᱱᱟᱜ ᱢᱟᱬᱟᱝ ᱨᱩᱯ) ᱨᱮᱱᱟᱜ ᱠᱳᱰ ᱚᱞ ᱞᱮᱫ ᱛᱟᱦᱮᱸᱫ-ᱮ ᱾ ᱚᱸᱰᱮ ᱢᱤᱫ ᱥᱟᱦᱴᱟ ᱨᱮ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟᱹ ᱪᱤᱛᱟᱹᱨ ᱮᱢ ᱠᱟᱛᱮ ᱚᱠᱚᱭ ᱡᱟᱹᱥᱛᱤᱭ ᱪᱚᱨᱚᱠᱟ  ᱱᱚᱶᱟ ᱨᱮᱱᱟᱜ ᱢᱚᱱᱚᱛ ᱵᱮᱵᱷᱨᱤᱭᱟᱹ ᱠᱚᱭ ᱠᱩᱞᱤᱭᱮᱫ ᱠᱚ ᱛᱟᱦᱮᱸᱫ ᱾
ᱱᱟᱜᱟᱢ
ᱯᱷᱤᱞᱤᱯᱥ ᱮᱠᱥᱴᱚᱨ ᱮᱠᱟᱰᱮᱢᱤ ᱠᱷᱚᱱ ᱡᱩᱠᱚᱨᱵᱚᱨᱜᱽ ᱫᱚ ᱥᱚᱱᱮᱨᱮ ᱥᱤᱫ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱮᱠᱟᱰᱮᱢᱤ ᱠᱷᱚᱱ ᱯᱷᱚᱴᱚ ᱵᱩᱴᱟ ᱯᱩᱛᱷᱤ (photo address book) ᱠᱚ ᱛᱮᱭᱟᱨ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱫᱚ ᱯᱷᱮᱥᱵᱩᱠ ᱢᱮᱱᱛᱮ ᱠᱚ ᱧᱩᱛᱩᱢᱮᱫ ᱛᱟᱦᱮᱸᱫ ᱾ ᱱᱚᱶᱟ ᱠᱷᱚᱱ ᱯᱟᱹᱴᱷᱣᱟᱹ ᱠᱚ ᱥᱮᱪᱮᱫᱚᱜ ᱨᱮᱭᱟᱜ ᱥᱟᱹᱠᱷᱭᱟᱹᱛ ᱠᱚ ᱧᱟᱢᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱡ ᱫᱚ ᱟᱡᱟᱜ ᱵᱟᱥᱟ ᱠᱷᱚᱱ ᱜᱮ ᱚᱱᱟᱭ ᱪᱚᱲᱟᱣᱮᱫ ᱛᱟᱦᱮᱸᱫ ᱾ ᱮᱛᱚᱦᱚᱵ ᱫᱚ ᱩᱱᱤ ᱦᱟᱵᱷᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱜᱮᱭ ᱩᱪᱷᱟᱹᱱᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱡᱤᱡ ᱵᱟᱥᱟ ᱜᱟᱛᱮ ᱦᱚᱥᱴᱤᱱ ᱢᱚᱥᱠᱚᱵᱷᱤᱡᱽ ᱥᱟᱶ ᱢᱮᱥᱟ ᱠᱟᱛᱮ ᱮᱴᱟᱜ ᱟᱥᱲᱟ ᱠᱚ ᱦᱚᱸ ᱠᱤᱱ ᱥᱮᱞᱮᱫ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱟᱹᱠᱤᱱ ᱨᱤᱱ ᱛᱤᱢᱤᱱ ᱜᱟᱛᱮ ᱠᱚ ᱥᱟᱶ ᱠᱟᱞᱤᱯᱷᱚᱨᱱᱤᱭᱟ ᱨᱮᱱᱟᱜ ᱵᱟᱞᱚ ᱟᱞᱴᱚ ᱛᱮ ᱠᱚ ᱥᱮᱱᱮᱱᱟ ᱾ ᱚᱸᱰᱮ ᱢᱤᱫ ᱵᱷᱟᱲᱟ ᱚᱲᱟᱜ ᱨᱮ ᱯᱷᱮᱥᱵᱩᱠ ᱨᱮᱱᱟᱜ ᱮᱛᱚᱦᱚᱵ ᱠᱟᱹᱢᱤ ᱚᱲᱟᱜ ᱠᱚ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾ ᱡᱩᱠᱚᱨᱵᱚᱨᱜᱟᱜ ᱠᱩᱨᱩᱢᱩᱴᱩ ᱫᱚᱲ ᱛᱮ ᱯᱤᱴᱚᱨ ᱛᱷᱤᱭᱮᱞ ᱯᱷᱮᱥᱵᱩᱠ ᱨᱮ ᱯᱩᱸᱡᱤ ᱞᱟᱜᱟᱣ ᱞᱮᱫ ᱛᱟᱦᱮᱸᱫ ᱾ ᱒᱐᱐᱔ ᱥᱟᱞᱮ ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱯᱷᱮᱥᱵᱩᱠ ᱨᱮᱱᱟᱜ ᱮᱛᱚᱦᱚᱵ ᱠᱟᱹᱢᱤ ᱚᱯᱷᱤᱥ ᱠᱚ ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱾
ᱵᱮᱵᱷᱟᱨ
ᱯᱩᱭᱞᱩ ᱫᱚ ᱟᱵᱚ ᱯᱷᱮᱥᱵᱩᱠ ᱨᱮᱱᱟᱜ ᱩᱣᱮᱵᱽᱥᱟᱭᱤᱴ ᱨᱮ ᱥᱮᱱᱚᱜ ᱦᱩᱭ ᱟᱵᱚᱱᱟ ᱾ ᱟᱨ ᱚᱱᱟ ᱛᱚᱢ ᱚᱸᱰᱮ ᱤᱢᱮᱞ ᱵᱩᱴᱟᱹ ᱟᱫᱮᱨ ᱠᱟᱛᱮ ᱧᱩᱛᱩᱢ ᱚᱞ ᱚᱪᱚ ᱦᱩᱭ ᱟᱵᱚᱱᱟ ᱾ ᱢᱳᱵᱟᱭᱤᱞ ᱯᱷᱳᱱ ᱵᱮᱵᱷᱟᱨᱤᱭᱟᱹ ᱠᱚ ᱫᱚ ᱯᱷᱚᱱ ᱮᱞᱮᱞ ᱮᱢ ᱠᱟᱛᱮ ᱧᱩᱛᱩᱢ ᱵᱚᱱ ᱚᱞ ᱫᱟᱲᱮᱭᱟᱜ-ᱟ ᱾ ᱚᱱᱟ ᱛᱟᱭᱚᱢ ᱵᱚᱞᱚ ᱠᱟᱛᱮ ᱯᱷᱚᱴᱚ, ᱵᱷᱤᱰᱤᱭᱳᱟᱨ ᱚᱱᱚᱞ ᱠᱚ ᱵᱚᱱ ᱞᱟᱫᱮ ᱫᱟᱲᱮᱭᱟᱜ-ᱟ ᱟᱨ ᱪᱤᱱᱦᱟᱹᱣ ᱚᱪᱤᱱᱦᱟᱹᱣ ᱦᱚᱲ ᱠᱚ ᱥᱟᱶ ᱵᱚᱱ ᱥᱟᱹᱜᱟᱹᱭ ᱫᱟᱲᱮᱭᱟᱜ-ᱟ ᱟᱨ ᱨᱚᱲ ᱨᱚᱯᱚᱲ ᱡᱚᱛᱚᱣᱟᱜ ᱵᱚᱱ ᱫᱟᱲᱮ.ᱟᱜ-ᱟ ᱾
ᱵᱟᱹᱲᱤᱡ ᱵᱮᱵᱷᱟᱨ
ᱱᱩᱛᱚᱜ ᱯᱷᱮᱥᱵᱩᱠ ᱨᱮᱱᱟᱜ ᱟᱹᱰᱤ ᱵᱟᱹᱲᱛᱤ ᱵᱟᱹᱲᱤᱡ ᱵᱮᱵᱷᱟᱨ ᱧᱮᱞᱚᱜ ᱠᱟᱱᱟ ᱾ ᱱᱚᱶᱟ ᱨᱮ ᱢᱤᱢᱤᱫ ᱵᱮᱵᱷᱟᱨᱤᱭᱟᱹ ᱠᱚ ᱮᱲᱮ ᱥᱟᱹᱠᱷᱭᱟᱹᱛ ᱮᱢ ᱠᱟᱛᱮ ᱠᱷᱟᱛᱟ ᱠᱚ ᱛᱮᱭᱟᱨ ᱮᱫᱟ ᱟᱨ ᱦᱟᱹᱱᱤ ᱱᱷᱟᱹᱭ ᱵᱮᱵᱟᱰᱲᱤᱡ ᱠᱚ ᱮᱜᱮᱨᱮᱫ ᱠᱚᱣᱟ ᱥᱟᱶ ᱛᱮ ᱟᱹᱰᱤ ᱟᱭᱢᱟ ᱵᱟᱹᱲᱤᱡ ᱵᱮᱵᱷᱟᱨ ᱦᱩᱭᱩᱜ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
Facebook Inc's 10-K filed in 2017, listing business "risk factors"
https://en.m.wikipedia.org/wiki/Facebook
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱚᱥᱤᱟᱞ ᱢᱤᱰᱤᱭᱟ
ᱵᱟᱱᱟ
ᱵᱟᱱᱟ ᱫᱚ ᱵᱤᱨ ᱨᱮ ᱛᱟᱦᱮᱸᱱ ᱡᱟᱱᱣᱟᱨ ᱠᱟᱱᱟ ᱠᱚ ᱾
ᱛᱷᱚᱠ:ᱡᱤᱵᱽ ᱡᱚᱱᱛᱩ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱥᱭᱚᱯᱩᱨ ᱦᱚᱱᱚᱛ
ᱥᱭᱚᱯᱩᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱢᱮᱱᱟᱜᱼᱟ ᱟᱨ ᱪᱚᱢᱵᱚᱞ ᱰᱤᱵᱤᱡᱚᱱ ᱴᱷᱟᱶ ᱨᱮ ᱠᱟᱱᱟ ᱾
ᱥᱭᱚᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱮᱢᱟᱱ ᱥᱚᱦᱚᱨ ᱨᱮ ᱵᱤᱡᱮᱯᱩᱨ, ᱠᱚᱨᱟᱦᱚᱞ ᱟᱨ ᱵᱟᱲᱳᱫᱟ ᱥᱮᱞᱮᱢ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱫᱚ ᱖,᱘᱗,᱘᱖᱑ (᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜᱼᱟ ᱟᱨ ᱱᱚᱣᱟ ᱖,᱖᱐᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱱᱚᱣᱟ ᱦᱟᱨᱫᱟ ᱟᱨ ᱩᱢᱨᱤᱭᱟ ᱛᱟᱭᱚᱢ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱛᱤᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ ᱞᱟᱜ (᱕᱐ ᱠᱷᱚᱱ ᱫᱚ) ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱑ ᱟᱹᱫᱤᱵᱟᱹᱥᱤ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱠᱟᱱᱟ ᱾
ᱱᱟᱜᱟᱢ
ᱥᱭᱚᱯᱩᱨ ᱦᱚᱱᱚᱛ ᱫᱚ ᱑᱙᱙᱘ ᱨᱮ ᱢᱩᱨᱮᱱᱟ ᱦᱚᱱᱚᱛ ᱠᱷᱚᱱ ᱵᱟᱦᱨᱮ ᱞᱮᱱᱟ ᱛᱟᱦᱮᱸᱫ ᱾
ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱢᱚᱨᱤᱜᱟᱶ ᱦᱚᱱᱚᱛ
ᱢᱚᱨᱤᱜᱟᱶ ᱦᱚᱱᱚᱛ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ, ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱨᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱢᱚᱨᱤᱜᱟᱶ ᱱᱟᱝᱜᱽᱨᱟᱦᱟ ᱨᱮ ᱜᱮ ᱯᱟᱲᱟᱣ ᱟᱠᱟᱱᱟ᱾ ᱛᱤᱣᱟ (ᱞᱟᱞᱩᱝ) ᱟᱨ ᱠᱮᱣᱚᱴ (ᱠᱚᱭᱵᱚᱨᱛᱚ) ᱱᱩᱠᱩ ᱵᱟᱱᱟᱨ ᱡᱟᱹᱛᱤ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱ ᱟᱹᱫᱤᱢ ᱜᱤᱨᱟᱹᱵᱟᱹᱥᱤ ᱦᱚᱲ (indigenous communities) ᱠᱟᱱᱟ ᱠᱚ ᱾
ᱥᱭᱚᱯᱩᱨ ᱦᱚᱱᱚᱛ
ᱰᱤᱵᱤᱡᱚᱱ
ᱦᱚᱱᱚᱛ ᱨᱮ ᱯᱮᱭᱟ ᱥᱟᱵᱽᱼᱰᱤᱵᱤᱡᱚᱱ ᱥᱮᱞᱮᱫ ᱢᱮᱱᱟᱜᱼᱟ : ᱥᱭᱚᱯᱩᱨ, ᱵᱤᱡᱚᱭᱯᱩᱨ ᱟᱨ ᱠᱟᱨᱟᱦᱚᱞ ᱾ ᱥᱭᱚᱯᱩᱨ ᱟᱨ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱮᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ : ᱥᱭᱚᱯᱩᱨ ᱟᱨ ᱵᱟᱲᱳᱫᱟ ᱾ ᱵᱤᱡᱚᱭᱯᱩᱨ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱚᱦᱥᱤᱞ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ : ᱵᱤᱡᱚᱭᱯᱩᱨ ᱟᱨ ᱵᱤᱨᱯᱩᱨ ᱾ ᱠᱚᱨᱟᱦᱟᱞ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱠᱚᱨᱟᱦᱚᱞ ᱨᱮᱱᱟᱜ ᱮᱠᱷᱞᱟ ᱜᱮ ᱛᱟᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱵᱟᱨᱭᱟ ᱱᱚᱜᱚᱨ ᱯᱚᱸᱪᱟᱭᱚᱛ, ᱵᱤᱡᱚᱭᱯᱩᱨ ᱾
ᱢᱚᱨᱤᱜᱟᱶ ᱦᱚᱱᱚᱛ
ᱥᱮᱫᱟᱭ ᱱᱟᱱᱟ ᱦᱩᱱᱟ.ᱨ ᱦᱟᱦᱟᱲᱟᱣᱟᱱ ᱡᱟ.ᱫᱩ ᱢᱟᱱᱛᱟᱨ ᱛᱮ ᱯᱮᱨᱮᱡ ᱠᱟᱹᱦᱱᱤ ᱨᱮ ᱟᱧᱡᱚᱢ ᱟᱠᱟᱱ ᱢᱟᱭᱚᱝ ᱡᱟᱭᱜᱟ ᱨᱮᱭᱟᱜ ᱠᱟᱛᱷᱟ, ᱚᱱᱟ ᱫᱚ ᱱᱤᱭᱟ ᱢᱚᱨᱤ ᱜᱟᱶ ᱦᱚᱱᱯᱛ ᱨᱮᱭᱟᱜ ᱯᱚᱵᱤᱛᱨᱚ ᱵᱤᱨ ᱡᱤᱭᱟ.ᱞᱤ ᱨᱟᱠᱷᱟ ᱫᱚᱦᱚ ᱴᱚᱴᱷᱟ ᱨᱮ ᱜᱮ ᱢᱮᱱᱟᱜ ᱟᱠᱟᱫᱟ ᱾
ᱥᱭᱚᱯᱩᱨ ᱦᱚᱱᱚᱛ
ᱰᱤᱵᱤᱡᱚᱱ
ᱱᱚᱣᱟ ᱦᱚᱱᱚᱛ ᱨᱮ ᱵᱟᱨᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ, ᱮᱴᱟᱜ ᱥᱮᱫ ᱠᱷᱚᱱ ᱥᱭᱚᱯᱩᱨ ᱟᱨ ᱵᱤᱡᱚᱭᱯᱩᱨ ᱾ ᱱᱚᱣᱟ ᱵᱟᱱᱟᱨ ᱢᱩᱨᱮᱱᱟ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱢᱚᱨᱤᱜᱟᱶ ᱦᱚᱱᱚᱛ
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱩᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱚᱨᱤ ᱜᱟᱶ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱢᱚᱨᱤ ᱜᱟᱶ ᱦᱚᱱᱚᱛ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱜᱮ- ᱢᱤᱫ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱥᱭᱚᱯᱩᱨ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱭᱚᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱖᱘᱗,᱘᱖᱑ ᱢᱮᱱᱟᱜ ᱠᱚᱣᱟ, ᱤᱠᱣᱮᱴᱚᱨᱤᱭᱚᱞ ᱜᱤᱱᱤ ᱨᱮᱱᱟᱜ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱠᱚᱧᱮ ᱰᱟᱠᱚᱴᱟ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱕᱐᱕ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱐᱔ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱗᱐ ᱜᱟᱺᱴ ᱢᱟᱹᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱒.᱙᱖% ᱛᱟᱦᱮᱸ ᱠᱟᱱᱟ ᱾ ᱥᱭᱚᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱐᱒ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱕᱘.᱐᱒% ᱢᱮᱱᱟᱜᱼᱟ ᱾
ᱢᱚᱨᱤᱜᱟᱶ ᱦᱚᱱᱚᱛ
ᱚᱛᱱᱚᱛ ᱩᱱᱩᱨᱩᱢ
ᱢᱚᱨᱤ ᱜᱟᱶ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ ᱑,᱗᱐᱔ ᱪᱟ.ᱣᱠᱟ. ᱠᱯ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ,.ᱚᱠᱟ ᱫᱚ ᱡᱟᱜᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟ.ᱵᱽ ᱛᱮ Morigaon district ᱥᱟᱢᱚᱣᱟ ᱨᱮᱭᱟᱜ ᱥᱟᱣᱟᱭᱤ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱛᱮ ᱫᱚ ᱵᱨᱚᱦᱢᱚᱯᱩᱛᱨᱚ ᱜᱟᱰᱟ ᱛᱮ ᱜᱷᱮᱨᱟ2 ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱨᱮ ᱫᱚᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ ᱛᱩᱞᱩᱡ ᱡᱟᱯᱟᱜ ᱟᱠᱟᱱᱟ, ᱥᱟᱢᱥᱝ ᱱᱟᱠᱷᱟ ᱫᱚ ᱱᱚᱜᱟᱶ ᱦᱚᱱᱚᱛ ᱛᱩᱞᱩᱡ ᱡᱟᱯᱟᱜ ᱟᱠᱟᱱᱟ ᱟᱨ ᱯᱟᱪᱷᱮ ᱱᱟᱠᱷᱟ ᱫᱚ ᱠᱟ.ᱢᱨᱩᱯ ᱦᱚᱱᱚᱛ ᱛᱩᱞᱩᱡ ᱡᱟᱯᱟᱜ ᱟᱠᱟᱱᱟ᱾ ᱱᱤᱭᱟ. ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱦᱤᱥ ᱫᱚ ᱟᱞᱞᱩ ᱵᱷᱤᱞᱟᱭ ᱴᱟ.ᱱᱰᱤ ᱠᱟᱱᱟ᱾
ᱥᱭᱚᱯᱩᱨ ᱦᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱖.᱗᱔% ᱫᱚ ᱦᱤᱱᱫᱤ, ᱒.᱐᱒% ᱫᱚ ᱩᱨᱫᱩ ᱟᱨ ᱐.᱙᱑% ᱫᱚ ᱯᱚᱧᱡᱟᱵᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱾
ᱢᱚᱨᱤᱜᱟᱶ ᱦᱚᱱᱚᱛ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱢᱚᱨᱤ ᱜᱟᱶ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱙᱕᱗,᱘᱕᱓ ᱡᱚᱱᱟ, ᱟᱢᱫᱟᱡᱽ ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱯᱷᱤᱡᱤ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜ-ᱟ ᱟᱨᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱢᱚᱱᱛᱟᱱᱟ ᱯᱚᱱᱚᱛ ᱩᱱᱟ.ᱜ ᱥᱚᱢᱟᱱ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱕᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱖᱑᱘ ᱡᱚᱱᱟ ᱦᱚᱲ ᱠᱚ ᱜᱩᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱒᱓.᱓᱙%᱾ ᱵᱮᱜᱩᱥᱟᱨᱟᱭ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱗᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱙.᱓᱗% ᱾
ᱥᱭᱚᱯᱩᱨ ᱦᱚᱱᱚᱛ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:1998 establishments in India ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱢᱚᱨᱤᱜᱟᱶ ᱦᱚᱱᱚᱛ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱰ
ᱰ ᱫᱚ ᱚᱞ ᱪᱤᱠᱤ ᱨᱮᱭᱟᱜ ᱵᱟᱜᱮᱯᱮᱭᱟᱜ ᱟᱠᱷᱚᱨ ᱠᱟᱱᱟ᱾ ᱱᱚᱶᱟ ᱠᱮᱪᱮᱫ ᱟᱲᱟᱝ (en:consonant) ᱫᱚ ᱮᱰᱷᱮ ᱫᱩᱲᱩᱵ ᱨᱮᱭᱟᱜ ᱪᱤᱛᱟᱹᱨ ᱠᱷᱚᱱ ᱵᱮᱱᱟᱣ ᱟᱠᱟᱱᱟ᱾
ᱛᱷᱚᱠ
ᱱᱚᱶᱟ ᱟᱠᱷᱚᱨ ᱫᱚ ᱛᱟᱹᱯᱩᱜ ᱠᱮᱪᱮᱫ ᱛᱷᱚᱠ ᱨᱮᱭᱟᱜ ᱠᱟᱱᱟ᱾
ᱠᱮᱪᱮᱫ ᱟᱲᱟᱝ ᱠᱚ
ᱛ|ᱛ ᱜ|ᱜ ᱝ|ᱝ ᱞ|ᱞ ᱠ|ᱠ ᱡ|ᱡ ᱢ|ᱢ ᱣ|ᱣ ᱥ|ᱥ ᱦ|ᱦ ᱧ|ᱧ ᱨ|ᱨ ᱪ|ᱪ ᱫ|ᱫ ᱬ|ᱬ ᱭ|ᱭ ᱯ|ᱯ ᱰ|ᱰ ᱱ|ᱱ ᱲ|ᱲ ᱴ|ᱴ ᱵ|ᱵ ᱶ|ᱶ ᱷ|ᱷ
ᱵᱟᱦᱨᱮ ᱡᱚᱲᱟᱣ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱛᱟᱹᱯᱩᱜ ᱠᱮᱪᱮᱫ ᱛᱷᱚᱠ:ᱠᱮᱪᱮᱫ ᱟᱲᱟᱝ
ᱜᱤᱨᱤᱰᱤᱦ ᱦᱚᱱᱚᱛ
ᱜᱤᱨᱤᱰᱤᱦ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞ ᱯᱩᱱ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱜᱮᱭᱟ ᱟᱨ ᱜᱤᱨᱤᱰᱤᱦ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱑᱑ ᱫᱷᱟᱹᱵᱤᱡ ᱨᱟᱺᱪᱤ ᱟᱨ ᱫᱷᱟᱱᱵᱟᱫᱽ ᱛᱟᱭᱚᱢ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱰᱷᱮᱻᱨ ᱦᱚᱲ ᱮᱞ ᱟᱜ (᱒᱔ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱦᱚᱱᱚᱛ ᱠᱟᱱᱟ ᱾
ᱚᱛᱱᱚᱜ
ᱦᱚᱱᱚᱛ, ᱔᱘᱔᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ, ᱠᱚᱧᱮ ᱨᱮ ᱡᱟᱢᱩᱭ ᱦᱚᱱᱚᱛ ᱟᱨ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱱᱟᱣᱟᱫᱟ ᱦᱚᱱᱚᱛ, ᱥᱟᱢᱟᱝ ᱨᱮ ᱫᱮᱣᱜᱷᱚᱨ ᱟᱨ ᱡᱟᱢᱛᱟᱲᱟ ᱦᱚᱱᱚᱛ, ᱮᱛᱚᱢ ᱨᱮ ᱫᱷᱟᱱᱵᱟᱫᱽ ᱟᱨ ᱵᱚᱠᱟᱨᱚ, ᱟᱨ ᱯᱟᱪᱮ ᱨᱮ ᱦᱚᱡᱟᱨᱤᱵᱟᱫᱽ ᱟᱨ ᱠᱚᱰᱟᱨᱢᱟ ᱦᱚᱱᱚᱛ ᱠᱷᱚᱱ ᱜᱷᱮᱨᱟᱣ ᱟᱠᱟᱱᱟ ᱾
ᱜᱤᱨᱤᱰᱤᱦ ᱨᱮ ᱩᱱᱩᱥᱩᱞ ᱒᱘᱙ & nbsp; ᱢᱤᱴᱚᱨ (948 & nbsp; ᱯᱷᱤᱴ) ᱵᱩᱨᱩ ᱢᱮᱱᱟᱜᱼᱟ ᱾ ᱥᱟᱢᱢᱮᱛᱟ ᱥᱨᱤ ᱥᱮᱠᱷᱟᱹᱨᱡᱤ ᱟᱜ ᱯᱟᱨᱟᱥᱱᱟᱛᱷ ᱵᱩᱨᱩ ᱧᱩᱛᱩᱢ ᱵᱩᱨᱩ ᱛᱮᱦᱚᱢ ᱥᱮᱱ ᱫᱟᱲᱮᱭᱟᱜ, ᱡᱚᱠᱷᱚᱱ ᱜᱤᱨᱤᱰᱤᱦ ᱨᱮ ᱢᱮᱱᱟᱜᱼᱟ ᱟᱨ ᱡᱷᱟᱨᱠᱷᱚᱸᱰ ᱨᱮ ᱟᱰᱤ ᱩᱥᱩᱞ ᱵᱩᱨᱩ ᱥᱤᱠᱷᱟᱹᱨ ᱠᱟᱱᱟ ᱾ ᱱᱚᱶᱟ ᱢᱤᱫ ᱦᱟᱹᱨᱭᱟᱹᱲ ᱜᱨᱤᱱᱟᱤᱴ ᱥᱤᱠᱷᱟᱨ ᱔,᱔᱗᱗ ᱯᱷᱤᱴ (᱑,᱓᱘᱒ ᱢᱤᱴᱚᱨ) ᱢᱮᱱᱟᱜᱼᱟ ।
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱜᱤᱨᱤᱰᱤᱦᱤ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱜᱤᱨᱤᱰᱤᱦ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱠᱟᱹᱣᱰᱤ ᱥᱚᱦᱚᱫ ᱮ ᱧᱟᱢ ᱮᱫᱟ ᱾
ᱠᱟᱢᱞᱟᱵᱟᱭ ᱜᱚᱠᱷᱞᱮ
ᱠᱟᱢᱵᱟᱭ ᱜᱚᱠᱷᱞᱮ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱵᱮᱱᱟᱣ ᱞᱮᱱ ᱯᱟᱹᱦᱤᱞ ᱥᱤᱱᱮᱢᱟ ᱨᱮ ᱟᱥᱚᱞ ᱪᱟᱹᱨᱤᱛ ᱨᱮ ᱚᱵᱷᱤᱱᱚᱭ ᱞᱮᱫ ᱯᱟᱹᱦᱤᱞ ᱚᱵᱷᱤᱱᱮᱛᱨᱤᱭᱮ ᱛᱟᱦᱮᱸᱠᱟᱱᱟ | ᱩᱱᱤ ᱟᱨ ᱩᱱᱤ ᱨᱮ ᱮᱝᱜᱟᱛ ᱫᱩᱨᱜᱟ ᱵᱟᱭ ᱠᱟᱢᱮᱴ ᱫᱚ ᱥᱤᱧᱚᱛ ᱥᱤᱱᱮᱢᱟ ᱨᱮᱱ ᱯᱟᱹᱦᱤᱞ ᱚᱵᱷᱤᱱᱮᱛᱨᱤ ᱠᱤᱱ ᱛᱟᱦᱮᱸᱠᱟᱱᱟ| ᱑᱙᱑᱓ ᱥᱮᱨᱱᱟ ᱨᱮ ᱨᱤᱞᱤᱥ ᱞᱮᱱ ᱥᱤᱱᱮᱢᱢᱟ ᱫᱟᱫᱟ ᱥᱟᱦᱮᱵᱽ ᱯᱷᱟᱞᱠᱮᱭᱟᱜ ᱫᱚᱥᱟᱨ ᱥᱤᱱᱮᱢᱟ "ᱢᱚᱦᱱᱤ ᱵᱷᱟᱥᱢᱟᱥᱩᱨ" ᱨᱮᱦᱚᱸ ᱠᱟᱢᱞᱟ ᱵᱟᱭ ᱫᱚ ᱢᱚᱦᱤᱱᱤ ᱧᱩᱛᱩᱢᱟᱱ ᱟᱥᱚᱞ ᱪᱟᱹᱨᱤᱛᱮ ᱦᱟᱛᱟᱣ ᱞᱮᱫᱟ|
ᱮᱥᱠᱟᱨ ᱡᱤᱭᱚᱱ
ᱩᱱᱤ ᱫᱚ ᱡᱮᱹᱡᱮᱹ ᱥᱠᱩᱞ ᱚᱯᱷ ᱟᱨᱴ ᱨᱮᱱ ᱱᱟᱜᱟᱢ ᱰᱤᱯᱟᱹᱴ ᱨᱮᱱ ᱜᱟᱞᱚᱪᱤᱭᱟ ᱟᱱᱟᱫᱽ ᱱᱟᱱᱚᱥᱠᱟᱨ ᱟᱨ ᱫᱩᱨᱜᱟ ᱵᱟᱭ ᱠᱟᱢᱚᱴ ᱨᱮᱱ ᱦᱚᱯᱚᱱ ᱮᱨᱟᱭ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ ᱨᱟᱜᱷᱩᱱᱟᱛᱷ ᱨᱟᱣ ᱜᱚᱠᱷᱞᱮ ᱥᱟᱶᱮ ᱵᱟᱯᱞᱟ ᱞᱮᱱᱟ| ᱩᱱᱤ ᱠᱤᱱ ᱨᱮᱱ ᱫᱚ ᱯᱮᱭᱟ ᱠᱚᱲᱟ ᱦᱚᱯᱚᱱ ᱠᱚ ᱦᱚᱭ ᱞᱮᱱ ᱛᱟᱹᱠᱤᱱᱟ- ᱡᱮᱞᱮᱠᱟ, ᱪᱚᱸᱰᱽᱨᱚ ᱠᱟᱱᱛᱚ ᱜᱚᱠᱷᱞᱮ, ᱞᱟᱞᱟᱡᱤ ᱜᱚᱠᱷᱞᱮ ᱟᱨ ᱥᱩᱨᱭᱟᱠᱟᱱᱛ ᱜᱚᱠᱷᱞᱮ| ᱪᱚᱱᱱᱫᱽᱨᱚ ᱠᱟᱱᱛᱚ ᱜᱚᱠᱦᱞᱮ ᱫᱚ ᱥᱚᱨᱚᱥ ᱥᱤᱧᱚᱛ, ᱴᱮᱞᱤᱵᱷᱤᱡᱚᱱ ᱟᱨ ᱜᱟᱭᱟᱱ ᱚᱵᱷᱤᱱᱮᱛᱟ ᱵᱤᱠᱨᱚᱢ ᱜᱚᱠᱷᱞᱮ ᱨᱮᱱ ᱟᱯᱟᱛᱮ ᱛᱟᱦᱮᱸᱠᱟᱱᱟ| ᱞᱟᱞᱟᱡᱤ ᱜᱚᱠᱷᱞᱮ ᱟᱨ ᱥᱩᱨᱭᱟ ᱠᱟᱱᱛᱚ ᱜᱚᱠᱷᱞᱮ ᱵᱟᱱᱟ ᱦᱚᱲ ᱜᱮ ᱛᱚᱵᱽᱞᱟ ᱨᱮᱱ ᱜᱟᱹᱠᱷᱩᱲᱤᱭᱟ ᱠᱤᱱ ᱛᱟᱦᱮᱸᱠᱟᱱᱟ|
ᱩᱱᱤ ᱫᱚ ᱒᱕ ᱥᱮᱨᱢᱟ ᱩᱢᱮᱨ ᱨᱮ ᱜᱮᱭᱮ ᱨᱟᱹᱹᱱᱰᱤ ᱞᱮᱱᱟ| ᱟᱡ ᱡᱟᱶᱟᱭᱮ ᱜᱚᱡ ᱵᱟᱹᱜᱤᱭᱟᱭ ᱚᱠᱛᱮ ᱨᱮ ᱩᱱᱤ ᱨᱮᱱ ᱛᱮᱥᱟᱨ ᱦᱚᱯᱚᱱ ᱫᱚ ᱠᱩᱠᱷᱤ ᱨᱮᱜᱮᱭᱮ ᱛᱟᱦᱮᱸᱠᱟᱱᱟ|
ᱠᱟᱹᱢᱤ ᱡᱤᱭᱚᱱ
ᱠᱟᱢᱞᱟᱵᱟᱭ ᱜᱚᱠᱷᱞᱮ ᱫᱚ ᱢᱤᱫᱴᱮᱱ ᱞᱟᱭ ᱞᱟᱠᱪᱟᱨ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱦᱩᱰᱤᱧ ᱠᱷᱚᱱ ᱜᱮ ᱟᱡ ᱨᱮᱱ ᱮᱝᱜᱟᱛ ᱫᱩᱨᱜᱟᱵᱟᱭ ᱠᱟᱢᱚᱴ ᱠᱷᱚᱱ ᱜᱮ ᱚᱵᱷᱤᱱᱚᱭ ᱯᱟᱥᱴᱟ ᱨᱮ ᱫᱚᱭ ᱮᱞᱟᱝ ᱚᱨᱥᱚᱝ ᱞᱮᱱᱟ| ᱔ ᱥᱮᱨᱢᱟ ᱩᱢᱮᱨ ᱨᱮᱜᱮ ᱯᱟᱹᱦᱤᱞ ᱫᱷᱟᱣ ᱜᱟᱭᱟᱱᱮ ᱩᱫᱩᱜ ᱥᱚᱫᱚᱨ ᱞᱮᱫᱟ|
᱑᱙᱑᱒-᱑᱙᱑᱓ ᱥᱮᱨᱢᱟ ᱨᱮ ᱥᱤᱧᱚᱛᱤᱟᱭᱹ ᱥᱤᱱᱮᱢᱟ ᱨᱮᱱ ᱡᱟᱱᱟᱢ ᱫᱟᱛᱟ ᱫᱟᱫᱟ ᱥᱟᱦᱮᱵᱽ ᱯᱷᱟᱞᱠᱮ ᱫᱚ ᱟᱡᱟᱜ ᱫᱚᱥᱟᱨ ᱥᱤᱱᱮᱢᱟ ᱢᱚᱦᱤᱱᱤ ᱵᱷᱟᱥᱢᱟᱥᱩᱨ ᱞᱟᱹᱜᱤᱫ ᱱᱟᱭᱤᱠᱟᱭ ᱥᱮᱱᱫᱽᱨᱟ ᱠᱟᱱ ᱛᱟᱦᱮᱸᱠᱟᱱᱟ| ᱢᱩᱪᱟᱹᱫ ᱨᱮ ᱩᱱᱤ ᱫᱚ ᱠᱟᱢᱞᱟ ᱵᱟᱭ ᱜᱚᱠᱷᱞᱮ ᱢᱚᱦᱤᱱᱤ ᱵᱷᱟᱥᱢᱟᱥᱩᱨ ᱞᱟᱹᱜᱤᱫ ᱟᱥᱚᱞ ᱪᱟᱹᱨᱤᱛᱮ ᱮᱢᱟᱣᱫᱮ ᱛᱟᱦᱮᱸᱠᱟᱱᱟ| ᱤᱱᱟᱹ ᱥᱤᱱᱮᱢᱟ ᱨᱮᱜᱮ ᱟᱡ ᱜᱚᱜᱚ ᱫᱩᱨᱜᱟᱵᱟᱭ ᱫᱚ ᱯᱟᱨᱵᱚᱛᱤ ᱪᱟᱹᱨᱤᱛᱮ ᱦᱟᱛᱟᱣ ᱞᱞᱮᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱜᱟᱭᱱᱟᱦᱟ
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ (Sahebganj district) ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮᱱᱟᱜ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱟᱦᱮᱵᱽᱜᱚᱸᱡᱽ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱒,᱐᱖᱓ ᱠᱤᱢᱤ² ᱤᱨᱤᱭᱟᱹ ᱛᱮ ᱟᱴᱮᱫ ᱟᱠᱟᱱᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱑,᱑᱕᱐,᱐᱓᱘ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱰᱤᱵᱤᱡᱚᱱ
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮ ᱫᱚ ᱵᱟᱨᱭᱟ ᱜᱮ ᱥᱚᱵᱽᱰᱤᱵᱷᱤᱡᱚᱱ ᱢᱮᱱᱟᱜᱼᱟ ᱺ ᱥᱟᱦᱮᱵᱽᱜᱚᱸᱡᱽ ᱥᱚᱵᱽᱰᱤᱵᱷᱤᱡᱚᱱ ᱟᱨ ᱨᱟᱡᱽᱢᱚᱦᱚᱞ ᱥᱚᱵᱽᱰᱤᱵᱷᱤᱡᱚᱱ ᱾ ᱱᱚᱰᱮ ᱙ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ ᱺ (ᱥᱟᱦᱮᱵᱽᱜᱚᱸᱡᱽ ᱥᱚᱵᱽᱰᱤᱵᱷᱤᱡᱚᱱ) ᱥᱟᱦᱮᱵᱽᱜᱚᱸᱡᱽ, ᱢᱟᱱᱰᱨᱚ, ᱵᱚᱨᱤᱭᱚ, ᱵᱟᱨᱦᱮᱛ (ᱨᱟᱡᱽᱢᱚᱦᱚᱞ ᱥᱚᱵᱽᱰᱤᱵᱷᱤᱡᱚᱱ) ᱴᱚᱞᱡᱷᱟᱨᱤ, ᱨᱟᱡᱽᱢᱚᱦᱚᱞ, ᱩᱰᱷᱣᱟ, ᱯᱟᱴᱷᱱᱟ ᱟᱨ ᱵᱟᱨᱦᱟᱨᱣᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱽᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮ ᱑,᱑᱕᱐,᱐᱓᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱢᱮᱱ ᱜᱟᱱᱚᱜᱼᱟ ᱛᱤᱢᱚᱨᱼᱞᱮᱥᱛᱮ ᱫᱤᱥᱚᱢ ᱨᱮ ᱢᱮᱱᱟᱜ ᱠᱚ ᱦᱚᱲ [᱓] ᱟᱨᱵᱟᱝ ᱟᱭᱤᱥᱞᱮᱸᱰ ᱨᱮᱱᱟᱜ ᱡᱩᱢᱤᱫᱽ ᱯᱚᱱᱚᱛ (US state) ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱔᱐᱗ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱓.᱙᱖% ᱾ ᱫᱩᱢᱠᱟᱹ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱔᱘ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱕᱓.᱗᱓ % ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:Minority Concentrated Districts in India
ᱵᱚᱠᱞᱮ ᱜᱟᱰᱟ
ᱵᱚᱠᱨᱮᱥᱥᱚᱨ ᱜᱟᱰᱟ (ᱥᱟᱱᱛᱟᱲᱤ: ᱵᱚᱠᱞᱮ ᱜᱟᱰᱟ) ᱫᱚ ᱦᱩᱭᱩᱜ ᱠᱟᱱᱟ ᱢᱳᱨ ᱜᱟᱰᱟ ᱨᱮᱭᱟᱜ ᱢᱤᱫᱴᱟᱝ ᱪᱟᱸᱜᱟ ᱜᱟᱰᱟ ᱾ ᱱᱚᱶᱟ ᱨᱮᱭᱟᱜ ᱮᱛᱚᱦᱚᱵ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱥᱚᱱᱛᱟᱞ ᱯᱟᱨᱜᱟᱱᱟ ᱠᱷᱚᱸᱰ ᱨᱮ ᱾ ᱱᱚᱶᱟ ᱛᱟᱭᱚᱢ ᱵᱤᱨᱵᱷᱩᱢ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱠᱟᱛᱮ ᱠᱳᱯᱟᱭ ᱜᱟᱰᱟ ᱥᱟᱞᱟᱜ ᱢᱮᱥᱟ ᱟᱠᱟᱱᱟ ᱾ ᱱᱚᱶᱟ ᱜᱩᱴ ᱫᱟᱜ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱢᱚᱭᱩᱨᱟᱠᱠᱷᱤ ᱱᱟᱹᱭ ᱨᱮ ᱢᱮᱥᱟ ᱟᱠᱟᱱᱟ ᱾
ᱱᱤᱞ ᱱᱤᱨᱡᱚᱱ/ᱵᱚᱠᱨᱮᱥᱣᱚᱨ ᱰᱮᱢ
ᱯᱟᱱᱚᱜᱚᱲ-ᱢᱳᱨᱜᱨᱟᱢ ᱰᱟᱦᱟᱨ ᱛᱮ ᱥᱮᱱᱚᱜ ᱚᱠᱛᱚ ᱨᱮ ᱫᱩᱵᱽᱨᱟᱡᱽᱯᱩᱨ ᱛᱟᱭᱚᱢ ᱵᱚᱠᱨᱮᱥᱣᱚᱨ ᱛᱷᱟᱨᱢᱟᱞ ᱯᱚᱣᱟᱨ ᱥᱴᱮᱥᱚᱱ ᱟᱨ ᱱᱤᱞ ᱱᱤᱨᱡᱚᱱ (ᱵᱚᱠᱨᱮᱥᱥᱚᱨ ᱰᱮᱢ) ᱧᱩᱛᱩᱢᱟᱱ ᱡᱟᱜᱟ ᱧᱟᱢᱚᱜᱼᱟ᱾ ᱱᱚᱶᱟ ᱫᱚ ᱢᱤᱫ ᱴᱩᱨᱤᱥᱴ ᱴᱚᱴᱷᱟ ᱞᱮᱠᱟᱛᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫᱟ ᱾ ᱪᱤᱱᱯᱟᱹᱭ ᱥᱩᱨ ᱨᱮ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱮᱱᱴ ᱢᱮᱱᱟᱜᱼᱟ ᱾
ᱠᱮᱱᱮᱞ ᱠᱚ
ᱵᱚᱠᱨᱮᱥᱥᱚᱨ ᱠᱮᱱᱮᱞ ᱠᱷᱚᱱ ᱪᱟᱥ ᱞᱟᱹᱜᱤᱫ ᱫᱟᱜ ᱧᱟᱢᱚᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱵᱤᱨᱵᱷᱩᱢ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ
ᱵᱷᱤᱸᱰ ᱦᱚᱱᱚᱛ
ᱵᱷᱤᱸᱰ ᱨᱮᱱᱟᱜ ᱦᱟᱥᱟ ᱟᱹᱰᱤ ᱠᱤᱥᱟᱹᱬ ᱢᱮᱱᱟᱭᱟ ᱟᱨ ᱱᱚᱣᱟ ᱪᱚᱢᱵᱚᱞ, ᱠᱟᱞᱤ ᱥᱤᱸᱫᱷ, ᱠᱩᱸᱣᱟᱨᱤ ᱟᱨᱵᱟᱝ ᱠᱣᱟᱨᱤ, ᱯᱟᱦᱩᱡ ᱟᱨ ᱵᱟᱭᱥᱟᱞᱤ ᱜᱟᱰᱟ ᱤᱫᱤ ᱛᱮ ᱟᱨ ᱢᱤᱫ ᱡᱤᱞᱤᱧ ᱚᱥᱟᱨ ᱠᱮᱱᱟᱞ ᱵᱮᱵᱚᱥᱛᱟ ᱤᱫᱤ ᱛᱮ ᱡᱤᱸᱞᱤᱱ ᱠᱟᱱᱟ ᱾ ᱢᱟᱬᱟᱝ ᱫᱚ ᱯᱩᱱᱭᱟ ᱛᱟᱦᱥᱤᱞ ᱛᱟᱦᱮᱸ ᱠᱟᱱᱟ, ᱵᱷᱤᱸᱰ,ᱢᱮᱦᱜᱟᱸᱣ, ᱜᱚᱦᱟᱫᱽ ᱟᱨ ᱞᱟᱦᱟᱨ, ᱟᱫᱚ ᱛᱟᱦᱮᱸ ᱦᱟᱱᱛᱟᱨ ᱞᱟᱹᱜᱤᱫ ᱟᱨᱮ ᱜᱚᱴᱟᱝ ᱛᱟᱦᱥᱤᱞ ᱢᱮᱱᱟᱜᱼᱟ : ᱵᱷᱤᱸᱰ, ᱟᱴᱮᱨ, ᱜᱚᱨᱢᱤ, ᱢᱟᱣᱩ, ᱢᱮᱦᱜᱟᱸᱣ, ᱜᱚᱦᱟᱫᱽ, ᱞᱟᱦᱟᱨ, ᱢᱤᱦᱚᱱᱟ ᱟᱨ ᱨᱚᱱ ᱾ ᱦᱚᱱᱚᱛ ᱪᱚᱢᱵᱚᱞ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱱᱟᱜᱟᱢ
ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱯᱷᱮᱢᱚᱥ ᱦᱤᱱᱫᱩ ᱥᱟᱸᱛ ᱵᱷᱤᱠᱷᱟᱸᱰᱟᱠ ᱨᱤᱥᱤ ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱚᱠᱚᱭ ᱵᱤᱸᱰᱤ ᱨᱤᱥᱤ ᱦᱚᱸ ᱠᱚ ᱢᱮᱛᱟᱭᱟ ᱾ ᱵᱮᱫᱤᱠ ᱡᱩᱜᱽ ᱨᱮ ᱱᱚᱣᱟ ᱴᱚᱴᱷᱟ ᱨᱮ ᱨᱟᱡᱟ ᱭᱚᱭᱟᱛᱤ ᱤᱡ ᱭᱟᱫᱩ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱢᱚᱦᱟᱵᱷᱟᱨᱚᱛ ᱡᱩᱜᱽ ᱚᱠᱛᱚ, ᱱᱚᱣᱟ ᱴᱚᱴᱷᱟ ᱪᱮᱫᱤ ᱨᱟᱡᱟ ᱥᱤᱥᱩᱯᱟᱞ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱖ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱨᱮ ᱠᱟᱪᱷᱣᱟᱦᱟ ᱵᱚᱝᱥᱚ ᱤᱡ ᱥᱩᱨᱟᱡ ᱥᱮᱱ ᱠᱟᱪᱷᱣᱟᱦᱟ ᱫᱚ ᱜᱣᱟᱞᱤᱭᱟᱨ ᱠᱤᱞᱟ ᱾ᱵᱮᱱᱟᱣ ᱠᱮᱜᱼᱟ ᱟᱨ ᱜᱣᱟᱞᱤᱭᱟᱨ ᱨᱮ ᱥᱟᱥᱚᱱ ᱱᱮ ᱴᱷᱟᱯᱚᱱ ᱠᱮᱜᱼᱟ ᱾ ᱑᱐ ᱟᱱᱟᱜ ᱥᱟᱭ ᱥᱮᱨᱢᱟ ᱚᱠᱛᱚ ᱨᱮ ᱛᱤᱥ ᱜᱣᱟᱞᱤᱭᱟᱨ ᱨᱮᱱᱟᱜ ᱫᱩᱞᱦᱮ ᱨᱟᱭ ᱫᱚ ᱟᱡᱟᱜ ᱥᱟᱥᱚᱱ ᱫᱚ ᱡᱚᱭᱯᱩᱨ ᱯᱚᱱᱚᱛ ᱨᱮ ᱤᱫᱤ ᱠᱮᱫᱼᱟ, ᱟᱫᱚ ᱩᱱᱤ ᱭᱤᱡ ᱦᱩᱰᱤᱧ ᱵᱚᱭᱦᱟ ᱵᱤᱥᱚᱞᱫᱮᱣ ᱫᱚ ᱫᱟᱛᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱮᱵᱟᱛᱤ ᱫᱚ ᱦᱟᱨᱟᱣ ᱠᱮᱫᱮᱭᱟ ᱾
᱒᱔ ᱢᱮᱭ ᱑᱙᱔᱘ ᱨᱮ ᱜᱣᱟᱞᱤᱭᱚᱨ ᱨᱮ ᱛᱟᱞᱟ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱨᱮᱱᱟᱜ ᱱᱤᱭᱟᱹᱢ ᱞᱮᱠᱟᱛᱮ ᱡᱷᱤᱦ ᱠᱮᱫᱼᱟ ᱡᱚᱵᱟᱦᱚᱨ ᱞᱟᱞ ᱱᱮᱦᱨᱩ ᱾ ᱥᱤᱸᱫᱷᱤᱭᱟ ᱟᱨ ᱦᱚᱞᱠᱟᱨ ᱫᱚ ᱵᱟᱹᱭ ᱵᱟᱹᱭ ᱛᱮ ᱨᱟᱡᱽᱯᱨᱟᱢᱩᱠᱷ ᱟᱨ ᱩᱯᱼᱨᱟᱡᱽᱯᱨᱟᱢᱩᱠᱷ ᱞᱮᱠᱟᱛᱮ ᱜᱚᱲᱚ ᱟᱫᱮᱭᱟ ᱾ ᱩᱱᱤᱭᱚᱱ ᱫᱚ ᱛᱩᱨᱩᱭ ᱦᱚᱱᱚᱛ ᱨᱮ ᱦᱟᱴᱤᱧ ᱨᱮᱱᱟᱜ ᱜᱚᱴᱟ ᱠᱮᱫᱼᱟ ᱠᱚ ᱟᱨ ᱵᱷᱤᱸᱰ ᱩᱱᱤ ᱠᱷᱚᱱ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱷᱤᱸᱰ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱗,᱐᱓,᱐᱐᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱟᱢᱵᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱵᱨᱟᱥᱠᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱒᱘᱖ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱓᱘᱒ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱙᱙᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱙.᱒᱕% ᱛᱟᱦᱮᱸ ᱠᱟᱱᱟ ᱾ ᱵᱷᱤᱸᱰ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱓᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱔.᱒᱙% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱖᱖% ᱦᱚᱲ ᱮᱞ ᱫᱚ ᱦᱤᱱᱫᱤ ᱫᱚ ᱤᱧᱟᱜ ᱢᱟᱨᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾
ᱵᱷᱤᱸᱰ ᱨᱤᱱ ᱢᱩᱬ ᱡᱟᱹᱛᱤ ᱨᱟᱡᱽᱯᱩᱛ, ᱵᱨᱟᱢᱦᱟᱬ,ᱠᱟᱭᱟᱥᱛᱷᱟ, ᱡᱮᱭᱱ ᱟᱨ ᱵᱟᱱᱤᱭᱟ ᱢᱮᱱᱟᱜ ᱠᱚᱣᱟ ᱚᱠᱚᱭᱟᱜ ᱮᱞ ᱞᱚᱰᱷᱤᱭᱟ ᱟᱨ ᱭᱟᱫᱟᱵᱽ ᱟᱜ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱴᱟᱸᱜᱟᱥᱴᱟᱱ
ᱴᱟᱸᱜᱟᱥᱴᱟᱱ (tungsten) ᱥᱮ ᱣᱚᱞᱯᱷᱨᱟᱢ (wolfram) ᱟᱮᱚᱨᱛ ᱥᱟᱨᱱᱤ ᱨᱮᱱᱟᱜ ᱛᱩᱨᱩᱭ ᱟᱜ ᱚᱸᱛᱚᱨᱣᱚᱨᱛᱤ (transition group) ᱨᱮᱱᱟᱜ ᱤᱞᱤᱢᱮᱸᱴ ᱠᱟᱱᱟ᱾ ᱡᱟᱣ ᱟᱵᱚᱥᱛᱟ ᱨᱮᱫᱚ ᱱᱚᱶᱟ ᱨᱮᱱᱟᱜ ᱥᱛᱷᱟᱭᱤ ᱥᱚᱢᱚᱥᱛᱷᱟᱱᱤᱠ ᱧᱟᱢ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱦᱟᱢᱟᱞ ᱥᱮ ᱫᱨᱚᱣᱭᱚᱢᱟᱱ ᱮᱞᱮᱞ ᱑᱘᱐, ᱑᱘᱒, ᱑᱘᱓, ᱑᱘᱔, ᱟᱨ ᱑᱘᱗ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱮᱴᱟᱜ ᱑᱘᱑, ᱑᱘᱕, ᱟᱨ ᱑᱙᱗ ᱫᱨᱚᱣᱭᱚᱢᱟᱱ ᱮᱞᱮᱞ ᱨᱮᱱᱟᱜ ᱛᱮᱥᱤᱭᱚ ᱫᱷᱚᱨᱢᱤ ᱥᱚᱢᱚᱥᱛᱷᱟᱱᱤᱠ ᱠᱨᱤᱛᱨᱤᱢ ᱥᱟᱫᱷᱟᱱ ᱛᱮ ᱵᱟᱱᱟᱣ ᱦᱩᱭ ᱟᱠᱟᱱᱟ᱾
᱑᱘ ᱜᱟᱱ ᱥᱟᱛᱟᱵᱟᱫᱤ ᱦᱟᱹᱵᱤᱡ ᱴᱟᱸᱜᱟᱥᱴᱟᱱ ᱨᱮᱱᱟᱜ ᱟᱭᱥᱟᱠ ᱴᱤᱱ ᱨᱮ ᱜᱮ ᱭᱚᱜᱤᱠ ᱢᱟᱱᱟᱜ ᱠᱟᱱᱟ᱾ ᱑᱗᱘᱑ ᱨᱮ ᱥᱮᱞᱮ (Scheele) ᱱᱟᱢᱟᱠ ᱥᱟᱬᱮᱤ ᱠᱚ ᱱᱚᱶᱟ ᱠᱚ ᱥᱤᱫᱷ ᱟᱠᱟᱫᱟ ᱡᱮ ᱱᱚᱶᱟ ᱨᱮᱱᱟᱜ ᱟᱭᱥᱟᱠ ᱨᱮ ᱱᱚᱣᱤᱱ ᱮᱥᱤᱰ ᱱᱤᱛᱟᱝ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱚᱱᱟ ᱴᱟᱸᱜᱟᱥᱴᱟᱱ ᱮᱥᱤᱰ ᱠᱚ ᱢᱮᱛᱟᱣᱟᱜᱼᱟ᱾ ᱱᱚᱶᱟ ᱛᱟᱭᱚᱢ ᱫᱷᱟᱹᱛᱩ ᱛᱭ ᱱᱚᱶᱟ ᱮᱥᱤᱰ ᱨᱮᱱᱟᱜ ᱵᱟᱱᱟᱣ ᱛᱮ ᱦᱚᱸ ᱯᱩᱥᱴᱤ ᱦᱩᱭ ᱟᱠᱟᱱᱟ᱾ ᱱᱚᱶᱟ ᱛᱟᱛᱣᱚ ᱨᱮᱱᱟᱜ ᱵᱟᱨᱭᱟ ᱟᱥᱚᱞ ᱟᱭᱥᱟᱠ ᱢᱮᱱᱟᱜᱼᱟ : ᱥᱮᱞᱟᱭᱤᱴ (Scheelite) ᱟᱨ ᱣᱚᱞᱯᱷᱨᱟᱢᱟᱭᱤᱴ (wolframite) ᱾ ᱥᱮᱞᱟᱭᱤᱴ ᱟᱭᱥᱟᱠ ᱟᱥᱚᱞ ᱛᱮ - ᱠᱮᱞᱥᱤᱭᱟᱢ, (CaWO4), ᱛᱟᱦᱮᱱ ᱠᱟᱱᱟ ᱟᱨ ᱣᱚᱞᱯᱷᱨᱟᱢᱟᱭᱤᱴ ᱨᱮ ᱞᱚᱦ ᱟᱨ ᱢᱮᱹᱜᱽᱱᱤᱡᱽ ᱴᱟᱸᱜᱽᱥᱴᱮᱴ, (FeWO4. MnWO4), ᱨᱮᱱᱟᱜ ᱥᱚᱸᱢᱤᱥᱨᱚᱱ ᱛᱟᱦᱮᱱ ᱠᱟᱱᱟ᱾ ᱴᱟᱸᱜᱟᱥᱴᱟᱱ ᱨᱮᱱᱟᱜ ᱟᱥᱚᱞ ᱮᱛᱚᱭ ᱵᱚᱨᱢᱟ, ᱪᱤᱱ, ᱡᱟᱯᱟᱱ, ᱵᱚᱞᱤᱵᱷᱤᱭᱟ, ᱥᱟᱶ ᱯᱚᱱᱚᱛ ᱟᱢᱮᱨᱤᱠᱟ ᱟᱨ ᱚᱥᱴᱨᱮᱞᱤᱭᱟ᱾
ᱴᱟᱸᱜᱟᱥᱴᱟᱱ ᱟᱭᱥᱟᱠ ᱫᱚ ᱥᱚᱸᱫᱨᱤᱛ ᱠᱟᱛᱮᱜ ᱥᱚᱰᱤᱭᱟᱢ ᱠᱟᱨᱵᱚᱱᱮᱴ, (Na2CO3), ᱥᱟᱶ ᱥᱮᱞᱮᱫ ᱢᱮᱥᱟ ᱠᱟᱛᱮᱜ ᱵᱚᱫᱚᱞ ᱵᱷᱨᱲᱥᱴᱨᱚ ᱨᱮ ᱞᱟᱜᱽᱵᱷᱟᱜᱽ ᱑᱐,᱐᱐᱐ ᱥᱮ ᱦᱟᱹᱵᱤᱡ ᱞᱚᱞᱚ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱠᱟᱹᱢᱤ ᱛᱮ ᱥᱚᱰᱤᱭᱟᱢ ᱴᱟᱸᱜᱟᱥᱴᱮᱴ (Na2WO4), ᱵᱟᱱᱟᱜ ᱠᱟᱱᱟ ᱟᱨ ᱞᱚᱦ, ᱢᱮᱸᱜᱱᱤᱡᱽ ᱮᱢᱟᱱ ᱠᱚ ᱟᱯᱱᱟᱨ ᱠᱟᱨᱵᱚᱱᱮᱴ ᱨᱮ ᱵᱚᱫᱚᱞᱚᱜ ᱦᱩᱭᱩᱜ ᱠᱟᱱᱟ᱾ ᱥᱚᱰᱤᱭᱟᱢ ᱴᱟᱸᱜᱟᱥᱴᱮᱴ ᱞᱚᱞᱚ ᱫᱟᱜ ᱨᱮ ᱵᱤᱞᱮᱭ ᱦᱩᱭᱩᱜ ᱠᱟᱱᱟ ᱟᱨ ᱱᱟᱶᱟ ᱞᱮᱠᱟᱱ ᱥᱚᱸᱢᱤᱥᱨᱚᱱ ᱠᱷᱚᱱ ᱡᱩᱫᱟ ᱫᱟᱜ ᱨᱮ ᱵᱤᱞᱮᱭ ᱚᱜ ᱠᱟᱱᱟ᱾ ᱟᱱᱟ ᱛᱟᱭᱱᱚᱢ ᱩᱵᱽᱞᱟᱹᱣ ᱞᱮᱠᱷᱟᱱ ᱦᱟᱭᱰᱨᱚᱠᱞᱚᱨᱤᱠ ᱮᱥᱤᱰ, ᱦᱟᱠᱞᱚ (HCl), ᱨᱮᱱᱟᱜ ᱠᱟᱹᱢᱤ ᱛᱮ ᱴᱟᱸᱜᱟᱥᱴᱟᱱ ᱮᱥᱤᱰ ᱟᱣᱪᱷᱮᱯᱤᱛ ᱦᱩᱭ ᱫᱟᱲᱮᱭᱟᱜ ᱟ, ᱡᱟᱦᱟᱸ ᱫᱚ ᱨᱚᱦᱚᱲ ᱠᱟᱛᱮᱜ ᱡᱩᱞ ᱞᱟᱹᱜᱤᱫ ᱛᱮ ᱥᱟᱥᱟᱝ ᱟᱣᱪᱷᱮᱯᱤᱛ ᱦᱩᱭ ᱦᱩᱭ ᱫᱟᱲᱮᱭᱟᱜ ᱟ, ᱡᱟᱦᱟᱸ ᱫᱚ ᱨᱚᱦᱚᱲ ᱠᱟᱛᱮᱜ ᱡᱩᱸᱰᱤ ᱞᱟᱹᱜᱤᱫ ᱛᱮ ᱥᱟᱥᱟᱝ ᱨᱚᱝ ᱨᱮᱱᱟᱜ ᱴᱟᱸᱜᱟᱥᱴᱟᱱ ᱚᱠᱥᱟᱭᱤᱰ (WO2), ᱧᱟᱢᱚᱜ ᱠᱟᱱᱟ᱾ ᱦᱟᱭᱰᱨᱚᱡᱟᱱ ᱛᱮ ᱚᱠᱥᱟᱭᱤᱰ ᱨᱮᱱᱟᱜ ᱟᱣᱠᱟᱨᱟᱱ ᱠᱷᱚᱱ ᱴᱟᱸᱜᱟᱥᱴᱟᱱ ᱫᱷᱟᱛᱩ ᱥᱟᱯᱲᱟᱣ ᱟᱠᱟᱱᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱦᱤᱞᱤᱭᱟᱢ
ᱠᱚᱞᱠᱟᱛᱟ ᱱᱤᱭᱩᱡ (ᱴᱤᱵᱷᱤ ᱪᱮᱱᱮᱞ)
ᱪᱮᱱᱮᱞ ᱨᱮᱭᱟᱜ ᱩᱭᱥᱚᱱ ᱫᱚ ᱦᱩᱭᱩᱜ ᱠᱟᱱᱟ ' ᱟᱯᱱᱟᱨ ᱠᱳᱛᱷᱟ ᱚᱢᱫᱟᱨ ᱠᱳᱱᱛᱷᱳ ' (ᱵᱟᱝᱞᱟᱼᱚᱯᱩᱱᱟᱨ ᱠᱟᱛᱷᱟ ᱟᱢᱫᱟᱨ ᱠᱚᱱᱛᱷᱳ) ᱠᱟᱛᱷᱟᱠᱚ ᱫᱚ ᱦᱩᱭᱩᱜ ᱠᱟᱱᱟ ᱟᱢᱨᱮᱱ ᱥᱮᱨᱮᱧ ᱫᱚ ᱥᱚᱨᱮᱥ ᱞᱮᱠᱟᱛᱮ ᱞᱟᱹᱭ ᱟᱠᱟᱱᱟ ᱡᱮ, ᱢᱤᱫᱴᱟᱝ ᱡᱳᱨᱟᱱ ᱪᱮᱱᱮᱞ ᱵᱟᱝᱞᱟ ᱜᱟᱛᱟᱠ ᱨᱮᱭᱟᱜ ᱡᱚᱛᱚ ᱦᱤᱸᱥ ᱨᱮᱱ ᱦᱚᱲ ᱠᱚᱣᱟᱜ ᱞᱟᱹᱠᱛᱤ ᱥᱟᱞᱟᱜ ᱱᱭᱩᱡ ᱮᱢᱚᱜ ᱨᱮᱭᱟᱜ ᱮ ᱧᱮᱞ ᱞᱮᱱᱟ ᱾
ᱵᱟᱦᱨᱮ ᱡᱚᱱᱚᱲ ᱠᱚ
ᱛᱷᱚᱠ:᱒᱐᱑᱖ ᱨᱮ ᱵᱮᱱᱟᱣ ᱟᱠᱟᱱ ᱴᱮᱞᱤᱵᱷᱤᱡᱚᱱ ᱪᱮᱱᱮᱞ ᱟᱨ ᱥᱴᱮᱥᱚᱱ ᱛᱷᱚᱠ:ᱥᱤᱧᱚᱛ ᱨᱮ ᱵᱚᱝᱜᱟᱞᱤ ᱯᱟᱹᱨᱥᱤ ᱴᱮᱞᱤᱵᱤᱡᱚᱱ ᱪᱮᱱᱟᱞ ᱛᱷᱚᱠ:ᱠᱚᱞᱠᱟᱛᱟ ᱨᱮ ᱴᱮᱞᱤᱵᱤᱡᱚᱱ ᱥᱴᱮᱥᱚᱱ ᱛᱷᱚᱠ:ᱥᱤᱧᱚᱛ ᱨᱮ ᱒᱔-ᱠᱮᱞᱟᱥ ᱴᱮᱞᱤᱵᱷᱤᱡᱚᱱ ᱱᱤᱭᱩᱡ ᱪᱮᱱᱟᱞ
ᱟᱞ ᱢᱟᱦᱚᱢᱩᱫᱽ
thumb|ᱟᱞ ᱢᱟᱦᱚᱢᱩᱫᱽ ᱢᱤᱨ ᱟᱵᱫᱩᱥ ᱥᱩᱠᱩᱨ ᱟᱞ ᱢᱟᱦᱚᱢᱩᱫᱽ (᱑᱑ ᱡᱩᱞᱟᱭ ᱑᱙᱓᱖ - ᱑᱕ ᱯᱷᱮᱵᱨᱩᱣᱟᱨᱤ ᱒᱐᱑᱙) ᱚᱠᱚᱭ ᱫᱚ ᱟᱞ ᱢᱟᱦᱚᱢᱩᱫᱽ ᱧᱩᱛᱩᱢ ᱛᱮ ᱜᱮ ᱰᱷᱮᱻᱨ ᱠᱚ ᱩᱨᱩᱢ ᱮᱭᱟ ᱾ ᱩᱱᱤ ᱫᱚ ᱵᱟᱝᱞᱟ ᱥᱟᱶᱦᱮᱫ ᱨᱮᱱ ᱱᱟᱦᱟᱜ ᱡᱩᱜᱽ ᱨᱮᱱ ᱟᱹᱰᱤ ᱢᱟᱨᱟᱝ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱢᱤᱫ ᱥᱮᱡ ᱞᱮᱠᱟᱛᱮ ᱚᱱᱚᱲᱦᱮ ᱚᱞ ᱟᱠᱟᱫᱼᱟ, ᱜᱟᱢᱟᱢ ᱮ ᱚᱞ ᱟᱠᱟᱫᱼᱟ, ᱡᱟᱹᱲ ᱮ ᱚᱞ ᱟᱠᱟᱫᱼᱟ, ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱟᱭᱢᱟᱭ ᱚᱞ ᱟᱠᱟᱫᱼᱟ, ᱡᱟᱨᱱᱟᱞᱤᱥᱴ ᱦᱚᱸᱭ ᱛᱟᱦᱮ ᱠᱟᱱᱟ ᱾ ᱱᱚᱸᱠᱟ ᱟᱭᱢᱟ ᱜᱩᱱ ᱛᱮ ᱯᱮᱨᱮᱡ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱵᱟᱨ ᱜᱮᱞ ᱥᱟᱭ ᱥᱮᱨᱢᱟ ᱠᱷᱚᱱ ᱮᱦᱚᱵ ᱠᱟᱛᱮ ᱱᱟᱦᱟᱜ ᱡᱩᱜᱽ ᱦᱟᱹᱵᱤᱡ ᱟᱭᱢᱟ ᱚᱞ ᱛᱮ ᱵᱟᱝᱜᱞᱟ ᱥᱟᱶᱦᱮᱫ ᱮ ᱜᱟᱵᱟᱱ ᱟᱠᱟᱫᱼᱟ ᱾ ᱑᱙᱗᱑ ᱥᱮᱨᱢᱟ ᱨᱮ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱯᱷᱩᱨᱜᱟᱞ ᱞᱟᱹᱲᱦᱟᱹᱭ ᱨᱮ ᱢᱚᱡᱤᱵᱽᱱᱚᱜᱚᱨ ᱥᱚᱨᱠᱟᱨ ᱨᱮ ᱟᱭᱢᱟ ᱫᱟᱭᱤᱠ ᱮ ᱦᱟᱛᱟᱣ ᱞᱮᱫᱼᱟ ᱾ ᱵᱟᱝᱞᱟᱫᱮᱥ ᱯᱷᱩᱨᱜᱟᱹᱞ ᱛᱟᱭᱚᱢ ᱥᱚᱨᱠᱟᱨ ᱵᱤᱨᱩᱫᱷᱤ ᱠᱷᱚᱵᱚᱨ ᱥᱟᱠᱟᱢ 'ᱫᱳᱭᱱᱤᱠ ᱜᱚᱱᱚᱠᱚᱱᱴᱷᱚ (᱑᱙᱗᱒-᱑᱙᱗᱔) ᱨᱮᱱ ᱥᱟᱥᱟᱯᱲᱟᱭᱤᱡ ᱮ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱝᱞᱟ ᱯᱟᱹᱨᱥᱤ ᱨᱮᱱ ᱚᱱᱚᱞᱤᱭᱟᱹ ᱛᱷᱚᱠ:ᱚᱱᱚᱞᱤᱭᱟᱹ ᱛᱷᱚᱠ:ᱟᱝᱞᱟᱫᱤᱥᱟᱹᱢ ᱨᱮᱱ ᱚᱱᱚᱞᱤᱭᱟᱹ ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱚᱱᱚᱲᱤᱭᱟᱹ ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱜᱟᱢᱟᱢᱤᱭᱟᱹ ᱛᱷᱚᱠ:ᱜᱟᱢᱟᱢᱤᱭᱟᱹ ᱛᱷᱚᱠ:ᱚᱱᱚᱲᱤᱭᱟᱹ
ᱰᱚᱨᱮᱢᱚᱱ
ᱰᱚᱨᱮᱢᱚᱱ (ᱡᱟᱯᱟᱱᱤᱡᱽᱺドラえもん) ᱫᱚ ᱢᱤᱫ ᱡᱟᱯᱟᱱᱤᱡ ᱢᱟᱝᱜᱟ ᱟᱨ ᱮᱱᱤᱢᱮ ᱠᱟᱨᱴᱩᱱ ᱫᱷᱟᱯ (series) ᱠᱟᱱᱟ ᱾ ᱱᱚᱶᱟ ᱨᱤᱱᱤᱡ ᱥᱤᱨᱡᱚᱱᱤᱭᱟᱹ ᱫᱚ ᱯᱷᱩᱡᱤᱠᱚ ᱮᱯᱷ ᱯᱷᱩᱡᱤᱭᱚ ᱾ ᱱᱚᱶᱟ ᱫᱚ ᱢᱤᱫ ᱨᱚᱵᱚᱴ ᱯᱩᱥᱤᱭᱟᱜ ᱠᱟᱹᱦᱱᱤ ᱠᱟᱱᱟ, ᱡᱟᱦᱟᱸᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱰᱚᱨᱮᱢᱚᱱ ᱾ ᱱᱩᱭ ᱫᱚ ᱱᱚᱵᱤᱛᱟ ᱱᱚᱵᱤ(野比 のび太?) ᱧᱩᱛᱩᱢᱟᱱᱤᱠ ᱜᱤᱫᱽᱨᱟᱹ ᱚᱲᱚ ᱞᱟᱹᱜᱤᱫᱼᱮ ᱦᱮᱡ ᱠᱚᱜᱼᱟ ᱾
ᱱᱚᱶᱟ ᱫᱷᱟᱯ ᱫᱚ ᱯᱩᱭᱞᱩ ᱫᱷᱟᱣ ᱰᱤᱥᱮᱢᱵᱚᱨ ᱑᱙᱖᱙ ᱥᱟᱞᱮᱨᱮ ᱢᱤᱫ ᱫᱷᱟᱣ ᱛᱮ ᱛᱩᱨᱩᱭ ᱜᱚᱴᱟᱝ ᱵᱷᱮᱜᱟᱨ ᱵᱷᱮᱜᱟᱨ ᱯᱟᱛᱷᱟᱢ ᱨᱮ ᱯᱟᱨᱥᱟᱞ ᱞᱮᱱ ᱛᱟᱦᱮᱸᱫ ᱾ ᱢᱬ ᱫᱷᱟᱯ ᱨᱮ ᱞᱮᱠᱷᱟᱜᱩᱴ ᱡᱚᱛᱚᱨᱮ ᱑᱓᱔᱔ ᱜᱚᱴᱟᱝ ᱠᱟᱹᱦᱱᱤ ᱵᱮᱱᱟᱣ ᱟᱠᱟᱱᱟ ᱟᱨ ᱚᱱᱟ ᱫᱚ ᱔᱕ ᱠᱷᱚᱱ ᱵᱟᱹᱲᱛᱤ ᱦᱟᱹᱴᱤᱧ ᱛᱮ ᱯᱩᱨᱟᱹᱣ ᱟᱠᱟᱱᱟ ᱾ ᱰᱚᱨᱮᱢᱚᱱ ᱟᱜ ᱵᱟᱹᱲᱛᱤᱜᱟᱱ ᱮᱯᱤᱥᱚᱰ ᱜᱮ ᱞᱟᱸᱫᱟ ᱛᱮ ᱯᱮᱨᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱟᱯᱟᱭ, ᱠᱮᱴᱮᱡ ᱢᱚᱱᱮ, ᱫᱤᱞ ᱫᱟᱲᱮ, ᱥᱟᱦᱟᱥ, ᱜᱷᱟᱨᱚᱡᱽ ᱟᱨ ᱢᱟᱨᱟᱝ ᱦᱚᱲ ᱠᱚ ᱞᱟᱹᱜᱤᱫ ᱢᱟᱹᱱ ᱮᱢᱟᱱ ᱵᱟᱵᱚᱫᱽ ᱛᱮ ᱯᱷᱚᱴᱮᱞ ᱟᱠᱟᱱᱟ ᱾ ᱰᱚᱨᱮᱢᱚᱱ ᱫᱚ ᱜᱚᱴᱟ ᱫᱩᱱᱤᱭᱟᱹ ᱨᱮᱱᱟᱜ ᱟᱥᱚᱠᱟᱭ ᱟᱨ ᱞᱟᱹᱠᱛᱤᱭᱟᱱ ᱥᱟᱛᱟᱢ ᱵᱟᱵᱚᱫᱽ ᱛᱮ ᱧᱮᱧᱞᱤᱭᱟᱹ ᱠᱚᱭ ᱞᱟᱹᱭ ᱟᱠᱚᱣᱟ, ᱱᱚᱶᱟ ᱠᱚ ᱢᱩᱸᱫᱽ ᱨᱮ ᱚᱠᱴᱚ ᱨᱮ ᱥᱮᱴᱮᱨᱚᱜ, ᱠᱮᱴᱮᱡ ᱠᱟᱹᱢᱤᱦᱚᱨᱟ ᱥᱟᱵ, ᱞᱮᱠᱟᱱ ᱥᱟᱬᱮᱥ ᱥᱟᱶ ᱡᱚᱲᱟᱣᱟᱠᱟᱱ ᱠᱛᱷᱟ ᱠᱚ ᱟᱹᱰᱤ ᱟᱞᱜᱟ ᱵᱩᱡᱷᱟᱹᱣ ᱚᱰᱚ ᱞᱟᱹᱜᱤᱫ ᱨᱤᱠᱟᱹ ᱦᱟᱠᱟᱱᱟ ᱾
ᱠᱟᱹᱦᱱᱤᱛᱚᱲ
ᱰᱚᱨᱮᱢᱚᱱ (ᱠᱟᱨᱴᱩᱱ) ᱫᱚ ᱱᱟᱯᱟᱭ ᱥᱚᱫᱚᱨ ᱠᱷᱟᱹᱛᱤᱨ ᱑᱙᱗᱓ ᱥᱟᱞᱮᱨᱮ ᱡᱟᱯᱟᱱ ᱠᱟᱨᱴᱩᱱ ᱮᱥᱚᱥᱤᱭᱮᱥᱚᱱ ᱟᱣᱟᱨᱰ(Japan Cartoonists Association Award) ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾
ᱰᱟᱭᱱᱮᱥᱚᱨ
ᱰᱟᱭᱱᱮᱥᱚᱨ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱰᱟᱭᱱᱮᱥᱚᱨᱤᱭᱟ ᱜᱩᱴ ᱨᱤᱱ ᱡᱤᱭᱟᱹᱞᱤ ᱡᱟᱹᱛ ᱾ ᱱᱩᱠᱩ ᱫᱚ ᱮᱛᱚᱦᱚᱵ ᱴᱨᱟᱭᱟᱥᱤᱠ(Triassic) ᱡᱩᱜᱽ ᱨᱮ ᱠᱚ ᱧᱮᱞᱚᱜ ᱠᱟᱱ ᱛᱟᱦᱮᱸᱫ ᱾ ᱥᱩᱨᱥᱩᱯᱩᱨ ᱒᱓᱐ ᱢᱤᱞᱤᱭᱚᱱ ᱥᱮᱨᱢᱟ ᱢᱟᱬᱟᱝ ᱾ ᱡᱩᱨᱟᱥᱤᱠ ᱡᱩᱜᱽ ᱨᱮᱱᱟᱜ ᱮᱦᱚᱵ ᱠᱷᱚᱱ (᱒᱐᱐ ᱢᱤᱞᱤᱭᱚᱱ ᱥᱮᱨᱢᱟ ᱢᱟᱬᱟᱝ) ᱠᱨᱮᱴᱟᱥᱤᱭᱚᱥ ᱡᱩᱜᱽ ᱨᱮᱱᱟᱜ ᱢᱩᱪᱟᱹᱫ ᱦᱟᱹᱵᱤᱡ ᱱᱩᱠᱩ ᱡᱚᱛᱚ ᱠᱷᱚᱱ ᱫᱟᱲᱮᱭᱟᱱ ᱡᱤᱭᱟᱹᱞᱤ ᱞᱮᱠᱟᱛᱮ ᱠᱚ ᱛᱟᱦᱮᱸ ᱠᱟᱱᱟ ᱾ Cretaceous-Paleogene extinction event ᱠᱷᱟᱹᱛᱤᱨ ᱛᱮ ᱢᱮᱥᱚᱡᱚᱭᱠᱚ ᱡᱩᱜᱽ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱛᱮ ᱟᱭᱢᱟ ᱡᱟᱹᱛ ᱨᱤᱱ ᱰᱟᱭᱱᱮᱥᱚᱨ ᱫᱚ ᱠᱚ ᱟᱫ ᱥᱟᱹᱨᱤ ᱞᱮᱱ ᱛᱟᱦᱮᱸᱫ ᱾ ᱢᱮᱴᱟᱣ ᱥᱟᱨᱮᱡ ᱨᱮᱱᱟᱜ ᱯᱟᱭᱛᱟᱨ ᱠᱷᱚᱱ ᱵᱟᱰᱟᱭᱚᱜ-ᱟ ᱪᱤ ᱪᱮᱬᱮ ᱨᱚᱣᱟᱜ ᱥᱤᱨᱡᱚᱱ ᱫᱚ ᱡᱩᱨᱟᱥᱤᱠ ᱡᱩᱜᱽ ᱠᱮ  ᱛᱷᱮᱨᱚᱯᱚᱰ (theropod) ᱰᱟᱭᱱᱮᱥᱚᱨ ᱴᱷᱮᱱ ᱠᱷᱚᱱ ᱦᱩᱭ ᱞᱮᱱᱟ ᱢᱮᱱᱛᱮ ᱾  ᱛᱤᱢᱤᱱ ᱜᱟᱱ ᱪᱮᱬᱮ ᱫᱚ ᱖᱕ ᱢᱤᱞᱤᱭᱚᱱ ᱥᱮᱨᱢᱟ ᱢᱟᱬᱟᱝ ᱦᱩᱭᱞᱮᱱ ᱞᱚᱴᱚᱢ ᱠᱷᱚᱱ ᱠᱚ ᱯᱩᱪᱩᱡ ᱞᱮᱱ ᱛᱟᱦᱮᱸᱫ ᱟᱨ ᱱᱩᱠᱩ ᱜᱮ ᱰᱟᱭᱱᱮᱥᱚᱨ ᱠᱚᱣᱟᱜ ᱵᱩᱥ ᱫᱚ ᱠᱚ ᱱᱤᱛ ᱦᱟᱹᱵᱤᱡ ᱠᱚ ᱟᱹᱜᱩᱣᱟᱠᱟᱫ-ᱟ ᱾
ᱪᱟᱹᱴᱭᱟᱹᱨ
᱑᱘᱔᱒ ᱥᱟᱞᱮ ᱨᱮ ᱰᱟᱭᱱᱮᱥᱩᱨᱤᱭᱟ ᱦᱟᱹᱴᱤᱧ ᱨᱮᱱᱟᱜ ᱧᱩᱛᱩᱢᱮ ᱪᱷᱟᱹᱴᱭᱟᱹᱨ ᱞᱮᱫ ᱛᱟᱦᱮᱸᱫ ᱡᱤᱣᱤ ᱞᱚᱴᱚᱢ ᱥᱟᱨᱮᱡ ᱥᱟᱬᱮᱥᱤᱭᱟᱹ (paleontologist) ᱥᱟᱨ ᱨᱤᱪᱟᱨᱰ ᱚᱣᱮᱱ (Sir Richard Owen) ᱾ ᱱᱩᱠᱩ ᱫᱚ ᱥᱚᱣᱨᱩᱭᱟᱱ ᱡᱤᱱᱛᱤ-ᱯᱤᱯᱤᱲᱤ ᱨᱤᱱ ᱦᱚᱯᱚ-ᱦᱟᱹᱴᱤᱧ ᱠᱚ ᱩᱫᱩᱜ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱤᱝᱞᱚᱰ ᱥᱟᱶᱛᱮ ᱡᱮᱜᱮᱛ ᱡᱟᱠᱟᱛ ᱨᱮ ᱢᱟᱱᱚᱛ~ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱰᱟᱭᱱᱮᱥᱚᱨ ᱧᱩᱛᱩᱢ ᱫᱚ "ᱵᱚᱛᱚᱨᱟᱱ ᱪᱩᱨᱪᱩᱴᱩᱡ" (terrible lizard)  ᱢᱮᱱᱛᱮ ᱵᱩᱡᱷᱟᱹᱣᱜ-ᱟ, ᱱᱩᱠᱩ ᱫᱚ ᱪᱩᱨᱪᱩᱴᱩᱡ ᱡᱟᱹᱛ ᱨᱤᱱ ᱫᱚ ᱵᱟᱝ ᱠᱟᱱᱟ ᱠᱚ ᱾
ᱠᱚᱱᱨᱟᱰ ᱥᱟᱝᱢᱟ
ᱠᱚᱱᱨᱟᱰ ᱠᱚᱝᱠᱟᱞ ᱥᱟᱝᱢᱟ (ᱡᱟᱱᱟᱢᱺ ᱒᱗ ᱡᱟᱱᱩᱣᱟᱨᱤ, ᱑᱙᱗᱘) ᱫᱚ ᱠᱚᱸᱭᱮᱸ-ᱥᱟᱢᱟᱝ ᱥᱤᱧᱚᱛ ᱨᱮᱱ ᱢᱤᱫ ᱴᱮᱱ ᱨᱟᱡᱟᱨᱤᱭᱟᱹ ᱠᱟᱱᱟᱭ, ᱚᱠᱚᱭ ᱫᱳ ᱱᱟᱦᱟᱜ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱ ᱜᱮᱞ-ᱵᱟᱨ ᱟᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ᱾ ᱩᱱᱤ ᱫᱚ ᱟᱯᱟᱛᱮᱫ ᱯᱩᱨᱱᱚ ᱥᱟᱝᱢᱟ, ᱚᱠᱚᱭ ᱫᱚ ᱱᱮᱥᱚᱱᱟᱞ ᱯᱤᱯᱚᱞᱥ ᱯᱟᱨᱴᱤ ᱨᱮᱱ ᱛᱷᱟᱯᱚᱱᱤᱡ ᱟᱨ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱ ᱢᱟᱨᱤᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤᱭᱮ ᱛᱟᱸᱦᱮᱸ ᱠᱟᱱ, ᱩᱱᱤ ᱜᱩᱨ ᱛᱟᱭᱱᱚᱢ ᱒᱐᱑᱖ ᱥᱮᱨᱢᱟ ᱠᱷᱚᱱ ᱯᱟᱨᱴᱤ ᱨᱮᱭᱟᱜ ᱯᱟᱨᱥᱮᱛ ᱨᱮᱭᱟᱜ ᱫᱟᱭᱤᱠ ᱵᱷᱟᱨᱮ ᱦᱟᱛᱟᱣ ᱞᱮᱫᱟ᱾ ᱩᱱᱤ ᱫᱚ ᱒᱐᱑᱖ ᱥᱮᱨᱢᱟ ᱠᱷᱚᱱ ᱒᱐᱑᱘ ᱥᱮᱨᱢᱟ ᱦᱟᱹᱵᱤᱡ ᱛᱩᱨᱟ ᱠᱷᱚᱱᱟᱜ ᱞᱚᱠ ᱥᱚᱵᱷᱟ ᱦᱚᱸᱭ ᱛᱟᱸᱦᱮᱸ ᱠᱟᱱᱟ᱾
ᱠᱚᱱᱨᱟᱰ ᱫᱚ ᱤᱨᱟᱹᱞ ᱟᱱᱟᱜ ᱢᱮᱜᱷᱟᱞᱚᱭ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱤᱨᱩᱫᱷ᱾ ᱯᱟᱨᱴᱤ ᱨᱮᱱ ᱟᱭᱩᱨᱤᱡ ᱦᱚᱸᱭ ᱛᱟᱸᱦᱮᱸ ᱠᱟᱱᱟ, ᱩᱱ ᱚᱠᱛᱮ ᱩᱱᱤ ᱫᱚ ᱮᱱ.ᱯᱤ.ᱯᱤ. ᱨᱮᱭᱟᱜ ᱴᱤᱠᱟᱹᱴ ᱛᱮ ᱯᱟᱪᱷᱮ ᱜᱟᱨᱚ ᱵᱩᱨᱩ ᱠᱷᱚᱱᱮ ᱡᱤᱛᱠᱟᱹᱨ ᱞᱮᱱᱟ, ᱒᱐᱐᱘ ᱥᱮᱨᱢᱟ ᱨᱮ ᱠᱚᱱᱨᱟᱰ ᱥᱟᱝᱢᱟ ᱫᱚ ᱡᱚᱛᱚ ᱡᱩᱣᱟᱹᱱ ᱩᱛᱹᱟᱨ ᱠᱟᱹᱣᱰᱤ ᱢᱚᱱᱛᱨᱤ ᱵᱮᱱᱟᱣ ᱞᱮᱱᱟ᱾
ᱮᱛᱚᱦᱚᱵ ᱡᱤᱭᱚᱱ
ᱠᱚᱱᱨᱟᱰ ᱥᱟᱝᱢᱟ ᱫᱚ ᱒᱗ ᱡᱟᱱᱩᱣᱟᱨᱤ ᱑᱙᱗᱘ ᱥᱮᱨᱢᱟ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮ ᱢᱮᱱᱟᱜ ᱯᱟᱪᱷᱮ ᱜᱟᱨᱚ ᱵᱩᱨᱩ ᱨᱮᱭᱟᱜ ᱛᱩᱨᱟ ᱱᱟᱝᱜᱽᱨᱟᱦᱟ ᱨᱮ᱾ ᱩᱱᱤ ᱨᱮᱱ ᱟᱯᱟᱛ ᱯᱩᱨᱱᱚ ᱥᱟᱝᱢᱟ ᱫᱳ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱ ᱢᱟᱨᱮ ᱢᱩᱠᱷᱭᱟᱹ ᱢᱚᱱᱛᱨᱤ ᱟᱨ ᱞᱚᱠ ᱥᱚᱵᱷᱟ ᱨᱮᱱ ᱥᱯᱤᱠᱟᱨᱮ ᱛᱟᱸᱦᱮᱸ ᱠᱟᱱᱟ, ᱟᱨ ᱮᱝᱜᱟᱛᱮᱫ ᱟᱜ ᱧᱩᱛᱩᱢ ᱫᱚ ᱥᱚᱨᱟᱫᱷᱚᱱᱤ, ᱚᱠᱚᱭ ᱫᱚ ᱜᱽᱨᱤᱱᱤ ᱮᱨᱟᱭ ᱛᱟᱦᱮ ᱠᱱᱟ᱾ ᱩᱱᱤ ᱨᱮᱱ ᱢᱟᱨᱟᱝ ᱫᱟᱫᱟ ᱡᱮᱢᱥ ᱟᱨ ᱢᱤᱥᱨᱟᱛ ᱟᱜᱟᱛᱷᱟ ᱱᱟᱱᱟ ᱦᱚᱲ ᱜᱮ ᱱᱮᱥᱚᱱᱟᱞ ᱯᱤᱯᱚᱞᱥ ᱯᱟᱨᱴᱤ ᱥᱟᱶ ᱡᱚᱟᱲᱣ ᱢᱮᱱᱟᱜ ᱠᱤᱱᱟᱹ᱾ ᱢᱮᱱ ᱠᱷᱟᱱ ᱟᱨ ᱢᱤᱫᱴᱮᱱ ᱢᱤᱥᱨᱟᱛ ᱠᱷᱨᱤᱥᱴᱭ ᱫᱚ ᱨᱟᱡᱟᱨᱤ ᱠᱷᱚᱱ ᱥᱟᱦᱟ ᱨᱮ ᱢᱮᱱᱟᱭᱟ᱾ ᱠᱚᱱᱨᱟᱰ ᱫᱚ ᱫᱤᱞᱞᱤ ᱛᱮ ᱠᱚ ᱤᱫᱤ ᱞᱮᱫᱮᱭᱟ ᱟᱨ ᱚᱱᱰᱮᱱᱟᱜ ᱠᱚᱞᱟᱢᱵᱟᱥ ᱥᱠᱩᱞ ᱨᱮ ᱠᱚ ᱵᱷᱩᱨᱛᱤ ᱞᱮᱫᱮᱭᱟ᱾
ᱠᱮᱨᱤᱭᱟᱨ
ᱚᱞ ᱯᱟᱲᱦᱟᱣ ᱢᱩᱪᱟᱹᱫ ᱠᱟᱛᱮ, ᱥᱟᱝᱢᱟ ᱫᱚ ᱑᱙᱙᱐ ᱜᱮᱞ ᱟᱱᱟᱜ ᱥᱮᱨᱢᱟ ᱠᱷᱚᱱ ᱜᱮ ᱨᱟᱡᱟᱨᱤ ᱨᱮ ᱡᱟᱝᱜᱟᱭ ᱫᱚᱦᱚ ᱠᱮᱫᱟ,ᱟᱨ ᱟᱡ ᱵᱟᱵᱟ ᱯᱩᱨᱱᱚ ᱥᱟᱝᱢᱟ ᱞᱟᱹᱜᱤᱫ ᱯᱚᱯᱚᱨᱪᱟᱨᱮ ᱮᱦᱚᱵᱱᱟ, ᱱᱮᱥᱚᱱᱟᱞ ᱠᱚᱝᱜᱽᱨᱮᱥ ᱯᱟᱨᱴᱤ ᱵᱟᱠᱷᱨᱟ᱾ ᱩᱱᱤ ᱫᱚ ᱯᱟᱦᱤᱞ ᱒᱐᱐᱔ ᱥᱮᱨᱢᱟ ᱵᱟᱪᱷᱱᱟᱣ ᱨᱮ ᱦᱤᱸᱥᱮ ᱦᱟᱛᱟᱣ ᱞᱮᱫᱟ, ᱢᱮᱱ ᱠᱷᱟᱱ ᱥᱩᱢᱩᱝ ᱑᱘᱒ ᱵᱷᱩᱴ ᱛᱮᱭᱮ ᱦᱟᱨᱟᱣ ᱮᱱᱟ᱾ ᱩᱱᱤ ᱫᱚ ᱯᱟᱦᱤᱞ ᱯᱚᱨᱛᱷᱚᱢ ᱟᱡ ᱫᱟᱫᱟ ᱡᱮᱢᱥ ᱥᱟᱣ ᱛᱮ ᱒᱐᱐᱘ ᱥᱮᱨᱢᱟ ᱨᱮ, ᱱᱮᱥᱚᱱᱟᱞ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱮᱭᱟᱜ ᱴᱤᱠᱟᱹᱴ ᱛᱮ, ᱢᱮᱜᱷᱟᱞᱚᱭ ᱵᱤᱫᱷᱟᱱ ᱥᱚᱵᱷᱟ ᱨᱮ ᱡᱟᱝᱜᱟᱭ ᱫᱚᱦᱚ ᱞᱮᱫᱟ,ᱤᱱᱟᱹ ᱛᱟᱭᱱᱚᱢ ᱢᱮᱜᱷᱟᱞᱚᱭ ᱯᱚᱱᱚᱛ ᱨᱮᱱᱟᱜ ᱟᱭᱢᱟ ᱢᱚᱱᱛᱨᱚᱱᱟᱞᱚᱭ ᱨᱮᱭᱟᱜ ᱟᱭᱢᱟ ᱫᱟᱭᱤᱠ ᱵᱷᱟᱨᱮ ᱦᱟᱛᱟᱣ ᱞᱮᱫᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ, ᱡᱮᱞᱮᱠᱟ-ᱠᱟᱹᱣᱰᱤ, ᱫᱟᱲᱮ, ᱥᱟᱝᱜᱷᱟᱨ, ᱜᱤᱹᱮᱹᱰᱤᱹ ᱟᱴ ᱟᱭᱹᱴᱤ ᱮᱢᱟᱱ ᱮᱢᱟᱱ ᱠᱚ᱾
᱒᱐᱐᱙ ᱥᱮᱨᱢᱟ ᱠᱷᱚᱱ ᱒᱐᱑᱓ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱢᱮᱜᱷᱟᱞᱚᱭ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱤᱨᱩᱫᱷ᱾ ᱫᱳ᱿ ᱨᱮᱱ ᱟᱹᱭᱩᱨᱤᱡ ᱞᱮᱠᱟ ᱛᱮᱭᱮ ᱛᱟᱸᱦᱟᱸ ᱠᱟᱱᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱩᱱᱤ ᱫᱚ ᱱᱮᱥᱚᱱᱟᱞ ᱯᱤᱯᱚᱞᱥ ᱯᱟᱨᱴᱤ ᱨᱮᱱ ᱯᱟᱨᱥᱮᱛ ᱞᱮᱠᱟ ᱛᱮ ᱠᱚ ᱵᱟᱪᱷᱱᱟᱣ ᱠᱮᱮᱭᱟ, ᱟᱡ ᱵᱟᱵᱟ ᱜᱚᱡ ᱛᱟᱭᱱᱚᱢ᱾ ᱤᱱᱟᱹ ᱥᱮᱨᱢᱟ ᱨᱮᱭᱟᱜ ᱢᱮᱹ ᱪᱟᱱᱫᱚ ᱨᱮ ᱩᱱᱤ ᱫᱚ ᱞᱚᱠ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱛᱩᱨᱟ ᱠᱷᱚᱱᱮ ᱛᱤᱝᱜᱩ ᱞᱮᱱᱟ ᱟᱨ ᱟᱹᱰᱤ ᱟᱭᱢᱟ ᱑ᱹ᱙᱒ ᱞᱟᱠᱷ ᱵᱷᱚᱴ ᱛᱮᱭᱮ ᱡᱤᱛᱠᱟᱹᱨ ᱞᱟᱱᱟ᱾
ᱠᱚᱨᱤᱢᱜᱚᱸᱡᱽ ᱦᱚᱱᱚᱛ
ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱴᱟᱝ ᱯᱨᱚᱥᱟᱥᱚᱱ ᱦᱚᱱᱚᱛ ᱠᱟᱱᱟ ᱾ ᱑᱘᱗᱘ ᱥᱮᱨᱢᱟ ᱨᱮ ᱠᱚᱨᱤᱢᱜᱚᱸᱡᱽ ᱱᱟᱝᱜᱽᱨᱟᱦᱟ ᱜᱮ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚᱦᱚ ᱞᱮᱫᱟ, ᱩᱱ ᱚᱡᱛᱮ ᱨᱮ ᱵᱨᱤᱴᱤᱥ ᱥᱤᱧᱚᱛ ᱥᱚᱨᱠᱟᱨ ᱱᱤᱭᱟᱹ ᱱᱟᱣᱟ ᱵᱟᱱᱫᱷᱟᱣ ᱦᱚᱱᱚᱛ ᱫᱚ ᱥᱤᱞᱮᱴ ᱠᱷᱚᱱ ᱠᱚ ᱜᱮᱫ ᱵᱮᱜᱟᱨ ᱟᱹᱜᱩ ᱞᱮᱫᱟ ᱾ ᱑᱙᱔᱗ ᱥᱮᱨᱢᱟ ᱨᱮ ᱯᱷᱩᱨᱜᱟᱹᱞ ᱚᱠᱛᱮ ᱫᱤᱥᱚᱢ ᱦᱟᱯᱟᱴᱤᱧ ᱚᱠᱛᱮ ᱥᱤᱞᱮᱴ ᱦᱚᱱᱚᱛ ᱫᱚ ᱥᱟᱢᱟᱝ ᱯᱟᱠᱤᱥᱛᱟᱱ (ᱱᱟᱦᱟᱜ ᱵᱟᱝᱞᱟᱫᱮᱥ) ᱨᱮ ᱜᱮ ᱨᱟᱦᱮ ᱠᱟᱱᱟ, ᱢᱮᱱ ᱠᱷᱟᱱ ᱩᱱ ᱚᱠᱛᱮ ᱨᱮᱭᱟᱜ ᱠᱚᱨᱤᱢᱜᱚᱸᱡᱽ ᱢᱚᱦᱩᱠᱢᱟ ᱨᱮᱭᱟᱜ ᱥᱟᱲᱮ ᱯᱮᱭᱟ ᱛᱷᱟᱱᱟ ᱣᱟᱱ ᱛᱮ ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱠᱟᱥᱟᱨ ᱨᱮᱭᱟᱜ ᱢᱤᱫ ᱴᱮᱱ ᱢᱚᱦᱩᱠᱢᱟ ᱢᱮᱱᱛᱮ ᱥᱮᱞᱮᱫ ᱞᱮᱱᱟ ᱾ ᱱᱚᱣᱟ ᱛᱷᱟᱱᱟ ᱠᱚ ᱫᱚ ᱛᱟᱦᱮᱸ ᱠᱟᱱᱟ: ᱨᱟᱛ ᱵᱟᱨᱤ ᱛᱷᱟᱱᱟ, ᱯᱟᱛᱷᱟᱨ ᱠᱟᱱᱫᱤ ᱛᱷᱟᱱᱟ, ᱵᱚᱫᱚᱨᱯᱩᱨ ᱛᱷᱟᱱᱟ ᱟᱨ ᱠᱚᱨᱤᱢᱜᱚᱸᱡᱽ ᱛᱷᱟᱱᱟ ᱨᱮᱭᱟᱜ ᱟᱫᱷᱟ ᱴᱚᱴᱷᱟ ᱣᱟᱱ ᱛᱮ ᱾ ᱑᱙᱘᱓ ᱥᱮᱨᱢᱟ ᱨᱮᱭᱟᱜ ᱑ ᱡᱩᱞᱟᱭ ᱢᱟᱹᱦᱤᱛ ᱠᱷᱚᱱ ᱟᱥᱟᱢ ᱥᱚᱨᱠᱟᱨ ᱠᱚᱨᱤᱢ ᱜᱚᱧᱡᱚ ᱢᱚᱦᱩᱠᱢᱟ ᱫᱚ ᱯᱩᱨᱟᱹ ᱦᱚᱱᱚᱛ ᱨᱮᱭᱟᱜ ᱫᱟᱨᱡᱟᱭ ᱮᱢᱟᱣ ᱫᱟᱜᱼᱟ ᱾
ᱚᱛᱱᱚᱛ
ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱢ ᱑,᱘᱐᱙ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ (᱖᱙᱘.᱕ ᱪᱟᱹᱣᱠᱟᱹ ᱢᱟᱭᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱚᱠᱟ ᱫᱚ ᱟᱞᱟᱥᱠᱟ (Alaska) ᱨᱮᱭᱟᱜ ᱟᱯᱷᱚᱜᱽᱱᱟᱠ ᱴᱟᱹᱯᱩ (Afognak Island) ᱥᱚᱢᱟᱱ ᱠᱟᱱ ᱾ ᱵᱚᱣᱟ ᱨᱮᱭᱟᱜ ᱠᱚᱭᱮ- ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱠᱟᱥᱟᱨ ᱦᱚᱱᱚᱛ,  ᱥᱟᱢᱟᱝ ᱱᱟᱠᱷᱟ ᱨᱮ ᱫᱚ ᱦᱟᱭᱞᱟᱠᱟᱱᱫᱤ ᱦᱚᱱᱚᱛ, ᱮᱛᱚᱢ ᱱᱟᱠᱷᱟ ᱨᱮ ᱫᱚ ᱢᱤᱡᱚᱨᱟᱢ ᱯᱚᱱᱚᱛ, ᱮᱛᱚᱢ - ᱯᱟᱪᱮ ᱱᱟᱠᱷᱟ ᱨᱮ ᱫᱚ ᱛᱨᱤᱯᱩᱨᱟ ᱯᱚᱱᱚᱛ, ᱟᱨ ᱯᱟᱪᱮ ᱟᱨ ᱠᱚᱭᱮ- ᱯᱟᱪᱮ  ᱱᱟᱠᱷᱟ ᱫᱚ ᱵᱟᱝᱞᱟᱫᱮᱥ ᱛᱮ ᱜᱷᱮᱨᱟᱣ ᱮᱥᱮᱫ ᱢᱮᱱᱟᱜᱼᱟ ᱾ ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱟᱥᱚᱞ ᱱᱟᱝᱜᱽᱨᱟᱦᱟ ᱫᱚ ᱠᱚᱨᱤᱢ ᱜᱚᱧᱡᱚ ᱠᱟᱱ ᱜᱮᱭᱟ ᱾ ᱠᱚᱨᱤᱢ ᱜᱚᱧᱡᱚ ᱱᱟᱝᱜᱽᱨᱟᱦᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱯᱟᱨᱚᱢ ᱨᱮ ᱠᱚᱥᱤᱭᱟᱨᱟ ᱛᱩᱞᱩᱡ ᱡᱟᱯᱟᱜ ᱟᱠᱟᱱᱟ। ᱟᱥᱟᱢ ᱨᱮᱭᱟᱜ ᱨᱟᱡᱽ ᱜᱟᱲ ᱱᱟᱝᱜᱽᱨᱟᱦᱟ ᱜᱩᱣᱟᱦᱟᱴᱤ ᱠᱷᱚᱱ ᱚᱛ ᱰᱟᱦᱟᱨ ᱛᱮ ᱱᱚᱱᱰᱮ ᱓᱓᱐ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧᱟ ᱟᱨ ᱨᱮᱞ ᱰᱟᱦᱟᱨ ᱛᱮ ᱫᱚ ᱓᱕᱐ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧᱟ ᱾ ᱱᱚᱱᱰᱮ ᱠᱷᱚᱱ ᱮᱴᱟᱜ ᱟᱥᱚᱞ ᱴᱷᱟ.ᱭ ᱠᱚ ᱨᱮᱭᱟᱜ ᱥᱟᱝᱜᱤᱧ ᱫᱚ ᱱᱚᱝᱠ_ ᱞᱮᱠᱥ: ᱥᱤᱞᱪᱚᱨ-᱕᱕ ᱠᱤᱞᱚ ᱢᱤᱴᱟᱨ, ᱥᱤᱞᱚᱝ-᱒᱒᱐ ᱠᱤᱞᱚ ᱢᱤᱴᱟᱨ, ᱟᱜᱚᱨ ᱛᱚᱞᱟ-᱒᱕᱐ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧᱟ ᱾
ᱥᱟᱥᱚᱱ ᱦᱟᱯᱟᱴᱤᱧ
ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱫᱚ ᱯᱮᱭᱟ ᱢᱚᱦᱩᱠᱢᱟ ᱨᱮ ᱦᱟᱴᱤᱧ ᱟᱠᱟᱱᱟ: ᱠᱚᱨᱤᱢᱜᱚᱸᱡᱽ, ᱯᱟᱛᱷᱚᱨ ᱠᱟᱱᱫᱤ ᱟᱨ ᱨᱟᱢᱠᱨᱤᱥᱱᱚ ᱱᱚᱜᱚᱨ ᱾ ᱱᱚᱣᱟ ᱦᱚᱱᱚᱛ ᱨᱮ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱨᱮᱭᱟᱜ ᱢᱚᱬᱮ ᱜᱚᱴᱟᱝ ᱴᱚᱴᱷᱟ ᱯᱟᱲᱟᱣ ᱟᱠᱟᱱᱟ: ᱨᱟᱛᱟ ᱵᱟᱨᱤ (᱑), ᱯᱟᱛᱷᱟᱨ ᱠᱟᱱᱫᱤ (᱒), ᱠᱚᱨᱤᱢ ᱜᱚᱧᱡᱚ ᱠᱚᱭᱮ (᱓), ᱠᱚᱨᱤᱢ ᱜᱚᱧᱡᱚ ᱮᱛᱚᱢ(᱔), ᱵᱚᱫᱚᱨ ᱯᱩᱨ (᱕) ᱾ ᱱᱚᱣᱟ ᱡᱚᱛᱚ ᱴᱚᱴᱷᱟ ᱜᱮ ᱠᱚᱨᱤᱢ ᱜᱚᱧᱡᱚ ᱞᱚᱠ ᱥᱚᱵᱷᱟ ᱴᱚᱴᱷᱟ ᱨᱮ ᱯᱟᱲᱟᱣ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱜᱩᱴ ᱑᱒,᱒᱘,᱖᱘᱖ ᱡᱚᱱᱟ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱢᱩᱫᱽ ᱨᱮ ᱖,᱒᱕,᱘᱖᱔ ᱡᱚᱱᱟ ᱫᱚ ᱦᱮᱨᱮᱞ ᱟᱨ ᱖,᱐᱒,᱘᱒᱒ ᱡᱚᱱᱟ ᱫᱚ ᱢᱟᱭᱡᱤᱣ ᱠᱟᱱᱟ ᱾ ᱱᱚᱱᱰᱨᱴᱮ ᱢᱤᱫ ᱜᱮ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱖᱑ ᱜᱚᱴᱟᱝ ᱢᱥᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱠᱚᱨᱤᱢ ᱜᱚᱧᱡᱚ ᱨᱮ ᱵᱟᱹᱲᱛᱤ ᱫᱚ ᱵᱟᱝᱞᱟ ᱵᱷᱟᱥᱤᱠ ᱦᱚᱲ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱚᱠᱥᱯᱷᱚᱨᱰ ᱤᱝᱨᱟ.ᱡᱤ ᱟ.ᱲᱟ.ᱵᱟ.ᱱᱫᱤ
ᱚᱠᱥᱯᱷᱚᱨᱰ ᱤᱝᱨᱟᱹᱡᱤ ᱟᱹᱲᱟᱹᱵᱟᱺᱫᱤ (ᱤᱝᱨᱟ.ᱡᱤ: Oxford English Dictionary), ᱫᱚ ᱚᱠᱥᱯᱷᱚᱨᱰ ᱭᱩᱱᱤᱵᱷᱟᱨᱥᱤᱴᱤ ᱯᱨᱮᱥ ᱦᱚᱛᱮᱛᱮ ᱥᱚᱫᱚᱨᱚᱜ ᱠᱟᱱ ᱢᱤᱫ ᱤᱝᱨᱟᱹᱡᱤ ᱯᱟᱹᱨᱥᱤ ᱟᱹᱲᱟᱹᱵᱟᱺᱫᱤ ᱠᱟᱱᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱟᱭᱢᱟ ᱫᱤᱥᱚᱢ ᱨᱮ ᱤᱝᱨᱟᱹᱡᱤ ᱯᱟᱹᱨᱥᱤ ᱨᱮᱱᱟᱜ ᱵᱷᱮᱱᱮᱜᱟᱨ ᱞᱟᱲᱪᱟᱲ ᱢᱤᱫ ᱠᱟᱛᱮ ᱱᱟᱜᱟᱱᱤᱭᱟᱹ ᱟᱲᱟᱝ ᱩᱛᱱᱟᱹᱣ ᱦᱚᱸ ᱜᱟᱵᱟᱱ ᱟᱠᱟᱱᱟ  ৷ ᱑᱙᱘᱙ ᱥᱮᱨᱢᱟ ᱨᱮ ᱥᱚᱫᱚᱨ ᱞᱮᱱ ᱟᱹᱲᱟᱹᱵᱟᱺᱫᱤ ᱨᱮᱭᱟᱜ ᱫᱚᱥᱟᱨ ᱥᱚᱱᱚᱫᱚᱨ ᱒0 ᱜᱚᱴᱟᱝ ᱦᱟᱹᱴᱤᱧ ᱟᱨ ᱒᱑,᱗᱒᱘ ᱥᱟᱦᱴᱟ ᱢᱮᱱᱟᱜ-ᱟ৷
ᱱᱚᱣᱟ ᱟᱹᱲᱟᱹᱵᱟᱺᱫᱤ ᱩᱪᱷᱟᱹᱱ ᱠᱟᱹᱢᱤ ᱫᱚ ᱑᱘᱕᱗ ᱥᱮᱨᱢᱟ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱮᱱ ᱨᱮᱦᱚᱸ ᱑᱘᱘᱔ ᱥᱟᱞᱮᱨᱮ ᱱᱚᱣᱟ ᱨᱮᱱᱟᱜ ᱯᱟᱹᱦᱤᱞ ᱩᱪᱷᱟᱹᱱ ᱦᱩᱭ ᱞᱮᱱᱟ ৷ ᱯᱟᱹᱦᱤᱞ ᱫᱷᱟᱣ ᱱᱚᱣᱟ ᱟᱹᱲᱟᱹᱵᱟᱺᱫᱤ ᱨᱮᱱᱟᱜ ᱵᱚᱦᱚᱜ ᱠᱟᱛᱷᱟ ”A New English Dictionary on Historical Principles; Founded Mainly on the Materials Collected by The Philological Society” ᱫᱚᱦᱚ ᱦᱩᱭ ᱞᱮᱱᱟ ৷ ᱑᱘᱙᱕ ᱥᱮᱨᱢᱟ ᱨᱮ ”The Oxford English Dictionary (OED)” ᱧᱩᱛᱩᱢ ᱫᱚ ᱵᱮᱵᱷᱟᱨ ᱦᱩᱭ ᱞᱮᱱᱟ ৷ ᱑᱙᱒᱘ ᱥᱮᱨᱢᱟ ᱨᱮ ᱜᱮᱞ ᱜᱚᱴᱟᱝ ᱦᱟᱹᱴᱤᱧ ᱥᱟᱶᱛᱮ ᱱᱚᱣᱟ ᱯᱩᱨᱟᱹ ᱨᱩᱯ ᱨᱮ ᱥᱚᱫᱚᱨ ᱞᱮᱱᱟ ৷ ᱒000 ᱥᱮᱨᱢᱟ ᱠᱷᱚᱱ ᱛᱮᱥᱟᱨ ᱥᱚᱱᱚᱫᱚᱨ ᱨᱮᱱᱟᱜ ᱠᱟᱹᱢᱤ ᱞᱮᱛᱟᱲ ᱜᱮ ᱢᱮᱱᱟᱜ-ᱟ ৷
ᱚᱠᱥᱯᱷᱚᱨᱰ ᱤᱝᱨᱟᱹᱡᱤ ᱟᱹᱲᱟᱹᱵᱟᱺᱫᱤ ᱤᱞᱮᱠᱴᱨᱚᱱᱤᱠ ᱥᱚᱱᱚᱫᱚᱨ ᱯᱟᱹᱦᱤᱞ ᱑᱙᱘᱘ ᱥᱮᱨᱢᱟ ᱨᱮ ᱥᱚᱫᱚᱨ ᱞᱮᱱᱟ ৷ ᱒᱐᱐᱐ ᱥᱮᱨᱢᱟ ᱨᱮ ᱱᱚᱣᱟ ᱨᱮᱭᱟᱜ ᱥᱚᱱᱚᱫᱚᱨ ᱮᱛᱚᱦᱚᱵ ᱛᱟᱨᱟ ᱠᱷᱚᱱ ᱜᱮ ᱦᱚᱲ ᱠᱚ ᱟᱹᱰᱤ ᱟᱸᱴ ᱠᱚ ᱠᱩᱥᱤᱭᱟᱫ-ᱟ ৷ ᱦᱟᱹᱞᱤ ᱨᱮ ᱚᱠᱥᱯᱷᱚᱨᱰ ᱭᱩᱱᱤᱵᱷᱟᱨᱥᱤᱴᱤ ᱠᱷᱚᱱ ᱞᱟᱹᱭ ᱥᱚᱫᱚᱨ ᱟᱠᱟᱱᱟ ᱵᱟᱝᱢᱟ ᱛᱟᱭᱚᱢ ᱫᱟᱨᱟᱢ ᱥᱚᱱᱚᱫᱚᱨ ᱫᱚ ᱤᱞᱮᱠᱴᱨᱚᱱᱤᱠ ᱦᱚᱨᱟ ᱛᱮ ᱜᱮ ᱦᱩᱭᱩᱜ-ᱟ ৷ ᱛᱷᱚᱠ:ᱤᱝᱨᱟ.ᱡᱤ ᱥᱚᱥᱛᱚᱨ
ᱨᱟᱺᱪᱤ
ᱨᱟᱺᱪᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ (ᱪᱟᱸᱫᱚ ᱨᱟᱠᱟᱵ ᱱᱟᱠᱷᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱷᱟᱨᱱᱟ ᱥᱚᱦᱚᱨ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱨᱟᱺᱪᱤ ᱡᱷᱟᱨᱠᱷᱚᱸᱰ ᱟᱱᱫᱚᱞᱟᱱ ᱨᱮᱱᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱸᱦᱟ ᱫᱚ ᱮᱛᱚᱢ ᱵᱤᱦᱟᱨ, ᱠᱚᱧᱮ ᱳᱰᱤᱥᱟ, ᱯᱟᱪᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱴᱚᱴᱷᱟ ᱟᱨ ᱱᱤᱛᱚᱜ ᱪᱷᱚᱛᱤᱥᱜᱚᱲ ᱨᱮᱱᱟᱜ ᱥᱟᱢᱟᱝ ᱴᱚᱴᱷᱟ ᱨᱮᱱᱟᱜ ᱢᱤᱫ ᱟᱞᱟᱜᱽ ᱯᱚᱱᱚᱛ ᱨᱮᱱᱟᱜ ᱫᱟᱹᱵᱤ ᱟᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱥᱟᱞᱮ ᱨᱮ ᱪᱷᱚᱴᱟᱱᱟᱜᱽᱯᱩᱨ ᱟᱨ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱵᱤᱦᱟᱨ ᱠᱷᱚᱸᱰ ᱠᱚ ᱢᱮᱥᱟ ᱠᱟᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱨᱟᱺᱪᱤ ᱫᱚ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱟᱜ ᱢᱩᱬ ᱥᱢᱟᱨᱴ ᱥᱚᱦᱚᱨ ᱢᱤᱥᱚᱱ ᱨᱮᱱᱟᱜ ᱥᱢᱟᱨᱴ ᱥᱚᱦᱚᱨ ᱞᱮᱠᱟᱛᱮ ᱩᱴᱷᱱᱟᱹᱣ ᱟᱜ ᱢᱤᱫᱥᱟᱭ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱞᱮᱠᱟᱛᱮ ᱵᱟᱪᱷᱱᱟᱣ ᱟᱠᱟᱱᱟ ᱾
ᱨᱟᱺᱪᱤ ᱫᱚ ᱢᱤᱫ ᱩᱫᱽᱭᱚᱜᱤᱠ ᱛᱟᱞᱢᱟ ᱠᱟᱱᱟ ᱾ ᱡᱟᱦᱟᱸ ᱢᱩᱬᱩᱫ ᱞᱮᱠᱟᱛᱮ ᱮᱪ. ᱤ. ᱥᱤ. (ᱦᱮᱵᱤ ᱤᱸᱡᱤᱱᱤᱭᱟᱨᱤᱝ ᱠᱚᱨᱯᱚᱨᱮᱥᱚᱱ), ᱥᱤᱧᱚᱛᱤᱭᱟᱹ ᱢᱮᱬᱦᱮᱫ ᱯᱨᱟᱫᱷᱤᱠᱟᱨᱟᱬ, ᱢᱮᱠᱚᱱ ᱚᱱᱟ ᱠᱚ ᱟᱨ ᱦᱚᱸ ᱠᱟᱹᱨᱠᱷᱟᱱᱟ ᱢᱮᱱᱟᱜᱼᱟ ᱾ ᱨᱟᱺᱪᱤ ᱥᱟᱶᱛᱮ ᱡᱟᱢᱥᱮᱫᱽᱯᱩᱨ ᱟᱨ ᱵᱚᱠᱟᱨᱚ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱟᱨᱦᱚᱸ ᱢᱩᱬ ᱩᱫᱽᱭᱚᱜᱤᱠ ᱛᱟᱞᱢᱟ ᱢᱮᱱᱟᱜᱼᱟ ᱾
ᱨᱟᱺᱪᱤ ᱫᱚ ᱥᱤᱧᱚᱛᱤᱭᱟᱹ ᱠᱨᱤᱠᱮᱴ ᱢᱩᱲᱛᱮᱱ ᱢᱚᱦᱮᱱᱫᱽᱨᱚ ᱥᱤᱝ ᱫᱷᱚᱱᱤ ᱟᱜ ᱡᱚᱱᱚᱢ ᱴᱷᱟᱶ ᱤᱫᱤ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾
ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱨᱮ ᱥᱤᱨᱡᱚᱱᱤᱭᱟ ᱫᱚ ᱟᱡᱟᱜ ᱢᱚᱡᱽ ᱛᱮᱫ ᱡᱷᱤᱡ ᱠᱟᱛᱮ ᱨᱮᱡ ᱠᱮᱫᱮᱭᱟ ᱾ ᱥᱤᱨᱡᱚᱱᱤᱭᱟᱹ ᱢᱚᱡᱽ ᱨᱮᱭᱟᱜ ᱨᱟᱺᱪᱤ ᱫᱚ ᱟᱡᱟᱜ ᱢᱚᱡᱽ ᱧᱮᱞ ᱡᱚᱝ ᱴᱷᱟᱶ ᱨᱮᱭᱟᱜ ᱡᱤᱣ ᱵᱟᱨᱟᱵᱟᱨᱤ ᱨᱮ ᱡᱮᱜᱮᱫ ᱨᱮᱭᱟᱜ ᱧᱮᱞ ᱡᱚᱝ (ᱯᱟᱨᱭᱟᱛᱟᱱ) ᱱᱚᱠᱥᱟ ᱨᱮ ᱦᱚᱸ ᱧᱩᱢᱟᱱᱟᱜ ᱟᱢᱮᱴ ᱟᱠᱟᱫᱟ ᱾ ᱜᱚᱸᱰᱟ ᱦᱤᱞ ᱟᱨ ᱨᱚᱠ ᱜᱟᱨᱰᱮᱱ, ᱦᱟᱠᱩ ᱚᱲᱟᱜ, ᱵᱤᱨᱥᱟ ᱡᱮᱵᱤᱠ ᱵᱟᱜᱟᱱ, ᱴᱟᱭᱜᱚᱨ ᱦᱤᱞ, ᱢᱮᱠ ᱠᱞᱩᱥᱠᱤᱜᱟᱸᱡᱽ ᱟᱨ ᱟᱰᱤᱵᱟᱥᱤ ᱥᱟᱝᱜᱨᱟᱦᱟᱹᱞᱟᱹᱭ ᱱᱚᱣᱟ ᱢᱩᱬᱩᱫ ᱧᱮᱞᱡᱚᱝ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱧᱮᱞ ᱡᱚᱝ ᱴᱷᱟᱶ ᱫᱟᱬᱟ ᱞᱮᱠᱟᱱ ᱵᱟᱰᱟᱭ ᱧᱟᱢᱚᱜ ᱟ ᱡᱮ ᱡᱷᱟᱨ ᱡᱷᱚᱨ ᱡᱷᱟᱨᱱᱟ ᱨᱮ ᱯᱤᱠᱱᱤᱠ ᱨᱮᱱᱟᱜ ᱨᱟᱹᱥᱠᱟᱹ ᱥᱟᱨᱥᱟᱜ ᱣᱟ ᱾ ᱨᱟᱺᱪᱤ ᱨᱮᱱᱟᱜ ᱡᱷᱟᱨᱱᱟ ᱢᱮᱰ ᱨᱮ ᱢᱚᱬᱮ ᱜᱟᱜᱷ ᱨᱮ ᱡᱚᱛᱚ ᱠᱷᱚᱱ ᱥᱚᱨᱮᱥᱟ ᱾ ᱪᱮᱠᱟᱛᱮ ᱱᱚᱣᱟ ᱢᱚᱬᱮ ᱛᱷᱟᱨ ᱛᱮ ᱧᱩᱨᱩᱜ ᱠᱟᱱᱟ ᱾ ᱱᱚᱣᱟ ᱡᱷᱟᱨᱱᱟ ᱧᱮᱞ ᱡᱚᱝ ᱡᱟᱜᱟ ᱢᱮᱥᱟ ᱠᱟᱛᱮ ᱨᱟᱺᱪᱤ ᱫᱚ ᱥᱚᱨᱚᱠ ᱯᱩᱨᱤ ᱞᱮᱠᱟ ᱵᱩᱡᱷᱟᱹᱚᱜ ᱟ ᱟᱨ ᱧᱮᱧᱮᱞ ᱠᱚ ᱵᱩᱪᱨᱤ ᱱᱚᱣᱟ ᱡᱟᱜᱟ ᱠᱚ ᱥᱮᱛᱮᱨᱚᱜ ᱠᱟᱱᱟ ᱾
ᱚᱛᱱᱚᱜ ᱴᱷᱟᱶ
ᱨᱟᱺᱪᱤ ᱫᱚ ᱠᱚᱨᱚᱠ ᱨᱮᱠᱷᱟ ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱱᱚᱜᱚᱨᱯᱟᱞᱤᱠᱟ ᱮᱨᱤᱭᱟ ᱖᱕᱒.᱐᱒ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱒᱕᱒ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ, ᱟᱨ ᱱᱚᱣᱟ ᱨᱮᱭᱟᱜ ᱛᱟᱞᱟ ᱩᱥᱩᱞ ᱫᱚᱨᱭᱟ ᱛᱟᱞ ᱠᱷᱚᱱ ᱖᱕᱑ ᱢᱤᱴᱚᱨ ᱢᱮᱱᱟᱜᱼᱟ ᱾ ᱨᱟᱺᱪᱤ ᱫᱚ ᱪᱷᱚᱴᱟᱱᱟᱜᱯᱩᱨ ᱯᱟᱴᱷᱟᱨ ᱨᱮᱭᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱨᱟᱺᱪᱤ ᱫᱚ ᱵᱩᱨᱩ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾